ഇന്ത്യന് പേസര്‍മാര് ഐപിഎല്ലില് കളിക്കേണ്ട; കോഹ്‌ലിയുടെ പുതിയ നിര്‍ദ്ദേശത്തിനു പിന്നിലെ കാരണം ഇതാണ് | The Indian Telegram\nഇന്ത്യന് പേസര്‍മാര് ഐപിഎല്ലില് കളിക്കേണ്ട; കോഹ്‌ലിയുടെ പുതിയ നിര്‍ദ്ദേശത്തിനു പിന്നിലെ കാരണം ഇതാണ്\nന്യൂഡല്‍ഹി: അടുത്ത വര്‍ഷം നടക്കാനിരിക്കുന്ന ഏകദിന ലോകകപ്പിന് മുന്നോടിയായി ഇന്ത്യന് താരങ്ങള്‍ക്ക് വിശ്രമം വേണമെന്ന അവശ്യവുമായി ഇന്ത്യന് നായകന് വിരാട് കോഹ്‌ലി. ഇന്ത്യന് പേസര്‍മാര് ഐപിഎല്ലില് കളിക്കേണ്ട എന്ന നിര്‍ദ്ദേശമാണ് വിരാട് കോഹ്‌ലി മുമ്പോട്ട് വെച്ചിരിക്കുന്നത്. ബിസിസിഐ വൃത്തങ്ങള് തന്നെയാണ് ഇക്കാര്യം വ്യക്തമാക്കിയത്.\nഇന്ത്യന് പ്രീമിയര് ലീഗ് അവസാനിച്ച ഉടനെ തന്നെയാണ് ലോകകപ്പ് മത്സരങ്ങള് ആരംഭിക്കുന്നത്. ഈ സാഹചര്യത്തില് ജസ്പ്രീത് ബുംറയും ഭുവനേശ്വര് കുമാറും ഉള്‍പ്പടെയുള്ള ഇന്ത്യന് പേസര്‍മാര് ഐപിഎല്ലില് വിശ്രമം അനുവദിക്കാന് കോഹ്‌ലി നിര്‍ദ്ദേശിക്കുന്നത്. ഫ്രഷ് ആയിട്ടും പൂര്‍ണ കായികക്ഷമതയോടും ലോകകപ്പില് താരങ്ങള്‍ക്കിറങ്ങാനാകുമെന്നാണ് കോഹ്‌ലിയുടെ പക്ഷം. സുപ്രീകോടതി നിയോഗിച്ച ഭരണസമിതിയുമായി നടത്തിയ ചര്‍ച്ചയിലാണ് കോഹ്‌ലി ഇക്കാര്യം അറിയിച്ചത്. എന്നാല് ഇത് സംബന്ധിച്ച് അന്തിമ തീരുമാനം ആയിട്ടില്ല.\n2019 മെയ് 30 മുതലാണ് ഇംഗ്ലണ്ടില് ലോകകപ്പ് മത്സരങ്ങള് ആരംഭിക്കുന്നത്. ഇന്ത്യന് പ്രീമിയര് ലീഗിന്റെ വേദിയും മത്സരക്രമവും സംബന്ധിച്ച് തീരുമാനങ്ങള് ഒന്നും ആയിട്ടില്ലെങ്കിലും എപ്രില് മാസമാകും കുട്ടിക്രിക്കറ്റ് പൂരം ആരങ്ങേറുക.\nഎന്നാല് പുതിയ നിര്‍ദ്ദേശം ബിസിസിഐയും ഐപിഎല് ഫ്രാഞ്ചൈസികളും തമ്മിലുള്ള ബന്ധം വഷളാക്കാനാണ് സാധ്യത. വലിയ തുകയ്ക്കാണ് ഇന്ത്യയുടെ സ്റ്റാര് പേസര്‍മാരെ ടീമുകള് സ്വന്തമാക്കിയിരിക്കുന്നത്.\nകോഹ്‌ലിയുടെ നിര്‍ദ്ദേശങ്ങള് ബിസിസിഐ അംഗീകരിക്കുകയാണെങ്കില് വലിയ തിരിച്ചടി നേരിടുക മുംബൈ ഇന്ത്യന്‍സിനാകും. ഇന്ത്യന് താരങ്ങളായ ജസ്പ്രീത് ബുംറയും ഓള്‍റൗണ്ടര് ഹാര്‍ദിക് പാണ്ഡ്യയും കളിക്കുന്നത് മുംബൈ നിരയിലാണ്.\nകോഹ്‌ലിയുടെ നിര്‍ദ്ദേശം ബിസിസിഐ ഭരണസമിതി ഐപിഎല് ചീഫ് ഓപ്പറേറ്റിങ് ഓഫിസറുമായി ചര്‍ച്ച ചെയ്തു എന്നാണ് ലഭിക്കുന്ന സൂചനകള്. എന്നാല് ഇക്കാര്യം ഫ്രാഞ്ചൈസികളുമായി സംസാരിക്കാനാണ് അദ്ദേഹം നിര്‍ദ്ദേശിച്ചത്. നവംബര് 15ന് താരങ്ങളുടെ കൂടുമാറ്റം നടക്കാനിരിക്കെ അതിന് മുമ്പ്് അന്തിമ തീരുമാനത്തില് എത്തേണ്ടതുണ്ട്.\nഎന്നാല് ബാറ്റ്‌സമാന്മാരുടെ കാര്യത്തില് കോഹ്‌ലി ഈ അവശ്യം ഉന്നയിച്ചട്ടില്ല എന്നാണ് മനസിലാക്കുന്നത്. ഇന്ത്യന് നിരയിലെ പ്രമുഖ താരങ്ങളെല്ലാം ഐപിഎല് ടീമുകളുടെ നായകന്മാരുമാണ്. ഇന്ത്യന് നായകന് വിരാട് കോഹ്‌ലി തന്നെയാണ് ബാംഗ്ലൂരിനെ നയിക്കുന്നത്. രോഹിത് മുംബൈയുടെയും രഹാനെ രാജസ്ഥാന്റെയും നായകനാണ്.\nഅതേസമയം ഇംഗ്ലണ്ട് , ഓസ്‌ട്രേലിയന് താരങ്ങള് എപ്രില് 30 വരെ മാത്രമെ ഐപിഎല്ലില് കളിക്കു. ലോകകപ്പ് ഒരുക്കങ്ങള്‍ക്കായി താരങ്ങളോട് മടങ്ങി ചെല്ലണമെന്നാണ് അതാത് ക്രിക്കറ്റ് ബോര്‍ഡുകളുടെ നിര്‍ദ്ദേശം.\nRead more on: virad kohli\nഞങ്ങളുടെ രാജ്യത്ത് ജീവിച്ച് നിങ്ങള് മറ്റുള്ള രാജ്യങ്ങളെ ആരാധിക്കുന്നത് എന്തിനാണ്; ഇന്ത്യന് കളിക്കാരെ…\nകോഹ്‌ലി അതൊന്നു മനീഷ് പാണ്ഡെയ്ക്ക് പഠിപ്പിച്ചു കൊടുത്തൂടെയെന്ന് ധോണി; നിങ്ങള് കൂടുതല് ചോറും…\nകോഹ്‌ലിക്കിന്ന് പിറന്നാള്; ആശംസകളുമായി ആരാധകര്; ആഘോഷം അനുഷ്‌കയ്‌ക്കൊപ്പം ആശ്രമത്തില്\nആ ചര്‍ച്ചയുടെ ഭാഗമായിരുന്നില്ല ഞാന്; ആളുകള് പറഞ്ഞ് പരത്തുന്നത് പോലെയല്ല കാര്യങ്ങള്; ധോണിയെ…\nകുഞ്ഞ് ആസിം എത്തിയത് കോഹ്‌ലിയെയും ധോണിയെയും കാണാന്; കണ്ടത് ഉമേഷിനെയും ധവാനെയും; അവിടംകൊണ്ടും…\nകേരളപ്പിറവി ദിനത്തില് അനന്തപുരിയിലേക്ക് കണ്ണും നട്ട് ക്രിക്കറ്റ് പ്രേമികള്; കാര്യവട്ടം ഗ്രീന്‍ഫീല്‍ഡില് ഇന്ന്…\nകളിക്കളത്തില് ഞാന് രോഹിതല്ല; ആരവമുയര്‍ത്തിയ ആരാധകരെ വിലക്കിക്കൊണ്ട് ഹിറ്റ്മാന് പറഞ്ഞത് ഇങ്ങനെ\nപ്രളയത്തെ കേരളം മുഴുവനായും അതിജീവിച്ചു; സമയമനുവദിക്കുമ്പോള് എല്ലാവരും കേരളത്തിലെത്തണം; ഈ നാടിന്റെ സൗന്ദര്യവും…\nവിദേശ പര്യടനത്തിന് ഭാര്യമാര്‍മാത്രമല്ല വാഴപ്പഴവും നിര്‍ബന്ധാ; ഇന്ത്യന് ടീമിന്റെ ആവശ്യങ്ങള് കണ്ട് കണ്ണ്…\n7 mins ago Crime\n13 mins ago Crime\nതൃശൂരില് ബിഡിജെഎസ് തന്നെ; ഉപാധികള് അംഗീകരിച്ചില്ലെങ്കില് മത്സരിക്കില്ലെന്ന് തുഷാര്\nആലപ്പുഴ: പത്തനംതിട്ടയില് ബിജെപി സ്ഥാനാര്‍ത്ഥിയെ പ്രഖ്യാപിക്കാത്തതിന് തൃശൂര് സീറ്റുമായി ബന്ധമില്ലെന്ന് തുഷാര് വെള്ളാപ്പള്ളി.....\nതിരുവനന്തപുരം: ആലപ്പുഴ സിപിഐഎം ജില്ലാ കമ്മിറ്റിയംഗത്തിനെതിരെ യുവതിയുടെ ഭര്‍ത്താവിന്റെ പരാതി. ലൈംഗികബന്ധം ആരോപിച്ച്....\n22 mins ago Politics News


യു.പിയിൽ അരാജകത്വം; താൻ വീട്ടുതടങ്കലിലെന്ന് സംസ്ഥാന കോൺഗ്രസ് അധ്യക്ഷൻ | Madhyamam\ndate_range3Oct 2020 1:37 PM GMT\nയു.പിയിൽ അരാജകത്വം; താൻ വീട്ടുതടങ്കലിലെന്ന് സംസ്ഥാന കോൺഗ്രസ് അധ്യക്ഷൻ\nലഖ്നോ: ഹാഥറസ് കൂട്ടബലാത്സംഗ കൊലപാതക വിഷയത്തിൽ കോൺഗ്രസ് പ്രതിഷേധം നടക്കുന്നതിനിടെ തന്നെ വീട്ടു തടങ്കലിലാക്കിയതായി യു.പി കോൺഗ്രസ് അധ്യക്ഷൻ അജയ് കുമാർ ലല്ലു. സംസ്ഥാനത്ത് യോഗി സർക്കാർ അരാജകത്വത്തിൻെറ സകല സീമയും ഭേദിച്ചിരിക്കുകയാണെന്നും അദ്ദേഹം ആരോപിച്ചു.\nകഴിഞ്ഞ ദിവസം പുലർച്ചെ ഒന്നരയോടെ പൊലീസ് തൻെറ വീട്ടിലെത്തുകയും വീടിൻെറ വാതിൽ തകർക്കാൻ ശ്രമിക്കുകയും ചെയ്തതായി അജയ് കുമാർ ലല്ലു പറഞ്ഞു. എന്തിനാണ് തൻെറ വീട്ടിൽ വന്നതെന്ന് ചോദിച്ചപ്പോൾ ഒരു കേസ് രജിസ്റ്റർ ചെയ്തിട്ടുണ്ടെന്ന് പറഞ്ഞു. ഒക്ടോബർ ഒമ്പതിന് ലഖ്‌നോവിലെ ഹസ്രത്ഗഞ്ച് സ്റ്റേഷനിൽ ഹാജരാകാൻ പൊലീസ് തന്നോട് ആവശ്യപ്പെട്ടുവെന്നും അവർ ഒരു നോട്ടീസ് തന്നുവെന്നും അദ്ദേഹം പറഞ്ഞു.\nകൂട്ടബലാത്സംഗ കൊലപാതക കേസിൽ കോൺഗ്രസ് പ്രതിഷേധിക്കുന്നതിനാൽ സർക്കാർ തന്നെയും പാർട്ടി അംഗങ്ങളെയും ലക്ഷ്യം വെക്കുകയാണെന്ന് അദ്ദേഹം ആരോപിച്ചു. ''പുലർച്ചെ നാല് മണിക്ക് ശേഷം, ഞാൻ വീട്ടുതടങ്കലിലാണെന്ന് എന്നോട് പറഞ്ഞു. അനീതിക്കെതിരെ പ്രതിഷേധിക്കുന്നത് തെറ്റാണോ? എന്നെ പുറത്തു പോകാൻ അനുവദിക്കുന്നില്ല. എന്താണ് യു.പി സർക്കാർ ഒളിച്ചുവെക്കാൻ ആഗ്രഹിക്കുന്നത്? '' -അദ്ദേഹം ചോദിച്ചു.\n''സർക്കാർ ഭയപ്പെടുകയാണ്. ആരെയും പുറത്തു പോകാൻ അനുവദിക്കുന്നില്ല. ഞാൻ യോഗിയോട് ചോദിക്കാനാഗ്രഹിക്കുകയാണ്... രാഹുൽ ഗാന്ധി വ്യാഴാഴ്ച ഹാഥറസിലേക്ക് പോവുകയാണെങ്കിൽ അദ്ദേഹവും പ്രിയങ്കയും തനിച്ചാണ് പോവുകയെന്ന് പറഞ്ഞതാണ്. എന്നിട്ടും പൊലീസ് അവരെ മർദ്ദിച്ചു. കോൺഗ്രസ് പ്രവർത്തകർക്ക് പരിക്കേറ്റു. അവർ രാഹുൽ ഗാന്ധിയെ വേദനിപ്പിച്ചില്ല, അദ്ദേഹം സംരക്ഷിക്കാൻ ശ്രമിക്കുന്ന സ്ത്രീകളുടെ ആത്മാഭിമാനത്തെയാണ് വേദനിപ്പിച്ചത്." -കോൺഗ്രസ് അധ്യക്ഷൻ പറഞ്ഞു.\nTAGS:hathras rape uttarpradesh congress


malayalam poem – പഹയന്റെ മര്‍ത്ത്യലോകം\n?രണം – ഒരു കവിത\nBy മര്‍ത്ത്യന് on June 11, 2018 • ( 1 )\nഒരൊഴുക്കില്ലാത്ത കവിതയിൽ മുക്കിക്കൊന്നൊരു വാക്കാണ്….. ഇന്നലെ ഉറക്കത്തിൽ വന്ന് പേടിപ്പിച്ചത്. കഷ്ടം തോന്നി… ‘ഇനി എഴുതില്ല’ എന്ന് പറഞ്ഞപ്പോൾ.. അരുതെന്നും പറഞ്ഞു കരഞ്ഞു. ഒരു പേനയിൽ നിന്നു തന്നെ… പുറത്ത് കടക്കാൻ പെട്ട പെടാപ്പാടിനെ കുറിച്ചും വേവലാതിപ്പെട്ടു… എഴുത്ത് നിർത്തില്ല എന്ന് പറഞ്ഞു സമാധാനിപ്പിച്ചു മഷിയിൽ മുക്കിക്കൊന്നാലോ എന്ന് ചോദിച്ചപ്പോൾ വേണ്ട… ചോര കൊണ്ട് ‘?രണം’… Read More ›\nBy മര്‍ത്ത്യന് on September 1, 2017 • (0)\nഭാസുരമായ മഞ്ഞു പെയ്ത പ്രഭാതം ഇന്നൊരല്പം വൈകി വരട്ടെ ഇന്നുച്ചക്ക് ഏതായാലും പള്ളിക്കൂടമില്ലല്ലൊ; പിന്നെ സായാഹ്നം… അത് ജനിക്കുന്നതിനു മുൻപേ തന്നെ നമുക്ക് രാത്രിയുമായി ഇണ ചേരാം. എത്ര നേരമെടുക്കുമെന്ന് ആർക്കറിയാം ഇന്നത്തെ പ്രഭാതത്തിന് മറ്റേതൊരു പ്രഭാതവും പൊലെയാവാൻ അല്ലെങ്കിൽ മറ്റേതൊന്നിനേക്കാളും അസാധാരണമായൊന്നാകാൻ ശരിക്കും എത്ര നേരമെടുക്കും? ഒരു പെട്ടിക്കട നിറയെ മിഠായിയിട്ട ചില്ലു കുപ്പികൾ… Read More ›\nനിങ്ങളുടെ അർത്ഥങ്ങൾക്കായി ഇതാ കുറെ വാക്കുകൾ\nBy മര്‍ത്ത്യന് on July 21, 2017 • (0)\nമനസ്സിൽ കുറെ വാക്കുകൾ വന്നു നിറയുന്നുണ്ട്. ചിലതിനർത്ഥമുണ്ട് ചിലതിന്റെ അർത്ഥം മനസ്സിൽ എവിടെയോ നഷ്ടപ്പെട്ടു പോയി. ഇതിൽ നിന്നുമൊരു കവിത ശ്രമിച്ചു പരാജയപ്പെട്ടു. ഇന്ന് വന്നിരുന്ന് അതെല്ലാം ഒരുമിച്ചെടുത്ത് നിരത്തി വച്ചു. ഇതാ……. നിങ്ങളുടെ അർത്ഥങ്ങൾക്കായി ഇതാ കുറെ വാക്കുകൾ —————————————- ഒരു പരിചയവുമില്ലാത്തോരു മുഖത്തെ കണ്ണുനീരിൽ ഒരവധി മുഴുവൻ ചിലവഴിച്ചു. തിരിച്ചറിഞ്ഞിട്ടുണ്ടാവുമോ? എന്നെ… ആ… Read More ›\nഅതിനെ അതിന്റെ പാട്ടിന് വിട്\nBy മര്‍ത്ത്യന് on May 10, 2017 • (0)\nസൂര്യനെ നോക്കി എപ്പോഴെങ്കിലും ചിന്തിച്ചിട്ടുണ്ടോ…? “നാശം ഈ പകലിന് അല്പം കൂടി ദൈർഖ്യമുണ്ടായിരുന്നെങ്കിൽ” എന്ന് അല്ലങ്കിൽ “നാശം ഈ പകലിന് ദൈർഖ്യമൽപ്പം കുറഞ്ഞെങ്കിൽ” എന്ന് ഉണ്ടാവില്ല…. സൂര്യന്റെ കാര്യങ്ങൾ കണ്ണും പൂട്ടിയങ്ങ് വിശ്വസിച്ചു കാണും. നിങ്ങൾക്കറിയാമായിരിക്കും, ഒന്നും ചെയ്യാൻ കഴിയില്ലെന്ന്. ചിലപ്പോൾ പകലായാലും രാത്രിയായാലും വലിയ വ്യത്യാസം കാണില്ല. ചിലപ്പോൾ…ചിലപ്പോൾ….ചിലപ്പോൾ ചിലപ്പോൾ നിങ്ങൾക്ക് ചിന്തിക്കുന്നത് പോലും… Read More ›\nBy മര്‍ത്ത്യന് on May 9, 2017 • (0)\nചിലരെ പ്രാത്സാഹിപ്പിക്കാനായി പറയുന്നൊരു വാചകമുണ്ട്. ഒരു വാതിലടഞ്ഞാൽ നൂറെണ്ണം തുറക്കപ്പെടുമെന്ന്… വാതിലുകൾക്ക് പകരം ചുമരുകൾ മാത്രം കാണുന്നവരോട് എന്ത് പറഞ്ഞിട്ടെന്ത് കാര്യം.. ? പക്ഷെ ഈ ലോകം വാതിലുകളും ജനലുകളും കൊണ്ട് നിറഞ്ഞിരിക്കുന്നു. എല്ലാം ജീവിതത്തിന്റെ ഓരോ വീക്ഷണങ്ങളിലേക്ക് തുറക്കുന്നവ, അവസരങ്ങളിലേക്കും വെല്ലുവിളികളിലേക്കും ഒരുപോലെ തുറക്കുന്നവ. ചിലപ്പോൾ അവ തുറക്കാതിരിക്കുന്നതാണ് സുരക്ഷിതമെന്ന് തോന്നും. അജ്ഞാതമായ എന്തിനെയോ… Read More ›\nBy മര്‍ത്ത്യന് on May 8, 2017 • (0)\nഒരു മണൽത്തരി ചെറിയൊരു മൺകൂനയുമായി മല്ലിട്ട് ജയിക്കുന്നു. ഇതിൽ ഉറുന്പിന്റെ അഭിപ്രായം ആരും ചോദിക്കുന്നില്ല. സമയത്തിന്റെ മറഞ്ഞു പോകുന്ന അപ്രധാനമായൊരു നുറുങ്ങിൽ, അവ്യക്തമായൊരു സ്നേഹസ്പർശം ഒരു വന്യ മൃഗത്തിനെ ഉണർത്തുന്നു. ആരു പറഞ്ഞു നമുക്ക് പേടി ആവശ്യമാണെന്ന് ? ‘ആര്’ എന്നതിനി പ്രസക്തമല്ല…. ‘എന്തിന്’ എന്നത് എന്നും പ്രസക്തമാണ് കാരണം…. അത് പല അടഞ്ഞിട്ട വാതിലുകളും… Read More ›\nശ്വാനന്റെ പൂട്ടു പാട്ട്\nBy മര്‍ത്ത്യന് on May 5, 2017 • (0)\nരാത്രി ഉറക്കമുണർന്നപ്പോൾ നായ ഉറക്കത്തിൽ നിന്നു വീണ്ടും ഇറങ്ങി നടക്കുന്നു പുലർച്ചക്കു മുൻപേ ഇടനാഴിയിൽക്കൂടി അങ്ങിനെ ഒച്ചയുണ്ടാക്കാതെ, പുറത്ത് ചാറുന്ന മഴയുടെ ശബ്ദത്തിൽ ഒളിക്കാൻ ശ്രമിക്കുന്ന പോലെ. എന്ത് പേടിസ്വപ്നമായിരിക്കണം അവനെ ഉണർത്തിയത് ? പേടി നമുക്കെല്ലാമുണ്ട്, ഉള്ളിൽ പലയിടത്തും, ഒരേ പോലുള്ളതും വ്യത്യസ്തവും. മനസ്സിനുള്ളിലാണെന്ന് അംഗീകരിക്കില്ല…. ആരും… ഇങ്ങനെ പുറത്ത് മഴ ചാറുന്പോൾ, ഉള്ളിൽ… Read More ›\nവൈകീട്ടെന്താ പരിപാടി – ഒരു കവിത\nBy മര്‍ത്ത്യന് on May 4, 2017 • (0)\nവരാന്തയിൽ, ചുറ്റിക്കറങ്ങുന്ന സായാഹ്ന വികാരത്തിന്റെ ഗന്ധമുണ്ടായിരുന്നു. മേഘങ്ങൾക്കുള്ളിൽ കൂടി നിഷ്പ്രായാസം പൊട്ടിവന്ന സൂര്യകിരണവുമായി പലരും സല്ലപിച്ചിരുന്നു. കോണികൾ ഓടിക്കയറി ചെല്ലുന്പോൾ മുഖത്ത് കൊട്ടിയടക്കപ്പെട്ട വാതിലിന്റെ മുൻപിൽ നില്കുന്നവന്റെ ചെരുപ്പിൽ പറ്റിക്കിടക്കുന്ന പുൽത്തകിടിയിലും സങ്കടം നിറഞ്ഞിരുന്നു. കൂടപ്പിറപ്പുകളെ കരുണയില്ലാതെ പറത്തിക്കളഞ്ഞ് മുന്നേറുന്ന കാറ്റിനെ നോക്കി നിന്ന പൂവിലെ അവശേഷിച്ചിരുന്ന ഇതളിലും ഒരു വേദന കണ്ടിരുന്നു. ഇതെല്ലാം വിലപ്പെട്ടതാണ്….. Read More ›


n v ramana social media news രൂക്ഷ വിമര്‍ശനവുമായി ചീഫ് ജസ്റ്റിസ്\nസമൂഹ മാധ്യമങ്ങളിലെ വാര്‍ത്ത ഉള്ളടക്കത്തില് രൂക്ഷ വിമര്‍ശനവുമായി ചീഫ് ജസ്റ്റിസ് എന്.വി. രമണ. വെബ് പോര്‍ട്ടലുകളും, യുട്യൂബ് ചാനലുകളും വ്യാജ വാര്‍ത്തകളാല് നിറഞ്ഞിരിക്കുകയാണ്. ജഡ്ജിമാര്‍ക്കെതിരെ എന്തും എഴുതിവിടുന്നു. സ്വകാര്യ മാധ്യമങ്ങള് എന്ത് കാണിച്ചാലും അതിലൊരു വര്‍ഗീയ വശമുണ്ടാകുമെന്നും, ആത്യന്തികമായി രാജ്യത്തിന്റെ പേരാണ് മോശമാകാന് പോകുന്നതെന്നും ചീഫ് ജസ്റ്റിസ് നിരീക്ഷിച്ചു.\nനിസാമുദ്ദീന് തബ്ലീഗ് സമ്മേളനവും, കൊവിഡ് വ്യാപനവും കൂട്ടിച്ചേര്‍ത്ത് മാധ്യമങ്ങള് വര്‍ഗീയത പടര്‍ത്താന് ശ്രമിച്ചുവെന്ന ഹര്‍ജികള് പരിഗണിക്കവേയാണ് ചീഫ് ജസ്റ്റിസ് എന്.വി. രമണ അധ്യക്ഷനായ ബെഞ്ച് വെബ് പോര്‍ട്ടലുകളെയും സാമൂഹ്യ മാധ്യമങ്ങളെയും കടന്നാക്രമിച്ചത്. അധികാരത്തിലിരിക്കുന്നവരുടെ ശബ്ദം മാത്രമാണ് വെബ് പോര്‍ട്ടലുകളും, സമൂഹ മാധ്യമങ്ങളും കേള്‍ക്കുന്നത്. ജഡ്ജിമാര്‍ക്കെതിരെ യാതൊരു അടിസ്ഥാനമില്ലാതെ എന്തും എഴുതിവിടുന്നു. ജുഡീഷ്യറി ആവശ്യപ്പെട്ടാല് പോലും പ്രതികരിക്കുന്നില്ല. കൃത്യമായ നിയന്ത്രണ സംവിധാനം ഇല്ലാത്തതിനാല് അപകീര്‍ത്തിപ്പെടുത്തലുകള് നടക്കുന്നു. യുട്യൂബില് വ്യാജവാര്‍ത്തകളുടെ ഒഴുക്ക് തന്നെ കാണാം. ആര്‍ക്ക് വേണമെങ്കിലും യുട്യൂബ് ചാനല് ആരംഭിക്കാവുന്ന സാഹചര്യമാണെന്നും ചീഫ് ജസ്റ്റിസ് എന്.വി. രമണ പറഞ്ഞു.\nസമൂഹ മാധ്യമങ്ങളെ അടക്കം നിയന്ത്രിക്കാന് എന്തെങ്കിലും ശ്രമമുണ്ടായോ എന്ന് കേന്ദ്രസര്‍ക്കാരിനോട് കോടതി ആരാഞ്ഞു. ചീഫ് ജസ്റ്റിസ് ഉന്നയിച്ച ആശങ്ക കൂടി പരിഗണിച്ച് പുതിയ ഐ.ടി ചട്ടങ്ങള് തയാറാക്കുമെന്നായിരുന്നു സോളിസിറ്റര് ജനറല് തുഷാര് മേത്തയുടെ പ്രതികരണം. നിസാമുദ്ദീന് തബ്ലീഗ് സമ്മേളനവുമായി ബന്ധപ്പെട്ട ഹര്‍ജികള് ആറാഴ്ചയ്ക്ക് ശേഷം വീണ്ടും പരിഗണിക്കും.\nStory Highlight: n v ramana social media news\nRead more on: n v ramana | social media


June 6, 2018 June 8, 2018 ~ Kalarcodan\t~ Leaveacomment\nവിപസ്സനയെ കുറിച്ച് ആദ്യം കേൾക്കുന്നത്, പല തരം ലഹരികളെ കുറിച്ചുള്ള ചർച്ചകൾക്കിടയിലെപ്പോഴോ ആണ്. ധ്യാനത്തേക്കാൾ വലിയ ലഹരി ഇല്ല എന്നാരോ പറഞ്ഞപ്പോൾ, താൻ എന്ത് തേങ്ങയാടോ പറയുന്നതെന്ന് ചോദിച്ച് തർക്കിച്ചതോർക്കുന്നു. പക്ഷെ പിന്നീട്, ഒരല്പം വെളിവോടെ ചിന്തിച്ചപ്പോൾ ആള് പറഞ്ഞതിൽ കാര്യമുണ്ടെന്നു തോന്നി. നമ്മൾ കേട്ടിട്ടുള്ള, കണ്ടിട്ടുള്ള, അനുഭവിച്ചിട്ടുള്ള ഏതു ലഹരി വസ്തു ആയാലും, അത് പ്രവർത്തിക്കുന്നത് നമ്മുടെ തലച്ചോറിലാണ്. സന്തോഷമോ, ഉന്മാദമോ എന്ത് തന്നെ ആയാലും അത് ഉണ്ടാകുന്ന, അനുഭവപ്പെടുന്ന, ആ പോയിന്റ്, നമ്മുടെ ഉള്ളിലാണ്. ആ പോയിന്റിനെ ഉത്തേജിപ്പിക്കുക എന്നതാണ് ട്രിക്ക്. നമ്മുടെ ഉള്ളിലെ ഈ പോയിന്റിനെ ഒരു ബാഹ്യവസ്തുവിന്റെയും സഹായമില്ലാതെ ഉത്തേജിപ്പിക്കാൻ സാധിക്കുമെങ്കിൽ അതിലും വലിയ ഒരു സാധനയുണ്ടോ ? ‘സുഖമെന്ന’ അവസ്ഥ, ഏറ്റവും കുറഞ്ഞത് ‘അസുഖമല്ലാത്ത അവസ്ഥ’, അതിനു വേണ്ടി ആണല്ലോ, ഈ ഓട്ടമെല്ലാം.\nവീണ്ടും വിപസന്ന എന്ന് കേൾക്കുന്നത് ജോലി സ്ഥലത്താണ്. മുൻകോപവും, എടുത്തു ചാട്ടവും ഒക്കെ നിയന്ത്രണത്തിൽ വരുത്താൻ വിപസന്ന പരിശീലിച്ചു നോക്കുന്നത് നന്നായിരിക്കും എന്ന് ഉപദേശിച്ചത് കമ്പനി മുതലാളി ആണ്. ആയിരത്തോളം ആളുകൾ ജോലി ചെയ്തിരുന്ന ഒരു കമ്പനിക്ക് മാനേജിങ് ഡയറക്ടർ ആയിരുന്ന ആളാണ്, സ്വയം ബാങ്കളൂരിലെ സെന്ററിൽ ഒരു വിപസ്സന്ന കോഴ്സ് പൂർത്തിയാക്കിയ ഗഡിയുമാണ്. പുള്ളിക്കാരൻ അത്ര കാര്യമായി പറഞ്ഞപ്പോൾ വിപസന്ന പരീക്ഷിക്കണം എന്ന് തോന്നിയെങ്കിലും, ‘വളയടി’ (തള്ളടി, ഗോസിപ്പടി എന്നർത്ഥത്തിൽ) ഫേവറിറ്റ് ആക്ടിവിറ്റി ആയ എന്നെ സംബന്ധിച്ചിടത്തോളം പത്തു ദിവസം, ആരോടും മിണ്ടാതെ… ഇറ്റ് ഈസ് ഇൻക്യൂറബിൾ ! അത് കൊണ്ട് തന്നെ ഒരുപാട് സമയം ഉണ്ടായിരുന്നിട്ടും വിപസ്സന്ന പരിശീലനം, അത് നീണ്ടു പോയ്കൊണ്ടേയിരുന്നു. പക്ഷെ കഴിഞ്ഞതിന്റെ മുന്നത്തെ മേയിൽ ഒഴിവാക്കാൻ ആകാത്ത ചില നിർബന്ധങ്ങൾക്ക് വഴങ്ങി ചെങ്ങന്നൂരുള്ള വിപസന്ന കേന്ദ്രത്തിൽ എത്തി.\nവൈകുന്നേരം നാല് മണിയോടെ രജിസ്‌ട്രേഷൻ നടപടികൾ പൂർത്തിയാക്കി. അഞ്ചു മണിയായപ്പോൾ ഭക്ഷണത്തിനു വിളി വന്നു. വല്യ താല്പര്യം കാണിക്കാണ്ടെ നിക്കുമ്പോളുണ്ട് കേൾക്കുന്നു, അത്താഴമാണിത്. ഇത് കഴിഞ്ഞാൽ ഇന്നിനി ഭക്ഷണം ഇല്ല’. ജാഡ വെടിഞ്ഞു, തീൻമുറിയിലെത്തി. ഉപ്പുമാവും, പഴവും, ചായയും. നല്ല വിശപ്പ് ഉണ്ടായിരുന്ന കാരണമാവാം, മുട്ടൻ ടേസ്റ്റ് ! ഭക്ഷണം കഴിഞ്ഞ് മുറ്റത്തു ഉലാത്തുമ്പോൾ അടുത്ത വിളി വന്നു. വിപസ്സന്ന പരിശീലിക്കാൻ എത്തിയ ആളുകളെ എല്ലാം വിളിച്ചു വരുത്തി, ഒരു മീറ്റിങ്. എന്തൊക്കെ ചെയ്യാം, എന്നതിനേക്കാൾ എന്തൊക്കെ ചെയ്യരുത് എന്നതിനെ പറ്റിയാരുന്നു ചർച്ച. ചെയ്യാനുള്ളത് ധ്യാനം മാത്രമാണ് !\nതുടർച്ചയായുള്ള മണിയടി ശബ്ദം കേട്ട് ഞെട്ടി എണീറ്റു. സമയം നാല്. മണിയടി നിന്ന് കഴിഞ്ഞപ്പോൾ വീണ്ടും കിടന്നു. അപ്പൊ ദാണ്ടെ മുറിക്കു അകത്തു വന്നു മണിയടിക്കുന്നു. എണീക്കാണ്ടെ രക്ഷയില്ല. കുളിച്ചൊരുങ്ങി നാല് മുപ്പതിന് ധ്യാന ഹാളിൽ എത്തി. നാലര മുതൽ ആറര വരെ ധ്യാനം. അത് കഴിഞ്ഞപ്പോൾ പ്രാതൽ. ഇരയെടുത്തു കഴിഞ്ഞ് എട്ടു വരെ വിശ്രമം. ഈ വിശ്രമം എന്ന് പറയുമ്പോൾ ശരിക്കുള്ള വിശ്രമം. ടീ.വി, കംപ്യുട്ടർ, ഫോൺ, പത്രം ഇതൊന്നും ഇല്ല. മറ്റുള്ളവരോട് സംസാരിക്കാനും പറ്റില്ല. കണ്ണുകൾ കൊണ്ട് പോലും ആശയവിനിമയം പാടില്ലത്രേ. ആലോചന തന്നെ ആലോചന. എട്ടു മുതൽ പതിനൊന്നര വരെ വീണ്ടും ധ്യാനം. പിന്നെ ഉച്ചയൂണ്. ഊണ് കഴിഞ്ഞ് ഒരു മണി വരെ വിശ്രമം. ഒന്ന് മുതൽ വീണ്ടും ധ്യാനം. കട്ട ധ്യാനം ! അഞ്ചിന് അത്താഴം, ആറു വരെ വിശ്രമം. ആറു മുതൽ ഏഴ് വരെ വീണ്ടും ധ്യാനം. ഏഴു മുതൽ എട്ടര വരെ ‘ഗുരുജി ഗോയങ്കയുടെ’ പ്രാഭാഷണം. എട്ടര മുതൽ ഒൻപതു വരെ വീണ്ടും ധ്യാനം. ഒൻപതു മുതൽ ഒൻപതര വരെ സംശയങ്ങൾ ചോദിക്കാനുള്ള സമയം. ഉറക്കം തോന്നിത്തുടങ്ങിയവർക്കു ഒൻപതിന് തന്നെ അന്തപുരത്തിലേക്കു പോകാം. പക്ഷെ, ഞാൻ പോയോ ? ഇല്ല. ധ്യാന ഹാളിൽ കുത്തിയിരുന്ന് കോ-മെഡിറ്റേറ്റേഴ്സ്ൻറെ സംശയങ്ങളും ഗുരുജിയുടെ ഉത്തരങ്ങളും മൊത്തം കേട്ട ശേഷമേ നോം അന്തപുരത്തിലേക്കു എഴുന്നുള്ളിയുള്ളു.\nരാവിലെ/രാത്രി, മൂന്നു മണിക്ക് തന്നെ ഉറക്കം പോയി. നാല് മണിയുടെ ബെൽ കാത്തു കിടപ്പാണ്. ഒരുപാട് ചിന്തകൾ മനസിലൂടെ കടന്നു പോകുന്നു. പ്രധാനമായും മണ്ടത്തരം ആയല്ലോ കാണിച്ചത് എന്ന തോന്നൽ. ഇനിയുള്ള ഒൻപതു ദിവസങ്ങൾ എങ്ങിനെ തള്ളി നീക്കും, അല്ലെങ്കിൽ തന്നെ എന്തിനു ? അങ്ങിനെ ഒരുപാട് ചിന്തകൾ. നാലിന്റെ ബെല്ല് മുതൽ വൈകുന്നേരം ആറിന്റെ ധ്യാനം വരെ എല്ലാം, തലേന്ന് സംഭവിച്ചിന്റെ ഡിറ്റോ. വൈകുന്നേരത്തെ പ്രഭാഷണത്തിൽ ഗുരുജി ഗോയെങ്കെ പറയുന്നു. നിങ്ങളുടെ മനസിനു മേൽ അതിസങ്കീർണമായ ഒരു ശസ്‌ത്രക്രിയ ആണ് നടന്നു കൊണ്ടിരിക്കുന്നത്. വരും ദിവസങ്ങളിൽ കൂടുതൽ ആഴത്തിൽ എത്തുമ്പോൾ ചിലപ്പോൾ അസഹനീയമായി അനുഭവപ്പെടാം. പക്ഷെ പേടിക്കണ്ട കാര്യമില്ല, പത്താം ദിവസം ഈ മുറിവ് ഉണക്കുന്ന ഒരു സൂതിങ് ബാം, ‘മൈത്രീ ധ്യാനം’ ഗുരുജി നമുക്ക് പകർന്നു തരും. രണ്ടും, ആറും ദിവസങ്ങൾ ആണ് ഏറ്റവും കഠിനമായതു. ഏറ്റവും കൂടുതൽ ആളുകൾ വിപസ്സന മുടക്കുന്നതും ഈ ദിവസങ്ങളിൽ ആണ്. ആദ്യത്തെ കടമ്പ കഴിഞ്ഞിരിക്കുന്നു. ഓം അമി ദേവ ഹ്രിഹ്…\nമൂന്ന് മണിയോട് അടുത്ത് ഉറക്കം ഉണർന്നു. വീണ്ടും ചിന്തകൾ. വ്യാകുലതകൾ. എന്തിനീ സ്വയംപീഡ ? അതി ഭയങ്കരമായ മണ്ടത്തരം ആണല്ലോ കാണിച്ചത് എന്ന തോന്നൽ. ഇറങ്ങി ഓടാൻ മനസ്സ് ഭയങ്കരമായി ആഗ്രഹിക്കുന്നുണ്ട്. പക്ഷെ, ഇന്ന് ഇവിടുന്നു ഒളിച്ചോടിയാൽ അത് ഇനിയുള്ള ജീവിതത്തെ തന്നെ ബാധിക്കാൻ സാധ്യത ഉണ്ടെന്ന പേടി. പക്ഷെ, ഉച്ചയ്ക്കലത്തെ ധ്യാനത്തിനിടയിൽ ഒരു അത്ഭുതം സംഭവിക്കുന്നു. അവാച്യമായ ഒരു അനുഭൂതി. തനിയെ പുഞ്ചിരിച്ചു പോയി. സുഖം എന്ന് പറയാമോ എന്നറിയില്ല. പക്ഷെ അതിസുന്ദരമായ ഒരവസ്ഥ. എത്ര നേരം എന്നറിയില്ല. ചിലപ്പോൾ നിമിഷങ്ങൾ മാത്രമായിരുന്നിരിക്കാം, പറഞ്ഞറിയിക്കാൻ പറ്റാത്ത എന്നാൽ വീണ്ടും കിട്ടാൻ കൊതിക്കുന്ന ഒരവസ്ഥ. ചിലപ്പോൾ നേരാംവണ്ണം ശ്വാസോച്ചാസം ചെയ്യാത്തത് കൊണ്ട് പറ്റിയ അബദ്ധവുമാകാം. എന്തായാലും ധ്യാനം ഇഷ്ടപ്പെട്ടു തുടങ്ങിയിരിക്കുന്നു. വൈകുന്നേരത്തെ പ്രഭാഷണത്തിൽ ഗുരുജി ഗോയെങ്കെ പറയുന്നു. ഇത് വരെ കഴിഞ്ഞത് ഒരു പരിശീലനം ആണ്. വിപസ്സന ഉൾക്കൊള്ളാൻ വിധം മനസ്സിനെ പാകപ്പെടുത്തിയെടുക്കുന്ന ഒരു പരിശീലനം. നാലാം ദിവസമായ നാളെ മുതൽ ആണ് വിപസ്സന പരിശീലിച്ചു തുടങ്ങുന്നത്. അപ്പൊ ശരിക്കുള്ള ധ്യാനം വരാൻ പോകുന്നതേ ഉള്ളോ ? ഇത് ‘പൊളിക്കും !\nകഴിഞ്ഞ ദിവസങ്ങൾ പോലെയല്ല. വിപസ്സന സൂത്രത്തെ കുറിച്ച് ആലോചിച്ചു പ്രതീക്ഷയോടെയാണ് ഉറക്കം എണീക്കുന്നതു. പത്തു മണിയോടെ വിപസ്സന സൂത്രം ഗുരുജി ഗോയെങ്കെ വിശദീകരിക്കുന്നു. ‘സമത’ അതാണ് കീവേഡ്. സുഖത്തെയും ദുഃഖത്തെയും ഒരു പോലെ നേരിടാൻ ഉള്ള പരിശീലനം. ജാഗ്രത മൊത്തം നാസികയ്ക്കു താഴെയുള്ള ത്രികോണ ഭാഗത്തിൽ കേന്ദ്രീകരിച്ചു കൊണ്ട് പരിശീലനം തുടങ്ങുന്നു. ഓം തരേ തുത്തരേ തുരേ സോഹ…\nശരീരത്തിലെ ചെറിയൊരു ഭാഗത്തു ശ്രെദ്ധ കേന്ദ്രീകരിച്ചായിരുന്നു തലേന്നത്തെ പരിശീലനമെങ്കിൽ ഇന്നത് ശരീരം മുഴുവനും വ്യാപിപ്പിക്കാനാണ് ഗുരുജിയുടെ നിർദേശം. അതിനോടൊപ്പം ‘അധിഷ്ഠാനം’ പരിശീലിക്കണം. ഇവിടെ അധിഷ്ഠാനം എന്നുദ്ദേശിക്കുന്നതു ഇച്‌ഛാശക്തിയെ ആണ്. ധ്യാനം തുടങ്ങുമ്പോൾ സ്വീകരിക്കുന്ന പൊസിഷൻ എത്ര നേരം തുടരാൻ സാധിക്കുമോ, അത്രെയും നല്ലതു. ഒരു മണിക്കൂർ ആണ് ടാർഗറ്റ്. ഓരോ അഞ്ചു മിനിട്ടിലും ഇരിപ്പിന്റെ പൊസിഷൻ മാറ്റുന്ന എന്നെ സംബന്ധിച്ച് അതികഠിനമായ ടാസ്ക്. ബട്ട്, അറിയാല്ലോ, ആം എ ഫൈറ്റർ 🙂\nഈ അധിഷ്ഠാനം ഉണ്ടല്ലോ അധിഷ്ഠാനം, അത്ര എളുപ്പല്ല !\nമൂന്നാം ദിവസം കിട്ടിയ ആ അവാച്യമായ അനുഭവം, അല്ലെങ്കിൽ അതിലും സുന്ദരമായ ഒന്നിന് വേണ്ടിയാണ് ഞാൻ കാത്തിരിക്കുന്നത്, അഥവാ ശ്രെമിച്ചു കൊണ്ടിരിക്കുന്നത്. പക്ഷെ ഇത് മുൻകൂട്ടി അറിഞ്ഞു വച്ചതെന്ന പോലെ ഗുരുജി പറയുന്നു, ശരീരത്തിലെ ഓരോ ബിന്ദുവിനെയും നിരീക്ഷിക്കുക, നിരീക്ഷിക്ക മാത്രം ചെയ്യുക. സമത, സമത, സമത… വൈകുന്നേരത്തെ പ്രഭാഷണത്തിൽ ഗുരുജി ഗോയെങ്കെ ഓർമിപ്പിക്കുന്നു, ‘ഇത് ആറാം ദിനമാണ്, അതായത് നിങ്ങൾ രണ്ടാമത്തെ കടമ്പയും കടന്നിരിക്കുന്നു’. ഞാള് അത്ര ചെര്യ പുള്ളിയല്ലാന്നു. യേത് 😉\nവിപസ്സന്ന, വിപസന്ന മാത്രം ! വൈകുന്നേരത്തെ പ്രഭാഷണത്തിൽ ഗുരുജി ഗോയെങ്കെ പറയുന്നു. ഗൗരവമായി പരിശീലിക്കാൻ രണ്ടു ദിവസങ്ങൾ കൂടിയുണ്ട്. കാരണം പത്താം ദിനം രാവിലെ ‘മൈത്രി ധ്യാനം’ അഥവാ ‘മെത്ത ഭാവന’ പരിശീലിച്ച ശേഷം എല്ലാർവർക്കും സംസാരിച്ചു തുടങ്ങാം. സംസാരിക്കാൻ തുടങ്ങിയാൽ പിന്നെ ധ്യാനമൊക്കെ കണക്കായിരിക്കുമെന്നു ഗുരുജിക്ക് അറിയാം. ഗുരുജി ഗോയങ്കെ പറയുന്നു, വിപസ്സനയ്ക്കും മുകളിൽ ആണ് മൈത്രി ധ്യാനമെന്നു. വിപസ്സന്ന പരിശീലനം മജാ പിടിച്ചു വരുമ്പോൾ, ദാണ്ടെ മുന്തിയ ഐറ്റം വേറേം ഉണ്ടെന്നു. യാ ഖുദാ…\nഅധിഷ്ഠാനത്തിന്റെ ദൈർഖ്യം കൂടി വരുന്നു. നാല്പതു, അമ്പതു മിനിറ്റുകൾ വരെ ഒരേ പൊസിഷനിൽ തുടരാൻ സാധിക്കുന്നു. വൈകുന്നേരത്തെ പ്രഭാഷണം ബോറായി തുടങ്ങിയിരിക്കുന്നു. സംഭാവനയുടെ മഹത്വത്തെ കുറിച്ചാണ് ഭാഷണം മുഴുവനും. ഓം വജ്രപാണി ഹും…\nഅധിഷ്ഠാനത്തിന്റെ ദൈർഖ്യം മാത്രമല്ല, സ്വന്തം ശരീരത്തിൽ ഏതൊരു പോയിന്റിലും ഉള്ള ഏതൊരു സെൻസേഷനും തിരിച്ചറിയാൻ പറ്റുന്ന അളവിലേക്കു ഏകാഗ്രതയും വർധിച്ചിരിക്കുന്നു. ‘ചില സെൻസേഷനുകൾ ആസ്വാദ്യകരമായി അനുഭവപ്പെടാം, പക്ഷെ അനുഭൂതികളിൽ മയങ്ങി പോകരുതെന്ന്’ ഗുരുജി പറഞ്ഞത് ഓർമയുണ്ടെങ്കിലും പലപ്പോഴും അറിഞ്ഞു കൊണ്ട് തന്നെ സുന്ദരമായ അനുഭൂതികൾ ആഗ്രഹിക്കുന്നു. ഇമ്പ്രോവൈസേഷൻ ചെയ്തു കാര്യങ്ങൾ കൊളമാക്കുന്നതു ശീലമായതു കൊണ്ട് തന്നെ വിപസ്സന്നയുടെ എല്ലാ സാധ്യതകളെയും പരീക്ഷിച്ചു കൊണ്ടിരിക്കുന്നു. അത്ഭുതപെടുത്തുന്ന കാര്യം, ഗുരുജിയുടെ പ്രഭാഷണത്തിന് ആദ്യ ദിവസങ്ങളിലെ ഊർജ്ജമില്ല. ചിലപ്പോൾ എന്റെ തോന്നലാകാം.\nപതിവിലും ഉത്‍സാഹത്തോടെ ആണ് ഉറക്കം ഉണർന്നത്. സ്വയം നിയന്ത്രിച്ച്, അടങ്ങിയൊതുങ്ങി പത്തു ദിവസം ഒരിടത്തു ഇരിക്കാൻ കഴിഞ്ഞു എന്നതിനാൽ ഒരു ‘സെൻസ് ഓഫ് അച്ചീവമെന്റ്’ ഫീൽ ചെയ്യുന്നുണ്ട്. സന്തോഷത്തിനു വേറെയും കാരണമുണ്ട്. ഗുരുജി പറഞ്ഞ ആ ‘സൂതിങ് ബാം’, ‘മൈത്രി ധ്യാനം’ ഇന്നാണ് പരിശീലിക്കുന്നത്. നാല് മുതൽ ഒൻപതു വരെ പതിവുകൾക്കു മാറ്റമുണ്ടായിരുന്നില്ല. ഒൻപതിന് മൈത്രി ധ്യാനം അഭ്യസിച്ചു തുടങ്ങി. കുറച്ചു ദിവസങ്ങളായി മാരക ഹൈപ്പ് കൊടുത്തു വൻ ബിൽഡ് അപ്പ് ഉണ്ടാക്കിയിട്ട്, ആ ലെവലിലേക്കു എത്തിയില്ല എന്നത് കൊണ്ടാവാം മൈത്രി ധ്യാനം എനിക്കത്ര ബോധിച്ചില്ല. അതെന്തു തന്നെയായാലും മെത്തഭാവന പരിശീലിച്ച ശേഷം പത്തു ദിവസത്തെ മൗനവ്രതം ഭഞ്ജിച്ചു കൊണ്ട് സംസാരിച്ചു തുടങ്ങി, ആർത്തിയോടെ. അടുത്ത് കണ്ടവരോടെല്ലാം അങ്ങോട്ട് കേറി മിണ്ടി. സ്വദേശികളും, വിദേശികളും ആയ കോ-മെഡിറ്റേറ്റേഴ്സും ഏതാണ്ട് അതേ അവസ്ഥയിൽ തന്നെ ആയിരുന്നു. അതിനു ശേഷം ഇന്റ്ററസ്റ്റിംഗ് ആയി ഒരു സെഷൻ കൂടിയേ ഉണ്ടായിരുന്നുള്ളു. ഒരത്യുഗ്രൻ ഊണ്, പായസവും കൂട്ടി. പിന്നങ്ങോട്ട് വിഡിയോ പ്രദർശനം, സംഭാവന പിരിക്കൽ, ബുക്ക് വില്പന തുടങ്ങിയുള്ള ബോറൻ പരിപാടികളുടെ മടുപ്പു ബാധിച്ചപ്പോൾ ഗുരുവിനോട് അനുവാദം വാങ്ങി കളർകോടിനു തിരിച്ചു. ഓം മണി പദ്മേ ഹും…\nഎന്തു പ്രശ്നവും പരിഹരിക്കുന്ന മായാവിയുടെ മന്ത്രവടിയാണ് വിപസ്സന്ന എന്ന് കരുതിയാണ് ഞാൻ ചെങ്ങന്നൂർക്കു വണ്ടി കേറിയത്. പത്തു ദിവസം വേണ്ടി വന്നു, അങ്ങിനെ ഒരു വടി വേറെ എവിടേയും തപ്പേണ്ടതില്ലായെന്നും, ആ വടി നമ്മളുടെ ശീലങ്ങൾ തന്നെ ആണെന്നും മനസിലാക്കാൻ. പത്തു ദിവസത്തെ ധ്യാനം കൊണ്ട് സ്വാഭാവത്തിലും, ജീവിതത്തിലും എന്ത് മാറ്റമാണുണ്ടായതെന്നു ചോദിച്ചാൽ, വല്യക്കാട്ടെ മാറ്റമൊന്നും ഉണ്ടായില്ല എന്നതാണ് സത്യം. പക്ഷെ, ചില കാഴ്ചപാടുകൾ മാറി. ‘ഞാൻ’ അഥവാ, നമ്മളില്ലേലും ഈ ലോകത്തു കാര്യങ്ങളൊക്കെ ഓടിക്കൊണ്ടിരിക്കും എന്നത് നേരത്തെ അറിയാമെങ്കിലും, ഇപ്പോൾ അനുഭവിച്ചറിഞ്ഞു. മറ്റൊന്ന്, നമ്മുടെ ഭക്ഷണ രീതി, പ്രെത്യേകിച്ചു തെക്കേ ഇൻഡ്യാക്കാരുടേതു, അത്ര നല്ലതല്ല എന്ന് മനസിലായി. ഉച്ചയൂണ് കഴിഞ്ഞുള്ള ധ്യാനഹാളിൽ പലപ്പോഴും തൃപ്‍തിയുടെ അടയാളമായ ഏമ്പക്കം, ഉറക്കെയുള്ള കൂർക്കം വലികൾ തുടങ്ങിയ അരോചകമായ ശബ്ദങ്ങൾ കേട്ട് കൊണ്ടേയിരുന്നു. ആദ്യത്തെ രണ്ടു ദിവസം ഞാനും ഈ ശബ്ദ കോലാഹലങ്ങളിൽ പങ്കെടുത്തിരുന്നു. ആവശ്യത്തിൽ കൂടുതൽ ആഹാരം കഴിക്കുന്നതിന്റെ ഫലമായാണ് ഈ അസ്വസ്ഥത എന്ന് മനസിലായപ്പോൾ, ഭക്ഷണം നിയന്ത്രിച്ചു. വിശപ്പ് അകറ്റാൻ അല്ലെങ്കിൽ രുചിക്കു വേണ്ടി എന്നതിന്റെ അപ്പുറത്തേക്ക്, കുറേയധികം ചോറ്, പല കറികളുമായി അകത്താക്കുക എന്നതാണ് നമ്മളിൽ പലരുടെയും ഭക്ഷണ രീതി. കുറേശ്ശെയായി, ആ രീതിക്കു മാറ്റം വരുത്താൻ ശ്രെമിക്കുന്നു, ശ്രെമിച്ചു കൊണ്ടേയിരിക്കുന്നു. പിന്നൊന്ന്, ഫോണും, ലാപ്ടോപ്പും മറ്റു കിടുതാപ്പുകളും മാറ്റി വച്ച് ഇടയ്ക്കൊക്കെ പറമ്പിലോട്ടൊന്നു ഇറങ്ങി ചുറ്റി നടന്നാൽ, സുന്ദരമായ പല കാഴ്ചകളും കാണാനും ആസ്വദിക്കാനും ഉണ്ടെന്ന തിരിച്ചറിവ്. മാരത്തൺ ധ്യാനത്തിനിടയിലെ വേളകൾ, പല ജാതി ഷഡ്പദങ്ങളെയും അവയുൾപ്പെടുന്ന പ്രെകൃതിയെയും നിരീക്ഷിക്കാനാണ് ചിലവഴിച്ചിരുന്നത്. രാത്രിമഴ കഴിഞ്ഞുള്ള സൂര്യോദയം ഒരു ചിന്ന ചിലന്തിവലയിലൂടെ കണ്ടു നോക്കണം ബ്രോ, എന്ത് ഫീലാണെന്നോ 🙂\nഇപ്പറഞ്ഞതെല്ലാം ധ്യാനകേന്ദ്രത്തിലെ എൻറെ മാത്രം അനുഭവവും, ചിന്തകളുമാണ്. അവിടെ പാലിക്കേണ്ടിയിരുന്ന ചില അടിസ്ഥാന മര്യാദകൾ, ശീലങ്ങൾ പാലിക്കാത്തതു കൊണ്ട് തന്നെ വിപസ്സന്നയുടെ ശരിയായ രീതിയുള്ള ഫലം എനിക്ക് കിട്ടിയിരിക്കാൻ സാധ്യതയില്ല. ഗുരുജി ഗോയെങ്കെ പറഞ്ഞു തരുന്ന രീതിയിൽ, അച്ചടക്കത്തിൽ, ചിട്ടയോടെ വിപസ്സന്ന പരിശീലിക്കുന്നവർക്കു നിരാശപ്പെടേണ്ടി വരില്ല, തീർച്ച !


Students and teachers complain against the simultaneous conduct of പ്ലസ് വൺ,പ്ലസ് ടു model exams | പ്ലസ് വൺ പ്ലസ് ടു മാതൃകാ പരീക്ഷ ഒന്നിച്ചുനടത്താനുള്ള പുതിയ തീരുമാനം വന്നതോടെ ചില ദിവസങ്ങളിൽ വിദ്യാർത്ഥികൾ എഴുതേണ്ടത് രണ്ടുപരീക്ഷകൾ; ഒരുദിവസം ആറുമണിക്കൂറോളം പരീക്ഷാഹാളിൽ; ഒരുദിവസം ഒരുപരീക്ഷാ സമ്പ്രദായത്തെ തകിടം മറിച്ചതോടെ കുട്ടികൾ നേരിടേണ്ടി വരുന്നത് കടുത്ത മാനസിക സമ്മർദ്ദം; മാർച്ചിലെ പൊതു പരീക്ഷക്ക് മുമ്പുള്ള പരീക്ഷണത്തിനെതിരെ വിദ്യാർത്ഥികളും അദ്ധ്യാപകരും - MarunadanMalayalee.com\nJanuary 04, 202005:12 PM IST Permalink\nകോഴിക്കോട്: പ്ലസ് വൺ-പ്ലസ് ടു മാതൃക പരീക്ഷകൾ ഒന്നിച്ച് നടത്താനുള്ള സർക്കാർ തീരുമാനം ഹയർസെക്കൻഡറി വിദ്യാർത്ഥികൾക്ക് പരീക്ഷണമാകുന്നു. ഒന്നും രണ്ടും വർഷ ഹയർസെക്കൻഡറി പരീക്ഷകളാണ് ഫെബ്രുവരി 14 മുതൽ ആരംഭിക്കുന്നത്. പൊതു പരീക്ഷക്ക് തയ്യാറെടുക്കുന്ന വിദ്യാർത്ഥികൾക്ക് വേണ്ടി പൊതു പരീക്ഷയുടെ അതേ മാതൃകയിലാണ് സർക്കാർ സാധാരണ മാതൃക പരീക്ഷ നടത്താറുള്ളത്. ഒരു ദിവസം ഒന്ന് എന്ന രീതിയിലാണ് പൊതു പരീക്ഷകൾ നടത്തുന്നത്. എന്നാൽ ചില ദിവസങ്ങളിൽ രണ്ട് പരീക്ഷകളാണ് മോഡൽ പരീക്ഷയിൽ വിദ്യാർത്ഥികൾ എഴുതേണ്ടി വരുന്നത്. ഇത് മൂലം ഒരു ദിവസം ആറ് മണിക്കുറോളം സമയം വിദ്യാർത്ഥികൾ പരീക്ഷാ ഹാളിൽ ചിലവഴിക്കേണ്ടി വരും. ഇത് വിദ്യാർത്ഥികൾക്ക് കടുത്ത മാനസിക പീഡനമാകുമെന്ന് അദ്ധ്യാപകർ പറയുന്നു. ഒരു ദിവസം ഒരു പരീക്ഷയും 15 മിനിറ്റ് കൂൾ ഓഫ് ടൈം ഒരുക്കി പരീക്ഷ സമ്പ്രദായം മാറ്റിമറിച്ച സമയത്താണ് ഒരു ദിവസം വിദ്യാർത്ഥികൾ രണ്ട് പരീക്ഷകൾ എഴുതേണ്ടി വരുന്നത്. പെബ്രുവരി 15 ന് സെക്കൻഡ്, ഫെബ്രുവരി അവസാനം\nസാധാരണ പ്ലസ് ടു മാതൃക പരീക്ഷകൾ ഫെബ്രുവരി ആദ്യവും ഒന്നാം വർഷത്തെത് ഫെബ്രുവരി അവസാനവുമാണ് നടത്താറുള്ളത്. ഇപ്രാവിശ്യം ഒന്നും രണ്ടും വർഷ മാതൃക പരീക്ഷകൾ ഒന്നിച്ച് നടത്തുന്നതാണ് പ്രയാസങ്ങൾ സൃഷ്ടിക്കുന്നതെന്ന് അദ്ധ്യാപകർ പറയുന്നു. രാവിലെ രണ്ടും ഉച്ചക്ക് ശേഷം ഒന്നും വർഷത്തെ മാതൃക പരീക്ഷകൾ നടത്തിയാൽ ഈ പ്രശ്നങ്ങൾക്ക് പരിഹാരമാകുമെന്ന് അദ്ധ്യാപകർ പറയുന്നു. എന്നാൽ മാർച്ചിൽ എസ്.എസ്എൽ.സി, പ്ലസ് വൺ, പ്ലസ് ടു പരീക്ഷകൾ ഒന്നിച്ച് നടത്തുന്നതിന്റെ ഭാഗമായാണ് ഇപ്രാവശ്യം മാതൃക പരീക്ഷകളും സർക്കാർ ഒന്നിച്ച് നടത്തുന്നത്.\n14 ന് തുടങ്ങുന്ന മാതൃക പരീക്ഷ 20 ന് ആണ് അവസാനിക്കുന്നത്. അഞ്ച് പ്രവർത്തി ദിനങ്ങളാണ് മാതൃക പരീക്ഷക്കായി നീക്കിവെച്ചത്. മാതൃക പരീക്ഷക്ക് മുമ്പ് ഫെബ്രുവരി5ന് പ്രാക്റ്റിക്കൽ പരീക്ഷകളും ആരംഭിക്കും. ഇവ 13 ന് മുമ്പ് പൂർത്തിയാക്കണമെന്നാണ് വിദ്യാഭ്യാസ അധിക്യതർ സ്‌കൂളുകൾക്ക് നൽകുന്ന നിർദ്ദേശം. എന്നാൽ കൂടുതൽ ബാച്ചുകൾ ഉള്ള സ്‌കൂളുകളിൽ പ്രാക്റ്റിക്കൽ പരീക്ഷകൾ മാതൃക പരീക്ഷക്ക് മുമ്പ് പൂർത്തീകരിക്കാൻ സാധിക്കാത്ത അവസ്ഥയുണ്ടാകുമെന്ന് വിദ്യാഭ്യാസ അധിക്യതർ തന്നെ വിശദീകരിക്കുന്നു. ഇത്തരം വിദ്യാഭ്യാസ സ്ഥാപനങ്ങളിൽ മാതൃക പരീക്ഷക്ക് ശേഷവും പ്രാക്റ്റിക്കൽ പരീക്ഷകൾ തുടരും. ഇതും വിദ്യാർത്ഥികൾക്ക് ഏറെ പ്രയാസം സൃഷ്ടിക്കുമെന്ന് അദ്ധ്യാപകർ വിശദീകരിക്കുന്നു. മാർച്ചിലെ പരീക്ഷക്ക് മുമ്പ് ഒരു മാതൃകയുമില്ലാതെ മോഡൽ പരീക്ഷ നടത്തി വിദ്യാർത്ഥികളെ മാനസികമായി തളർത്തരുതെന്ന് കെ.എച്ച്.എസ്.ടി.യു.സംസ്ഥാന പ്രസിഡണ്ട് കെ.ടി.അബ്ദുൽ ലത്തീഫ് ആവശ്യപ്പെട്ടു.\nമാർച്ചിലെ പൊതു പരീക്ഷക്ക് മുമ്പ് പരമാവധി പ്രവർത്തി ദിനങ്ങൾ ലഭ്യമാക്കുക എന്നുള്ള ഉദേശത്തോടെയാണ് രാവിലെയും വൈകുന്നേരവും പരീക്ഷ നടത്തുന്നതെന്നാണ് ഹയർസെക്കൻഡറി പരീക്ഷ ജോ:ഡയറക്ടർ ഡോ:എസ്.എസ്.വിവേകാനന്ദൻ വിശദീകരിക്കുന്നത്.മാതൃകാ പരീക്ഷകൾ നീട്ടി കൊണ്ട് പോയാൽ പരീക്ഷ പേപ്പർ മൂല്യനിർണയം നടത്തി വിദ്യാർത്ഥികൾക്ക് തിരിച്ച് നൽകാനുള്ള അവസരം സാധാരണ ലഭിക്കാറില്ല.അത് ഒഴിവാക്കാനാണ് ഇപ്രാവശ്യം നേരത്തെ മാതൃക പരീക്ഷകൾ നടത്തുന്നത്.മാതൃക പരീക്ഷയുടെ പേപ്പർ വിദ്യാർത്ഥികൾക്ക് നൽകുന്നത് വിദ്യാർത്ഥികൾക്ക് കൂടുതൽ ഗുണകരമാകും. അത് ലഭിക്കുന്നുണ്ടോയെന്ന് പരിശോധിക്കാൻ പ്രിൻസിപ്പൾമാർക്ക് നിർദ്ദേശം നൽകും.


24 മണിക്കൂറിനിടെ ഒരു ലക്ഷത്തിനടുത്ത് പുതിയ കേസുകൾ;1201 കൊവിഡ് മരണം | Metro Journal Online\n24 മണിക്കൂറിനിടെ ഒരു ലക്ഷത്തിനടുത്ത് പുതിയ കേസുകൾ;1201 കൊവിഡ് മരണം\nരാജ്യത്ത് കഴിഞ്ഞ 23 മണിക്കൂറിനിടെ ഒരു ലക്ഷത്തിനടുത്ത് ആളുകൾക്ക് കൂടി പുതുതായി കൊവിഡ് സ്ഥിരീകരിച്ചു. ഇതോടെ രാജ്യത്തെ ആകെ രോഗബാധിതരുടെ എണ്ണം 46ലക്ഷം കടന്നു. 97,570 പേർക്കാണ് ഒരു ദിവസത്തിനിടെ കൊവിഡ് സ്ഥിരീകരിച്ചത്.\nകേന്ദ്ര ആരോഗ്യമന്ത്രാലയത്തിന്റെ കണക്കുകൾ പ്രകാരം 46,59,985 പേർക്കാണ് ഇതിനോടകം രോഗം സ്ഥിരീകരിച്ചത്. 1201 പേർ 24 മണിക്കൂറിനിടെ മരിച്ചതോടെ ആകെ മരണസംഖ്യ 77472 ആയി ഉയർന്നു\n9,58,316 പേരാണ് നിലവിൽ ചികിത്സയിൽ കഴിയുന്നത്. 36,24,197 പേർ രോഗമുക്തി നേടി. മഹാരാഷ്ട്രയിൽ രോഗികളുടെ എണ്ണം പത്ത് ലക്ഷം കടന്നു. ഇന്നലെ 24,886 പേർക്കാണ് കൊവിഡ് സ്ഥിരീകരിച്ചത് 293 പേർ മരിച്ചു. സംസ്ഥാനത്ത് മാത്രം 28,724 പേർ മരിച്ചു\n← അരുണാചലിൽ നിന്നും കാണാതായ അഞ്ച് യുവാക്കളെ ചൈന ഇന്ന് ഇന്ത്യക്ക് കൈമാറും\nകൊട്ടിയം ആത്മഹത്യ: ക്രൈംബ്രാഞ്ച് അന്വേഷണം ആവശ്യപ്പെട്ട് റംസിയുടെ പിതാവ് →


Actress Sumalatha about film career - Malayalam Filmibeat\nതിരിച്ചു വരാൻ ആഗ്രഹിക്കുന്നുണ്ട്, തൂവാനതുമ്പികളിലെ ക്ലാര പറയുന്നതിങ്ങനെ\n| Published: Tuesday, May 10, 2016, 9:09 [IST]\n80കളില് മലയാള സിനിമയില് സജീവമായിരുന്ന നടിയാണ് സുമലത. തൂവാനതുമ്പികള്, ന്യൂഡല്‍ഹി, താഴ് വാരം, ഇസബെല്ല, ഈ തണുപ്പ വെളുപ്പാന് കാലത്ത് തുടങ്ങിയ ഒട്ടേറെ ചിത്രങ്ങളില് അഭിനയിച്ച സുമലതയെ ഇപ്പോള് മലയാള സിനിമയിലേക്ക് കാണാറില്ല.\nമലയാള സിനിമയിലേക്ക് വരാന് നടി ഇപ്പോള് ഏറെ ആഗ്രഹിക്കുന്നുണ്ടെന്നതാണ് മറ്റൊരു സത്യം. ഓഫറുകള് വരുന്നുണ്ടെങ്കിലും ഒരു പ്രധാന്യവുമില്ലാത്ത വേഷങ്ങളാണ് ഇപ്പോള് തന്നെ തേടിയെത്തുന്നതെന്നാണ് നടി പറയുന്നത്. എന്നാല് നേരത്തെ തന്റെ നായകനായി അഭിനയിച്ചവര് ഇന്നും സിനിമയില് തിളങ്ങുന്നുണ്ടെന്നും നടി പറയുന്നു. തുടര്‍ന്ന് വായിക്കൂ..\nതെലുങ്ക്, കന്നട ഭാഷകളില് ഇപ്പോഴും സജീവമാണ്.\nതിസൈ മാറിയ പറൈവകള് എന്ന തമിഴ് ചിത്രത്തിലൂടെയാണ് നടി അഭിനയരംഗത്ത് എത്തുന്നത്. ചിത്രത്തിലെ അഭിനയത്തിലൂടെ മികച്ച പുതുമുഖ നടിയ്ക്കുള്ള അവാര്‍ഡും സുമലത സ്വന്തമാക്കിയിട്ടുണ്ട്.\nമൂര്‍ഖന് എന്ന ജോഷി ചിത്രത്തിലൂടെയാണ് സുമലത മലയാളത്തിലേക്ക് അരങ്ങേറ്റം കുറിക്കുന്നത്. മലയാളത്തില് ഏറ്റവും കൂടുതല് ജോഷി ചിത്രങ്ങളിലാണ് നടി അഭിനയിച്ചിട്ടുള്ളത്.\nതൂവാന തുമ്പികള്, ന്യൂഡല്‍ഹി, താഴ് വാരം, ഇസബെല്ല, ഈ തണുപ്പ വെളുപ്പാന് കാലത്ത് തുടങ്ങിയ ചിത്രങ്ങളെല്ലാം നടിയുടെ ശ്രദ്ധേയമായ മലയാള ചിത്രങ്ങളാണ്.\nമോഹന്‍ലാല്, മമ്മൂട്ടിയ്‌ക്കൊപ്പം ഒട്ടേറെ മലയാള ചിത്രങ്ങളില് നടി നായിക വേഷം അവതരിപ്പിച്ചിട്ടുണ്ട്.\nമലയാള സിനിമയിലേക്ക് തിരിച്ച് വരാന് ആഗ്രഹിക്കുന്നുണ്ടെങ്കിലും മികച്ചൊരു വേഷം കിട്ടുന്നില്ലെന്നാണ് നടി പറയുന്നത്. തന്റെയൊപ്പം നായകനായി അഭിനയിച്ചവര് ഇപ്പോഴും നായകനായി മലയാള സിനിമയില് തിളങ്ങുന്നുണ്ടെന്നും നടി പറയുന്നു.\nRead more about: malayalam film malayalam cinema malayalam movie news actress sumalatha മലയാളം സിനിമ നടി സുമലത\nActress Sumalatha about film career.\nStory first published: Tuesday, May 10, 2016, 9:09 [IST]


വോട്ടിംഗ് യന്ത്രങ്ങൾ പൈനാവ് സ്കൂളിൽ ഇനി ഭദ്രം : Deepika.com Nattu Visesham\nവോട്ടിംഗ് യന്ത്രങ്ങൾ പൈനാവ് സ്കൂളിൽ ഇനി ഭദ്രം\nTuesday, April 23, 2019 11:04 PM IST\nതൊടുപുഴ: ഇനി ഒരു മാസം ഇടുക്കി പാർലമെന്‍റ് മണ്ഡലത്തിലെ ഇലക്ട്രോണിക്സ് വോട്ടിംഗ് മെഷീനുകൾ സൂക്ഷിക്കുന്നത് പൈനാവ് ഏകലവ്യ മോഡൽ റസിഡൻഷ്യൽ സ്കൂളിൽ.\nബൂത്തുകളിൽ നിന്നും രാത്രിയോടെ തന്നെ വോട്ടിംഗ് മെഷീനുകൾ സ്കൂളിൽ തയാറാക്കിയിരിക്കുന്ന സ്ട്രോംഗ് റൂമിലേക്കു മാറ്റി. ഏഴു നിയമസഭ മണ്ഡലങ്ങൾക്കായി സ്ട്രോംഗ് റൂമുകളാണ് തയാറാക്കിയിരിക്കുന്നത്.\nസുരക്ഷാ ചുമതലക്കായി കേന്ദ്ര സേനയെയും കേരള ആംഡ് പോലീസിനെയുമാണ് സജ്ജരാക്കിയിരിക്കുന്നത്.\nകേന്ദ്രസേനയാണ് സ്ട്രോംഗ് റൂമുകളുടെ സുരക്ഷ നിർവഹിക്കുന്നത്. സ്കൂളിന്‍റെ സുരക്ഷക്കായി ആംഡ് പോലീസും പരിസര സുരക്ഷ ജില്ലാ പോലീസും നിർവഹിക്കും. ഇന്നലെ മഹാരാഷ്ട്രയിൽ നിന്നുള്ള ആംഡ് പോലീസിനായിരുന്നു സ്ട്രോംഗ് റൂമുകളുടെ സുരക്ഷാ ചുമതല. ഇന്ന് ബിഎസ്എഫ് സുരക്ഷയേറ്റെടുക്കും.\nഒരു ഡിവൈഎസ്പി, രണ്ട് സിഐമാർ, മൂന്ന് എസ്ഐമാർ എന്നിവരുടെ നേതൃത്വത്തിലാണ് ആംഡ്പോലീസിന്‍റെ സുരക്ഷാ സംഘം. പട്രോളിംഗ് നിരീക്ഷണത്തിനായി എസ്ഐയുടെ നേതൃത്വത്തിൽ പോലീസ് സംഘവുമുണ്ട്.\nശബരിമല വിധി; ജാഗ്രതയോടെ സംസ്ഥാനം, അക്രമത്തിന് മുതിർന്നാൽ കർശന നടപടി\nമുഖ്യമന്ത്രിയും മന്ത്രിമാരും വിദേശത്തേക്ക്; ലക്ഷ്യം നിക്ഷേപ സമാഹരണം


coronavirus vaccine: കൊവിഡ് വാക്സിന് 2021-ന് മുമ്പുണ്ടാകില്ല; ടിബി വാക്സിനും റെംഡെസിവിറും മരണ നിരക്ക് കുറയ്ക്കുമെന്ന് പഠനം - covid 19 vaccine may not available before 2021 new study says tb vaccine and remdesivir reduce coronavirus death rate | Samayam Malayalam\ncovid 19 vaccine may not available before 2021 new study says tb vaccine and remdesivir reduce coronavirus death rate\nകൊവിഡ് വാക്സിന് 2021-ന് മുമ്പുണ്ടാകില്ല; ടിബി വാക്സിനും റെംഡെസിവിറും മരണ നിരക്ക് കുറയ്ക്കുമെന്ന് പഠനം\nDivyasree V | Samayam Malayalam | Updated: 11 Jul 2020, 03:43:49 PM\nകൊറോണ വൈറസിനെ പ്രതിരോധിക്കാന് ഫലപ്രദമായ വാക്സിന് കണ്ടെത്താന് യുദ്ധകാലാടിസ്ഥാനത്തിലുള്ള പ്രവര്‍ത്തനങ്ങളാണ് ലോകമെങ്ങും ഗവേഷകര് നടത്തുന്നത്. എന്നാല് പരീക്ഷണ ഘട്ടങ്ങളെല്ലാം വിജയിച്ച് വാക്സിന് ലഭ്യമാകാന് ഇനിയുമെത്ര കാലം കാത്തിരിക്കണമെന്ന് പറയാനാകില്ല\nകൊവിഡ്-19 മഹാമാരിയെ പിടിച്ചുകെട്ടാനാകാതെ വലയുകയാണ് ലോകം. 1.25 കോടിയിലേറെ ആളുകളാണ് വൈറസിന്‍റെ പിടിയിലായത്. 5.63 ലക്ഷത്തിലേറെ ജീവനുകള് പൊലിയുകയും ചെയ്‍തു. 13 ലക്ഷത്തിലേറെ പേര് രോഗമുക്തരായി എന്ന ആശ്വാസത്തിന്‍റെ കണക്കുമുണ്ട്. എന്നാല് ഓരോ ദിവസവും പുതുതായി രോഗികളാകുന്നവരുടെ എണ്ണം റെക്കോര്‍ഡ് നിരക്കില് ഉയരുമ്പോള് ലോകം മരണഭീതിയില് തന്നെയാണ്. കൊറോണ വൈറസിനെ പ്രതിരോധിക്കാന് ഫലപ്രദമായ വാക്സിന് കണ്ടെത്താന് യുദ്ധകാലാടിസ്ഥാനത്തിലുള്ള പ്രവര്‍ത്തനങ്ങളാണ് ലോകമെങ്ങും ഗവേഷകര് നടത്തുന്നത്. നിരവധി കമ്പനികള് വാക്സിന് ഗവേഷണത്തില് വലിയ മുന്നേറ്റങ്ങള് നടത്തിയിട്ടുണ്ട്. എന്നാല് പരീക്ഷണ ഘട്ടങ്ങളെല്ലാം വിജയിച്ച് വാക്സിന് ലഭ്യമാകാന് ഇനിയുമെത്ര കാലം കാത്തിരിക്കണമെന്ന് പറയാനാകില്ല. വാക്സിന് മാത്രമാണ് കൊവിഡിനെ പ്രതിരോധിക്കാനുള്ള മാര്‍ഗമെന്നിരിക്കെ ലോകം ഏറെ പ്രതീക്ഷയോടെയാണ് ഗവേഷണ ഫലങ്ങള്‍ക്കായി കാത്തിരിക്കുന്നത്.\nവിജയത്തിനരികെ ഒരു ഡസനിലേറെ കമ്പനികള്\nവാക്സിന് ഗവേഷണം അന്തിമഘട്ടത്തിലേക്ക് അടുത്തതായി ഒരു ഡസനിലേറെ കമ്പനികളാണ് അവകാശപ്പെടുന്നത്. 2020 അവസാനമാകുമ്പോഴേക്കും വാക്സിന് ലഭ്യമാകുമെന്ന് അമേരിക്ക നേരത്തെ പറഞ്ഞിരുന്നു. ഈ വര്‍ഷം പരീക്ഷണഘട്ടം പൂര്‍ത്തിയാകുമെന്ന് നിരവധി കമ്പനികളും അവകാശപ്പെട്ടിരുന്നു. ചൈന, അമേരിക്ക, ബ്രിട്ടന്, ഇന്ത്യ തുടങ്ങിയ രാജ്യങ്ങളിലെ വാക്സിന് ഗവേഷണം വിജയത്തിനടുത്ത് എത്തിയിരിക്കുകയാണെന്നാണ് ഗവേഷകര് അവകാശപ്പെടുന്നത്. മനുഷ്യരില് പരീക്ഷിക്കാന് തുടങ്ങിയ വാക്സിനുകള്‍ക്ക് ഇനി ഏതാനും കടമ്പകള് മാത്രമാണ് മുന്നിലുള്ളത്. 16 കമ്പനികളുടെ വാക്സിന് പരീക്ഷണമാണ് അന്തിമഘട്ടത്തിലെക്ക് അടുക്കുന്നത്. 125 കമ്പനികള് വിവിധ ഘട്ടങ്ങളിലായി പരീക്ഷണം തുടരുന്നുമുണ്ട്.\nഈ വര്‍ഷം വാക്സിന് ലഭ്യമാകില്ല\nമനുഷ്യരില് പരീക്ഷിക്കുന്ന ഘട്ടത്തിലേക്കെത്തിയ വാക്സിനുകള് പോലും എല്ലാ ഘട്ടങ്ങളും പൂര്‍ത്തിയാക്കി ഈ വര്‍ഷം ലഭ്യമാക്കാനാകില്ലെന്നാണ് ഗവേഷകര് പറയുന്നത്. 2021-ന്‍റെ തുടക്കത്തില് വാക്സിന് ലഭ്യമാക്കാനാകുമെന്നാണ് ഓക്സ്ഫഡ് സര്‍വകലാശാലയിലെ ഗവേഷകര് കഴിഞ്ഞ ദിവസം പറഞ്ഞത്. നേരത്തെ ഒക്ടോബറില് വാക്സിന് പുറത്തിറക്കുമെന്നാണ് ഓക്സ്‍ഫഡ് യൂണിവേഴ്‍സിറ്റിയിലെ ഗവേഷകര് പറഞ്ഞിരുന്നു. ChAdOx1 nCoV-19 എന്ന് പേരിട്ടിരിക്കുന്ന വാക്സിന് മനുഷ്യരില് പരീക്ഷിക്കുന്ന ഘട്ടം നടക്കുകയാണെന്ന് ഓക്സ്ഫഡിലെ വാക്സിന് ഗവേഷണത്തിന്‍റെ നേതൃത്വം നല്‍കുന്ന ജെന്നര് ഇന്‍സ്റ്റിറ്റ്യൂട്ട് ഡയറക്ടര് അഡ്രിയാന് ഹില് പറഞ്ഞു. ചിമ്പാന്‍സികളില് നടത്തിയ പരീക്ഷണം വിജയമായതിനെ തുടര്‍ന്നാണ് മനുഷ്യരില് പരീക്ഷിക്കാന് തുടങ്ങിയത്. ഫാര്‍മസ്യൂട്ടിക്കല്‍സ് കമ്പനിയായ അസ്ട്രസെനെകയുമായി ചേര്‍ന്നാണ് ഓക്സ്ഫഡിന്‍റെ വാക്സിന് ഗവേഷണം. ഈ വാക്സിന് ബ്രസീലിലും മനുഷ്യരില് പരീക്ഷിക്കുന്നുണ്ട്. ക്ലിനിക്കല് ട്രയലിന്‍റെ അവസാന ഘട്ടത്തിലെത്തിയ ആദ്യ കൊവിഡ് വാക്സിനാണ് ഓക്സ്ഫ‍ഡിന്‍റേത്. ആദ്യമായി മനുഷ്യരില് പരീക്ഷിച്ചതും ഈ വാക്സിന് തന്നെയാണ്. രോഗമില്ലാത്തവരില് വൈറസ് കുത്തിവെച്ചതിന് ശേഷം വാക്സിന് പ്രയോഗിക്കുകയാണ് ചെയ്‍തത്.\nമനുഷ്യരില് പരീക്ഷിക്കാന് കൂടുതല് വാക്സിനുകള്\nഓക്സ്ഫഡിന് പുറമെ മറ്റ് നിരവധി കമ്പനികളുടെ വാക്സിനും മനുഷ്യരില് പരീക്ഷിക്കുന്ന ഘട്ടത്തിലെത്തിയിട്ടുണ്ട്. ഇന്ത്യയില് നിന്നുള്ള ഭാരത് ബയോടെക്കിന്‍റെ കൊവാക്സിനും മനുഷ്യരില് പരീക്ഷിക്കാനുള്ള അനുമതി നേടിയിട്ടുണ്ട്. കൊവാക്സിന് ഈ മാസം മനുഷ്യരില് പരീക്ഷണം തുടങ്ങുമെന്നാണ് ഭാരത് ബയോടെക് അറിയിച്ചിരിക്കുന്നത്. ജര്‍മന് ബയോടെക്നോളജി കമ്പനിയായ ബയോഎന്‍ടെക്കിന്‍റെ വാക്സിന് ഈ വര്‍ഷം അവസാനത്തോടെ അംഗീകാരം ലഭിക്കുമെന്നാണ് കമ്പനി അവകാശപ്പെടുന്നത്. BNT162b1 എന്ന് പേരിട്ടിരിക്കുന്ന വാക്സിന് മനുഷ്യരില് പരീക്ഷിക്കുന്നതിന്‍റെ ആദ്യഘട്ടം പൂര്‍ത്തിയാക്കി. അടുത്ത ഘട്ടത്തില് 3000 പേരില് പരീക്ഷിക്കാനാണ് തയ്യാറെടുക്കുന്നത്. അമേരിക്കയിലെ മോഡേണ ഇന്‍കോര്‍പറേഷന്‍റെ വാക്സിന് മനുഷ്യരില് പരീക്ഷിക്കുന്നതിന്‍റെ അന്തിമഘട്ടം ഈ മാസം തുടങ്ങും. വാക്സിന് വാണിജ്യാടിസ്ഥാനത്തില് നിര്‍മിക്കാന് സ്‍പെയിനിലെ ലബോറട്ടറീസ് ഫാര്‍മസ്യൂട്ടികോസ് റോവി എസ്എയുമായി മോഡേണ കരാറിലെത്തിയിട്ടുണ്ട്.\nമൂന്നാഴ്‍ചയ്ക്കുള്ളില് ക്ലിനിക്കല് ട്രയല്\nചൈനയിലെ ചോക്വിങ് ഷിഫെയ് ബയോളജിക്കല് പ്രൊഡക്ടിന്‍റെ കൊവിഡ് വാക്സിന് മനുഷ്യരില് പരീക്ഷിക്കുന്നതിന്‍റെ രണ്ടാംഘട്ടത്തിലെത്തി. മൂന്നാഴ്‍ചയ്ക്കുള്ള വാക്സിന്‍റെ ക്ലിനിക്കല് ട്രയല് തുടങ്ങാനാകുമെന്നാണ് കമ്പനി പറയുന്നത്. അന്‍ഹുയി ഷിഫെയ് ലോങ്‍കോം ബയോഫാര്‍മസ്യൂട്ടില്, ചൈനീസ് അക്കാദമി ഓഫ് സയന്‍സസിലെ ഇന്‍സ്റ്റിറ്റ്യൂട്ട് ഓഫ് മൈക്രോബയോളജി എന്നിവയുമായി ചേര്‍ന്നാണ് ഷിഫെയ് ബയോളജിക്കല് പ്രൊഡക്ട്സ് വാക്സിന് വികസിപ്പിക്കുന്നത്. സെപ്റ്റംബര് 20 ഓടെ ക്ലിനിക്കല് ട്രയല് പൂര്‍ത്തിയാക്കാനാകുമെന്നാണ് കമ്പനി അധികൃതര് പ്രതീക്ഷിക്കുന്നത്. ഷിഫെയ് ഉള്‍പ്പെടെ എട്ട് ചൈനീസ് കമ്പനികളുടെ കൊവിഡ് വാക്സിന് മനുഷ്യരില് പരീക്ഷണം തുടങ്ങിയിട്ടുണ്ട്.\nടിബി വാക്സിന് കൊവിഡിനെ പ്രതിരോധിക്കുമോ?\nകൊവിഡ്-19 ബാധിതരെ ചികിത്സിക്കാന് കൃത്യമായ പ്രോട്ടോകോള് ഇല്ലാത്തതിനാല് പല വഴികള് തേടുകയാണ് ലോകമെങ്ങുമുള്ള ആരോഗ്യ വിദഗ്‍ധര്. ട്യൂബര്‍കുലോസിസ് പ്രതിരോധത്തിനായുള്ള വാക്സിന് നല്‍കിയവര് കൊവിഡ് ബാധിച്ച് മരിക്കാനുള്ള സാധ്യത കുറവാണെന്നാണ് പുതിയ കണ്ടെത്തല്. നാഷണല് അക്കാദമി ഓഫ് സയന്‍സസിന്‍റെ സയന്‍ഫിക് ജേണലിലാണ് ഇതുസംബന്ധിച്ച പഠനം പ്രസിദ്ധീകരിച്ചിരിക്കുന്നത്. വര്‍ഷങ്ങള്‍ക്ക് മുമ്പുതന്നെ ടിബി വാക്സിന് കുട്ടികള്‍ക്ക് നല്‍കുന്ന രാജ്യങ്ങളില് കൊവിഡ് മരണനിരക്ക് കുറവാണെന്നാണ് പഠനത്തില് പറയുന്നത്.\nVideo-കൊവിഡ് രോഗികള്‍ക്ക് സോറിയാസിസിനുളള മരുന്ന് നൽകാൻ അനുമതി\nക്രിസ്‍ത്യന് ദേവാലയം കൂടെയായിരുന്ന ഹാഗിയ സോഫിയ എന്തിനാണ് മുസ്ലീം പള്ളിയാക്കുന്നത്? ആര്‍ട്ടിക്കിള് ഷോ\nകൊവിഡ് 19 വാക്സിന് കൊവിഡ് 19 കൊറോണ വൈറസ് TB vaccine remdesivir Covid vaccine covid 19 vaccine update Covid 19 vaccine human trial covid 19 vaccine covid 19 Coronavirus vaccine trial coronavirus vaccine coronavirus Corona Vaccine\nWeb Title : covid 19 vaccine may not available before 2021 new study says tb vaccine and remdesivir reduce coronavirus death rate


ഈ ലേബലിലുള്ള എല്ലാ പോസ്റ്റും കാണിക്കുന്നു - നീക്കം ചെയ്യാം. | ബ്ലോഗര് സൂത്രം\n10 ഈ ലേബലിലുള്ള എല്ലാ പോസ്റ്റും കാണിക്കുന്നു - നീക്കം ചെയ്യാം.\nഒരു ലേബലില് ക്ലിക്കിയാല് ഈ ലേബലിലുള്ള എല്ലാ പോസ്റ്റും കാണിക്കുന്നു ("Showing post with label...show all posts" ) ഇത് നീക്കം ചെയ്യാം.\nദാ ഇത് നീക്കം ചെയ്യുവാന്.\nHTML വിദ്യകള് എന്തു ചെയ്യുന്നതിനു മുന്‍പും ടെബ്ലേറ്റ് ബാക്കപ്പ് ചെയ്യുവാന് മറക്കരുത്.\nഈ കോഡിനു പകരം ഇതു നല്‍കുക. ഇടയ്ക്കുള്ള ചില കോഡ് നീക്കം ചെതിട്ടേ ഉള്ളൂ.\nഎഴുത്തുകാരി, ഈ പോസ്റ്റുമായി ബന്ധമില്ലാത്ത തികച്ചും വ്യക്തിപരമായ ഒരു സംശയം. ഞാന് ഇപ്പോള് ബ്ലോഗില് കമന്റ് ഇടുന്നത് ജി മെയില് ഐ ഡി ഉപയോഗിച്ചാണ് എനിക്ക് ഒരു കമന്റ് ഇടുവാന് മാത്രമായി ഒരു പ്രൊഫൈല് ഉണ്ടാക്കണം,അതിനു ഒരു ബ്ലോഗ് തുടങ്ങേണ്ട ആവശ്യം ഉണ്ടോ.എനിക്ക് ബ്ലോഗ് തുടങ്ങാന് താല്പര്യമില്ല. ഈ അനോണി എന്നുള്ള പേര് ദോഷം മാരികിട്ടാന് വേണ്ടിട്ടാണ്.കമ്പ്യൂട്ടര് കുറെ കൊല്ലങ്ങളായി ഉപയോഗിക്കുന്നുണ്ടെങ്കിലും ഈ കുന്തത്തിന്റെ സാങ്കേതികവശങ്ങള് വലിയ പിടിപാടില്ല.\nസ്നേഹത്തോടെ ഷാജി ഖത്തര്.\nഇവയാണ് അനോണിമസ് ആക്ടീവ് ചെയ്യാത്ത ബ്ലോഗുകളിലെ ഓപ്ഷനുകള്.\nഇവയില് താങ്കള്‍ക്ക് Open ID എന്നത് ശ്രദ്ധിച്ചു കാണുമല്ലോ.. ജി മെയില് അഡ്രസ്സ്(ഇ മെയില്) ഉപയോഗിക്കുന്നതിനു പകരം ഓപണ് ഐ ഡി യില് ഉള്ള ഗൂഗിള് പ്രൊഫൈല് ലിങ്ക് ഉപയോഗിക്കാം. (ഇവിടെ പോയി നോക്കൂ). അല്ലെങ്കില് മറ്റു പല URL ഉം ഓപണ് ഐ.ഡി യായി ഉപയോഗിക്കാം.\n(ഓപണ് ഐ.ഡി ഉപയോഗിക്കാവുന്നവയുടെ ലിസ്റ്റ് ഇവിടെ ഉണ്ട്.). ദാ ഈ കമന്റിയിരിക്കുന്നത് ഈ ഓപ്ഷന് ഉപയോഗിച്ചാണ്.\nഅല്ലാ ഇപ്പോള് ഗൂഗിള് പ്രൊഫൈലും വേണ്ടാന്നുണ്ടെങ്കില് ദാ ഇവിടെ പുതിയ ഓപണ് അഐ.ഡി കിട്ടും. പോയി ഒരെണ്ണം എടുത്തോ.. എടുത്തിട്ടിവിടെ കമന്റിത്തുടങ്ങിക്കോ\nഇതാ എന്റെ ഓപണ് ഐ.ഡി\nനന്ദി ഞാന് ശ്രമിച്ചു നോക്കട്ടെ\nഒരു ഓപ്പണ് ഐ ഡി ഉണ്ടാക്കി പക്ഷേ ഇവിടെ കമന്റ് ഇടാന് നോക്കിയിട്ട് പറ്റുന്നില്ല ഐ ഡി വെരിഫെട് അല്ല എന്ന് കാണിക്കുന്നു.\nഎന്നിട്ട് ഞാന് ചിത്രകാരന്റെ പുതിയ പോസ്റ്റില് ടെസ്റ്റ് കമന്റ് ഇട്ടു നോക്കി അപ്പോള് ശരിയായി .പക്ഷേ ഞാന് ചേര്‍ത്ത ഫോട്ടോ വരുന്നില്ല.നന്ദി ഇത്രയും പറഞ്ഞു തരാന് കാണിച്ച മനസ്സിന്.\nകമന്റിടുവാന് തീര്‍ഛയായും കഴിയും, അത് റീഡയറക്ട് ചെയ്ത് വേരിഫിക്കേഷന് ചെയ്യും അതിനുശേഷം കമന്റ് വരും...\nഇതാണ് വരുന്ന കമന്റ് , പക്ഷേ ഞാന് അനിലിന്റെ പോസ്റ്റില് കമന്റിട്ടു,ജീവിയുടെ പോസ്റ്റില് പറ്റിയില്ല.എന്താണ് ഇവിടെ വരാത്തത് എന്ന് അറിഞ്ഞൂട.ഞാന് ബുദ്ധിമുട്ടിക്കുന്നെങ്കില് ക്ഷമിക്കുക.\n2 March 2010 at 11:08\nജീവിയുടെ പോസ്റ്റില് ജി മെയില് മാത്രമേ പ്രാവര്‍ത്തികമാക്കിയിട്ടുള്ളൂ എന്നാണെനിക്കു തോന്നുന്നത്. ഓപണ് ഐഡി ഓപ്ഷന് കൊടുത്തിട്ടുണ്ടാകില്ല. ഈ ബ്ലോഗില് കമന്റിടാന് കഴിയിന്നില്ലേ..?\nhttp://ezhuttukari.myopenid.com/ അവസാനമുള്ള / ഇടാന് മറക്കരുത് !\n5 March 2010 at 03:54


ഒനോളോ: ഇകൊമേഴ്സിനായുള്ള സോഷ്യൽ മീഡിയ മാനേജ്മെന്റ് | Martech Zone\nഎന്റെ കമ്പനി ഏതാനും ക്ലയന്റുകളെ അവരുടെ നടപ്പാക്കലിനും വിപുലീകരണത്തിനും സഹായിക്കുന്നു Shopify കഴിഞ്ഞ കുറച്ച് വർഷങ്ങളായി വിപണന ശ്രമങ്ങൾ. ഷോപ്പിഫൈയ്ക്ക് ഇ-കൊമേഴ്‌സ് വ്യവസായത്തിൽ ഇത്രയും വലിയ മാർക്കറ്റ് ഷെയർ ഉള്ളതിനാൽ, വിപണനക്കാരുടെ ജീവിതം എളുപ്പമാക്കുന്ന ഒരു ടൺ ഉൽ‌പാദനക്ഷമതയുള്ള സംയോജനങ്ങൾ നിങ്ങൾ കണ്ടെത്തും.\n35 ൽ യുഎസ് സോഷ്യൽ കൊമേഴ്സ് വിൽപ്പന 36% ൽ കൂടുതൽ വർദ്ധിച്ച് 2021 ബില്യൺ ഡോളർ മറികടക്കും.\nസോഷ്യൽ മീഡിയ പ്ലാറ്റ്ഫോമുകൾ സംയോജിപ്പിക്കുന്ന സംയോജിത കാർട്ട് സിസ്റ്റങ്ങളുടെ സംയോജനമാണ് കഴിഞ്ഞ വർഷത്തെ അപേക്ഷിച്ച് വാങ്ങുന്നവരുടെ സ്വഭാവം നാടകീയമായി മാറുന്നത്. അത് മനസ്സിൽ വെച്ചുകൊണ്ട്, ഇ-കൊമേഴ്സ് കമ്പനികൾ അവരുടെ ഉൽപ്പന്നവും പ്രചാരണങ്ങളും എളുപ്പത്തിൽ പങ്കിടാനും പ്രോത്സാഹിപ്പിക്കാനും ആഗ്രഹിച്ചേക്കാം. സോഷ്യൽ മീഡിയ മാനേജുമെന്റ് സിസ്റ്റങ്ങൾ പലപ്പോഴും നിങ്ങളുടെ സാധനങ്ങളും വിൽപ്പനകളും സോഷ്യൽ മീഡിയയുമായി പിടിച്ചെടുക്കാനും ട്രാക്കുചെയ്യാനും സംയോജിപ്പിക്കുന്നില്ല ... ഇപ്പോൾ വരെ.\nഒനോളോ: സോഷ്യൽ കൊമേഴ്സ് പോസ്റ്റുകൾ ഷെഡ്യൂൾ ചെയ്ത് ഒപ്റ്റിമൈസ് ചെയ്യുക\nഒരു മികച്ച അവലോകന വീഡിയോ ഇതാ:\nനിങ്ങളുടെ ഇ-കൊമേഴ്‌സ് ആവശ്യങ്ങൾക്കായി ഒനോല്ലോ ബുദ്ധിപൂർവ്വവും സമന്വയിപ്പിച്ചതുമായ സോഷ്യൽ മീഡിയ മാനേജ്മെന്റ് പ്ലാറ്റ്ഫോം വാഗ്ദാനം ചെയ്യുന്നു:\nഇകൊമേഴ്സ് സംയോജനങ്ങൾ - ഉൽപാദനപരമായ സംയോജനങ്ങൾ Shopify, മജന്റോ, WooCommerce, ഒപ്പം ബിഗ്‌കോമേഴ്‌സ്.\nഉൽപ്പന്ന പോസ്റ്റിംഗുകൾ - കുറച്ച് ക്ലിക്കുകളിലൂടെ നിങ്ങളുടെ ഉൽപ്പന്ന കാറ്റലോഗ് ഡാറ്റ ആക്സസ് ചെയ്യുക, എഡിറ്റുചെയ്യുക, പ്രസിദ്ധീകരിക്കുക. ഒനോളോ നിങ്ങളുടെ സ്റ്റോറിൽ നിന്ന് ഒരു ക്ലിക്കിലൂടെ ഉൽപ്പന്ന ഡാറ്റ എക്‌സ്‌ട്രാക്റ്റുചെയ്യുന്നു. ചിത്രങ്ങളുടെ മടുപ്പിക്കുന്ന ഡൗൺലോഡിംഗ്, കോപ്പി-പേസ്റ്റിംഗ് ഉൽപ്പന്നങ്ങളുടെ പേരുകൾ, വിവരണങ്ങൾ, വിലകൾ, URL- കൾ എന്നിവ കൂടാതെ നിങ്ങൾക്ക് സോഷ്യൽ മീഡിയ ഉൽപ്പന്ന പോസ്റ്റിംഗുകൾ സൃഷ്ടിക്കാൻ കഴിയും. ജൈവ ട്രാഫിക് സൗജന്യമായി ഓടിക്കുക. നിങ്ങൾ എന്താണ് വിൽക്കുന്നതെന്ന് ലോകത്തോട് പറയുക.\nസോഷ്യൽ കലണ്ടർ - നിങ്ങളുടെ സ്റ്റോറിൽ നിന്നുള്ള ഉൽപ്പന്ന ഡാറ്റ ഉപയോഗിച്ച് ഏത് തരത്തിലുള്ള സോഷ്യൽ മീഡിയ പോസ്റ്റിംഗുകളും സൃഷ്ടിക്കുക. ഒനോളോ കലണ്ടറിൽ നിങ്ങളുടെ എല്ലാ സോഷ്യൽ മീഡിയ പോസ്റ്റിംഗുകളും ഷെഡ്യൂൾ ചെയ്ത് ട്രാക്കുചെയ്യുക.\nസ്മാർട്ട് ഷെഡ്യൂളിംഗ് - നിങ്ങളുടെ അടുത്ത പോസ്റ്റിനുള്ള മികച്ച സമയം ഒനോളോയുടെ കുത്തക AI അൽഗോരിതം ശുപാർശ ചെയ്യുന്നു. ഇനി essഹിക്കേണ്ടതില്ല. സോഷ്യൽ മീഡിയ എളുപ്പമായിരിക്കണം.\nഓട്ടോപൈലറ്റ് (മാജിക് ഫീച്ചർ) - വിശ്രമിക്കുമ്പോൾ പോസ്റ്റ് ചെയ്യുന്നത് തുടരുക. നിങ്ങളുടെ എല്ലാ സോഷ്യൽ മീഡിയ നെറ്റ്‌വർക്കുകളിലും ഉചിതമായ സമയത്ത് ഓട്ടോപൈലറ്റ് പ്രസക്തമായ ഉള്ളടക്കം തിരഞ്ഞെടുത്ത് പ്രസിദ്ധീകരിക്കും.\nഒരു സൗജന്യ ഒനോളോ അക്കൗണ്ടിനായി സൈൻ അപ്പ് ചെയ്യുക\nടാഗുകൾ: ആമസോൺബിഗ്ചൊംമെര്ചെബെഫേസ്ബുക്ക്GoogleLinkedInMagentoഒനോളോപോസ്റ്റ്ഷോഫിഫൈ ചെയ്യുകസോഷ്യൽ മീഡിയസോഷ്യൽ മീഡിയ ഓട്ടോപോസ്റ്റ്സോഷ്യൽ മീഡിയ കലണ്ടർസോഷ്യൽ മീഡിയ മാനേജുമെന്റ്സോഷ്യൽ മീഡിയ ഷെഡ്യൂളിംഗ്TikTokട്വിറ്റർആശംസിക്കുന്നുwixwoocommerce


രാജ്യത്തെ കോവിഡ് കേസുകൾ ക്രമാതീതമായി വ൪ധിക്കുന്നുവെന്ന് കണക്കുകൾ\nഇളവുകൾ നൽകിയത് രോഗവ്യാപനത്തിന് കാരണമായോ എന്ന ആശങ്കയും നിലനിൽക്കുന്നുണ്ട്\n05 May, 2020 at 01:51 PM\nരാജ്യത്തെ കോവിഡ് കേസുകൾ ക്രമാതീതമായി വ൪ധിക്കുന്നുവെന്ന് കണക്കുകൾ. ആരോഗ്യ മന്ത്രാലയം ഒടുവിൽ പുറത്തുവിട്ട കണക്കനുസരിച്ച് കഴിഞ്ഞ ഇരുപത്തിനാല് മണിക്കൂറിനുള്ളിൽ 195 പേരാണ് മരിച്ചത്. രാജ്യത്ത്ആകെ മരിച്ചവരുടെ എണ്ണം 1583 ആയി.\nരാജ്യത്ത് കോവിഡ് ബാധിക്കുന്നവരുടെ എണ്ണം ഒറ്റ ദിവസം കൊണ്ട് ഇരട്ടിയായി. മരണവും ഇരട്ടിച്ചിട്ടുണ്ട്. ആകെ കോവിഡ് രോഗികളുടെ എണ്ണം 46,500 കടന്നു. മരണം 1568 ആയി. മൂന്നാം ഘട്ടം ലോക് ഡൗൺ തുടങ്ങിയ ആദ്യ ദിവസം തന്നെ രോഗനിരക്ക് ഉയർന്നത്, ആരോഗ്യ മേഖലയെ അമ്പരിപ്പിച്ചിട്ടുണ്ട്. എന്നാൽ രോഗ മുക്തി നിരക്ക് 27.47 ശതമാനമായി തുടരുകയാണെന്നും നിലവിൽ സ്ഥിതിഗതികൾ നിയന്ത്രണ വിധേയമാണെന്നും ആരോഗ്യ മന്ത്രാലയം വ്യക്തമാക്കി. അതേസമയം ഫീൽഡിൽ അശ്രദ്ധയുണ്ടായാൽ കൂടുതൽ പ്രത്യാഘാതങ്ങളുണ്ടാകുമെന്നും കേന്ദ്രം മുന്നറിയിപ്പ് നൽകി.\nഇളവുകൾ നൽകിയത് രോഗവ്യാപനത്തിന് കാരണമായോ എന്ന ആശങ്കയും നിലനിൽക്കുന്നുണ്ട്. എന്നാൽ കോവിഡ് പടരുന്നത് ഘടന പരമായി ഇരട്ടിക്കുന്നതിന്റെ സൂചനയാണെന്ന അഭിപ്രായവും ഉയർന്നിട്ടുണ്ട്. മുംബൈയിൽ രോഗികളുടെ എണ്ണം ഒൻപതിനായിരം കടന്നു. രാജസ്ഥാനിൽ 66 പുതിയ കേസുകളും5മരണവും റിപ്പോർട്ട് ചെയ്തു. ഉത്ത൪പ്രദേശിൽ 85 ഉം പശ്ചിമ ബംഗാളിൽ 88ഉം ഒഡീഷയിൽ മൂന്നും ഉത്തരാഖണ്ഡിൽ ഒരു പുതിയ കേസും ഇന്ന് റിപ്പോ൪ട്ട് ചെയ്തു. വിവിധ സൈനിക വിഭാഗങ്ങളിലെ 98 പേ൪ക്ക് രോഗം സ്ഥിരീകരിച്ചു. ഡൽഹി ആർമി റിസേർച്ച് ആൻഡ് റഫെറൽ ആശുപതിയിൽ ചികിത്സയിൽ കഴിയുന്നവരിൽ വിമുക്ത ഭടന്മാരും ഉൾപ്പെടും. നിയമ മന്ത്രാലയത്തിലെ ജീവനക്കാരന് കോവിഡ് സ്ഥിരീകരിച്ചതിനാൽ ഡൽഹി ശാസ്ത്രിഭവന്റെ നാലാം നില അടച്ചു. ഡൽഹിയിൽ മദ്യ വില 70 ശതമാനവും പെട്രോൾ ഡീസൽ വില 30 ശതമാനം വരെയും കൂട്ടി. എൺപത് ട്രെയിനുകളിലായി ഒരു ലക്ഷത്തോളം അതിഥി തൊഴിലാളികളെ തിരിച്ചെത്തിച്ചു. നോയിഡയിൽ പുറത്തിറങ്ങുന്നവർ ആരോഗ്യ സേതു ആപ്പ് ഇൻസ്റ്റാൾ ചെയ്തില്ലെങ്കിൽ കേസെടുക്കുമെന്ന് പോലിസ് മുന്നറിയിപ്പ് നൽകി.


അമ്മയ്ക്കൊപ്പം മത്സരിച്ച് ആരാധ്യയുടെ നൃത്തം, സന്തോഷത്തിൽ മതിമറന്ന് ഐശ്വര്യയും അഭിഷേകും | Aradhya Bachchan| Aishwarya Rai Bachchan| Abhishek Bachchan\nഅമ്മയ്ക്കൊപ്പം മത്സരിച്ച് ആരാധ്യയുടെ നൃത്തം, സന്തോഷത്തിൽ മതിമറന്ന് ഐശ്വര്യയും അഭിഷേകും\nFeb 24, 2021, 02:12 PM IST\nഐശ്വര്യയുടെ അടുത്ത ബന്ധുവായ ശ്ലോക ഷെട്ടിയുടെ വിവാഹത്തിന് മുന്നോടിയായുള്ള ചടങ്ങിലാണ് അമ്മയും മകളും തകർപ്പൻ നൃത്തവുമായി വേദി കയ്യടക്കിയത്.\nPhoto | https://www.instagram.com/aishwarya_raifan/\nവിവാഹപാർട്ടിക്കിടെ മനോഹരമായി നൃത്തം ചെയ്യുന്ന ബോളിവുഡ് നടി ഐശ്വര്യ റായിയുടെയും മകൾ ആരാധ്യയുടെയും വീഡിയോ ആണ് ഇപ്പോൾ സോഷ്യൽ മീഡിയയിൽ വൈറലാവുന്നത്. ഐശ്വര്യയുടെ അടുത്ത ബന്ധുവായ ശ്ലോക ഷെട്ടിയുടെ വിവാഹത്തിന് മുന്നോടിയായുള്ള ചടങ്ങിലാണ് അമ്മയും മകളും തകർപ്പൻ നൃത്തവുമായി വേദി കയ്യടക്കിയത്. കൂടെ അഭിഷേക് ബച്ചനും ചുവട് വച്ചു.\nഅമ്മയുടെ നൃത്തച്ചുവടുകൾ നോക്കി അതേപോലെ പകർത്തിയാണ് ആരാധ്യ ചുവട് വച്ചത്. മകളുടെ ഡാൻസ് കണ്ട ഐശ്വര്യ സന്തോഷത്താൽ ആരാധ്യയെ കെട്ടിപ്പിടിക്കുന്നതും വീഡിയോയിൽ കാണാം.\nമകളെ അമിതമായി ശ്രദ്ധിക്കുന്നുവെന്ന പേരിൽ ഏറെ പഴി കേട്ടിട്ടുള്ള അമ്മയാണ് ഐശ്വര്യ. പൊതുപരിപാടികളിൽ പങ്കെടുക്കുമ്പോഴോ പൊതുവിടങ്ങളിൽ ചെല്ലുമ്പോഴോ മകളുടെ കൈകളിൽ മുറുകെപ്പിടിക്കാറുണ്ട് ഐശ്വര്യ. ഇത് തന്നെയാണ് പലപ്പോഴും വിമർശനത്തിനിടയാക്കുന്നതും. ഈയിടെയും അത്തരത്തിലൊരു സംഭവം നടന്നിരുന്നു.\nമണിരത്നം സംവിധാനം ചെയ്യുന്ന പൊന്നിയൻ സെൽവന്റെ ചിത്രീകരണത്തിനായി ചെന്നൈയിലായിരുന്ന ഐശ്വര്യയും കുടുംബവും മുംബൈയിൽ തിരിച്ചെത്തിയപ്പോൾ വിമാനത്താവളത്തിൽ നിന്നും പകർത്തിയ വീഡിയോ വൈറലായതിന് പിന്നാലെയാണ് വിമർശനമുയർന്നത്.\nആരാധ്യയുടെ കൈകളിൽ മുറുകെ പിടിച്ചുകൊണ്ടാണ് ഐശ്വര്യ വിമാനത്താവളത്തിൽ നിന്നും പുറത്തേക്കിറങ്ങിയത്. ഏത് പ്രായത്തിലാണ് മകളുടെ കൈവിടാൻ ഐശ്വര്യ തയ്യാറാവുക എന്നതാണ് തങ്ങളെ അത്ഭുതപ്പെടുത്തുന്നത് എന്നാണ് ആരാധകർ ചോദിക്കുന്നത്. ഇതിലും നല്ലത് മകളെ ഒക്കത്തിരുത്തുന്നതാണെന്നും പലരും കമന്റ് ചെയ്യുന്നു. പത്ത് വയസായ കുഞ്ഞിന് ഇനിയെങ്കിലും അൽപം സ്വാതന്തൃം അനുവദിക്കൂ എന്നും കമന്റുകൾ ഉയർന്നു.\n2011 ലാണ് ആരാധ്യ ജനിക്കുന്നത്. തന്നെക്കുറിച്ച് പ്രചരിക്കുന്ന ട്രോളുകൾക്കൊന്നും ചെവി കൊടുക്കാത്ത ഐശ്വര്യ പക്ഷെ ഒരിക്കൽ ഇത്തരം ട്രോളുകളിൽ തനിക്കുള്ള അമർഷം രേഖപ്പെടുത്തുകയുണ്ടായി. നെഗറ്റീവ് ട്രോളുകളെ എപ്പോഴും അവഗണിക്കുന്ന ഐശ്വര്യ ഒരിക്കൽ ക്ഷമനശിച്ച് പറഞ്ഞതിങ്ങനെയായിരുന്നു :- '' നിങ്ങൾ എന്തും പറയൂ, അവൾ എന്റെ മകളാണ്. ഞാൻ അവളെ സ്‌നേഹിക്കും, ഞാൻ അവളെ സംരക്ഷിക്കും, ഞാൻ അവളെ കെട്ടിപ്പിടിക്കും, അവൾ എന്റെ മകളാണ്, എന്റെ ജീവിതവും''.\nContent Highlights : Aradhya Dancve with Aishwarya and Abhishek Viral Video\nസഹോദരന്റെ 'ബാച്ചിലർ പാർട്ടി'; ആഘോഷ ചിത്രങ്ങളുമായി അമല പോൾ\nസഹോദരന്റെ വിവാഹത്തിന് മുന്നോടിയായുള്ള ബാച്ചിലർ പാർട്ടി ആഘോഷമാക്കി നടി അമല പോൾ. സഹോദരൻ ..\nആരും കരയണ്ട, ഞാനുണ്ടല്ലോ; ഐശ്വര്യയുടെ ബന്ധുവിന്റെ വിവാഹം, 'വിടവാങ്ങലിൽ' ആശ്വാസമായി ആരാധ്യ\n'മട്ടുപ്പാവില് മുട്ടുകുത്തി നിന്ന് അഭിഷേക് അത് പറഞ്ഞു, പിന്നീട് നടന്നതെല്ലാം വിചിത്രമായിരുന്നു'.\nപത്ത് വയസായി, ഇനിയെന്നാണ് ആരാധ്യയുടെ കൈവിടാൻ ഐശ്വര്യ തയ്യാറാവുക? ട്രോൾ\nഅനുഭവത്തിന്റെ വെളിച്ചത്തിൽ പറയുകയാണ്, വൈറസ് നിസാരമല്ല, മാസ്ക് ധരിക്കൂ; അഭ്യർഥനയുമായി അഭിഷേക്\nമത്സരാര്‍ഥികളെ ചുംബിച്ചു, കവിളില് കടിച്ചു; ഷംന കാസിമിന് വിമര്‍ശനം\n'താങ്ക്യൂട്ടോ'; പുരസ്‌കാരം വാങ്ങി വേദിയില് തുള്ളിച്ചാടി ശോഭന\nമേഘ്‌ന പുനര്‍വിവാഹിതയാവുന്നുവെന്ന് പ്രചാരണം; രൂക്ഷ വിമര്‍ശവുമായി പ്രഥം


അമേരിക്കയ്ക്ക് പ്രിയങ്കരനാകുന്ന സൌദി രാജകുമാരന്\n7 April 2018 7:48 AM GMT\nറുപര്‍ട് മാര്‍ഡോകിന്റെ വീട്ടില് നടന്ന അത്താഴവിരുന്നില് അയാള് ചലച്ചിത്ര വ്യാപാരത്തെക്കുറിച്ച് മൈക്കല് ഡഗ്ലസും മോര്‍ഗന് ഫ്രീമാനും ഡ്വെയന് ജോണ്‍സനുമായി സംസാരിച്ചു. ബഹിരാകാശ യാത്രയെക്കുറിച്ച് കാലിഫോര്‍ണിയ മരുഭൂമിയില് വെച്ച് റിച്ചാര്‍ഡ് ബ്രാന്‍സനുമായും, സിയാറ്റില് വെച്ച് മനുഷ്യ കാരുണ്യ പ്രവര്‍ത്തനങ്ങളെക്കുറിച്ച് ബില് ഗേറ്റ്സുമായും, സാങ്കേതിക വിദ്യയെക്കുറിച്ച് ജെഫ് ബെസോസുമായും സംസാരിച്ചു. ഹാര്‍വാര്‍ഡും MIT-യും സന്ദര്‍ശിച്ചു. പ്രസിഡണ്ട് ഡൊണാള്‍ഡ് ട്രംപുമായി ആയുധക്കരാറുകളില് ഒപ്പിട്ടു. വാല് സ്ട്രീറ്റിലെ വമ്പന് നിക്ഷേപകരുമായി ചര്‍ച്ചകള് നടത്തി. അയാള് ഓപറ വിന്‍ഫ്രിയെയും കണ്ടു.\nഏതാണ്ട് മൂന്നാഴ്ച്ചയോളം, സൌദി കിരീടാവകാശി 32-കാരനായ രാജകുമാരന് മൊഹമ്മദ് ബിന് സല്‍മാന് യുണൈറ്റഡ് സ്റ്റേറ്റ്സില് ഉടനീളം സഞ്ചരിച്ചു. ആധുനിക അമേരിക്കന് ജീവിതത്തിനെ നാനാവശങ്ങളിലൂടെയുള്ള, കൃത്യമായി തയ്യാറാക്കിയ ഒരു യാത്ര. മദ്ധ്യേഷ്യയിലെ ശത്രുക്കള് പലരും ഇവിടെയും കാണുമെന്നതിനാല് കനത്ത സുരക്ഷയോടെയായിരുന്നു യാത്ര.\nനാട്ടില് വീട്ടുവീഴ്ച്ചയില്ലാതെ അധികാരം കൈപ്പിടിയില് നിര്‍ത്തിയ ഭരണാധികാരി, വിദേശ കാര്യങ്ങളില് സജീവമായ ഇടപെടല്, പള്ളികള് തീവ്രവാദ, യാഥാസ്ഥിതിക മതവാദം പ്രോത്സാഹിപ്പിക്കുന്ന, സ്ത്രീകളെ രണ്ടാം തരം മനുഷ്യരായി കാണുന്ന അതാര്യമായ ഒരു യാഥാസ്ഥിക രാജഭരണം എന്നതില് നിന്നും സൌദി അറേബ്യയെ ആധുനിക മരുപ്പച്ചയാക്കാനായി ശ്രമിക്കുന്നു തുടങ്ങിയ പെരുമകളോടെയാണ് രാജകുമാരന് അമേരിക്കയിലെത്തിയത്.\nസൌദി അറേബ്യയുടെ പെട്രോള് ഭീമന് അര്‍മാകോവിനപ്പുറത്തേക്കും നിക്ഷേപം നടത്താന് അയാള് അമേരിക്കന് വ്യവസായികളെയും നിക്ഷേപകരെയും ക്ഷണിച്ചു. പരിവര്‍ത്തനാത്മകമായ ഒരു സാമ്പത്തിക അജണ്ടയാണ് താന് മുന്നോട്ട് വെക്കുന്നതെന്ന് അയാള് പറഞ്ഞു. എണ്ണയില് അധിഷ്ഠിതമായ സാമ്പത്തിക ആശ്രയത്വത്തില് നിന്നും മാറി അടിസ്ഥാന സൌകര്യ നിക്ഷേപങ്ങള്, വിനോദ വ്യവസായത്തിന്റെ വികസനം എന്നിവയിലൂടെ സാമ്പത്തിക രംഗത്തെ വൈവിധ്യവത്കരിക്കാനാണ് ഉദ്ദേശം. സിക്സ് ഫ്ലാഗ്സ്, ഡിസ്നി പോലുള്ള തീം പാര്‍ക്കുകളും ഈ പദ്ധതിയിലുണ്ട്.\n“ഇത് ഗംഭീരമാണ്, കാരണം ഞാന് പറയാം,” രാജകുമാരനുമായി കൂടിക്കാഴ്ച്ച നടത്തിയ, ചലച്ചിത്ര പ്രദര്‍ശനശാല ശൃംഖല AMCയുടെ തലവന് ആഡം ആരോണ് പറഞ്ഞു. “എത്രയോ ദശാബ്ദങ്ങളായി ഒരു യാഥാസ്ഥിതിക രാജ്യമായി തുടരുന്നതിനാല് സൌദി അറേബ്യയ്ക്ക് യു എസില് അത്ര നല്ല പ്രതിച്ഛായയല്ല ഉള്ളതെന്ന് രാജകുമാരന് അറിയാം. അമേരിക്കക്കാര്‍ക്ക് സ്വീകാര്യമാകുന്ന തരത്തിലും സൌദി സമൂഹത്തെ മാറ്റിയെടുക്കാനാണ് അദ്ദേഹം ശ്രമിക്കുന്നത്.”\nരാജകുമാരന്റെ സാമ്പത്തിക പദ്ധതിയുടെ- വിഷന് 2030- ഗുണഭോക്താവാണ് ആരോണ്. പതിറ്റാണ്ടുകള്‍ക്ക് ശേഷം സൌദി അറേബ്യയില് ഒരു ചലച്ചിത്ര പ്രദര്‍ശനശാല തുറക്കുന്നതിനുള്ള ധാരണ ആരോണും സൌദി സര്‍ക്കാരും ഇക്കഴിഞ്ഞ ബുധനാഴ്ച പ്രഖ്യാപിച്ചു. സൌദി തലസ്ഥാനമായ റിയാദില് ഏപ്രില് 18-നു നടക്കുന്ന വന്‍പരിപാടിയില് “ബ്ലാക്ക് പാന്തര്” ആയിരിക്കും ഉദ്ഘാടന ചിത്രം.\nസ്ത്രീകള്‍ക്കും പുരുഷന്‍മാര്‍ക്കും ഒരുമിച്ച് സിനിമ കാണാന് വരാമെന്ന് ആരോണ് പറഞ്ഞു. ലിംഗഭേദത്തിന്റെ അടിസ്ഥാനത്തില് പൊതുവിടങ്ങളില് കര്‍ശന നിയന്ത്രണങ്ങള് നിലനില്‍ക്കുന്ന സൌദി അറേബ്യയില് ഇതൊരു വിപ്ലവകരമായ മാറ്റമാണ്. മദ്ധ്യേഷ്യയിലെ മറ്റ് രാജ്യങ്ങളില് ചെയ്യുന്നപോലെ ഹോളിവുഡ് സിനിമകള് ഇവിടെയും മുറിച്ചുമാറ്റലുണ്ടാകുമെന്ന് ആരോണ് പറഞ്ഞു: ലൈംഗികത പുറത്ത്, ഹിംസ അകത്ത്.\nസന്ദര്‍ശന പരിപാടികളും കൂടിക്കാഴ്ച്ച നടത്തിയ അമേരിക്കന് പ്രമുഖരെയും വെച്ചുനോക്കുമ്പോള് അത് വമ്പന് ആഗ്രഹങ്ങളുടെ പദ്ധതിയെ സൂചിപ്പിക്കുന്നു എന്നു വിദഗ്ധര് പറയുന്നു. ഇതിന് സമാനമായ ഒന്നു സംഭവിച്ചത് 1943-ലാണ്. അന്ന് രണ്ടാം ലോകമഹായുദ്ധകാലത്ത് സൌദി രാജാവു തന്റെ മകന് ഫൈസല് രാജകുമാരനെ പ്രസിഡണ്ട് ഫ്രാങ്ക്ലിന് ഡി റൂസ്വെല്‍റ്റുമായി കൂടിക്കാഴ്ച്ച നടത്താനും അമേരിക്ക കാണാനുമായി അയച്ചു എന്നു മുന് CIA ഉദ്യോഗസ്ഥന് ബ്രൂസ് റീഡല് പറയുന്നു.\n“അന്ന്, ഇന്ന് കാണുന്ന സാധ്യതകള് ഉണ്ടായിരുന്നില്ല,” വാഷിംഗ്ടണിലെ അറ്റ്ലാന്റിക് കൌണ്‍സിലിലെ സൌദി വിദഗ്ധന് മൊഹമ്മദ് കെ അല്‍യാഹ്യ പറയുന്നു. “ഇത് ശരിക്കും വലിയ തോതിലാണ്. സുരക്ഷയ്ക്കും എണ്ണയ്ക്കും അപ്പുറം ആഴത്തിലുള്ള സഹകരണമുണ്ടെന്നാണ് ഇത് കാണിക്കുന്നത്.”\n“എത്രയോ കാലങ്ങളായി സൌദികള് അവരെക്കുറിച്ച് വിശദീകരണം നല്‍കാറില്ലായിരുന്നു, എന്തുകൊണ്ടാണ് തങ്ങളുടെ നാട്ടില് ഇക്കാര്യങ്ങള് സംഭവിക്കുന്നതെന്ന്,” യാഹ്യ കൂട്ടിച്ചേര്‍ത്തു. “രാജ്യം നാടകീയമായ തരത്തില് മാറുകയാണ്.”\nblackpanther donaltrump economicreformation entertainmentindustry investment liberalisation MohammadBinSalman SaudiArabia saudicrownprince


Emalayalee.com - ഒരു ക്രിസ്മസ് കേക്കിന്റെ ഓര്‍മ്മക്കായി -മീനു എലിസബത്ത്\nഒരു ക്രിസ്മസ് കേക്കിന്റെ ഓര്‍മ്മക്കായി -മീനു എലിസബത്ത്\nEMALAYALEE SPECIAL 24-Dec-2019\nലോക ക്രിസ്തീയ ജനത ഒരുമിച്ചാഘോഷിക്കുന്ന ഒരേ ഒരു ദിവസം ക്രിസ്മസ് ആവും.\nഇവിടെ അമേരിക്ക ക്രിസ്മസ് ആഘോഷത്തിനു തയാറെടുക്കുവാന് തുടങ്ങിയിട്ട് ആഴ്ചകളായി.\nഎങ്ങും തിരക്കോട് തിരക്ക്. ഷോപ്പിങ്ങിന് ഇനി പത്തു ദിവസം, എട്ടു ദിവസം, എന്ന് ചാനലുകാര് നിരന്തരം നമ്മെ ഓര്‍മപ്പെടുത്തുന്നു. പരസ്യങ്ങളില് ജിങ്കിള് ബെല്‍സും, ഫസ്റ്റ് ഡേ ഓഫ് ക്രിസ്മസും, പാരഡികളായി പൊടിപൊടിക്കുന്നു. ഫെഡെക്‌സും യു പി എസും ചക്രശ്വാസം വലിച്ചു രാപ്പകല് ഓടി നടന്ന് പായ്ക്കറ്റുകള് വിതരണം ചെയ്യുന്നു.\nപള്ളിയില് പോകുന്ന മലയാളികളുടെ വീട്ടില് ശനിയും ഞായറും കരോള്‍കാരുടെ കയറ്റിറക്കം. നമ്മള് ഏതു സഭയെന്നതോന്നും പ്രശ്‌നമേ അല്ല. നമ്മുടെ അളിയന്റെയും, അളിയന്റെ അളിയന്റെയും പള്ളിക്കാരെയും നാം സന്തോഷത്തോടെ സ്വീകരിക്കും. മിക്ക ശനി ഞായര് സന്ധ്യകളിലും പാര്‍ട്ടികള്, ജോലിയിലെ ബോസിന്റെ പാര്‍ട്ടി...അങ്ങിനെ നിറപ്പകിട്ടാര്‍ന്ന കുറെ ദിവസങ്ങള് ക്രിസ്മസ് സമ്മാനിക്കുന്നു.\nസന്ധ്യാ നേരത്ത് നവവധുക്കളെ പോലെ പൊന്നില് കുളിച്ചു നില്ക്കുന്ന വീടുകള്. വെള്ളിയും സ്വര്‍ണവും നിറമുള്ള ഐസിക്കിള് ലൈറ്റുകളും മഴവില് വര്‍ണത്തിലുള്ള പല വര്‍ണ അലുക്കുകളും ആണ് കുറെ വര്‍ഷങ്ങളായി അലങ്കാരങ്ങളില് പ്രധാനി. ചിലര് വീടിന് ലൈറ്റുകള്‍കൊണ്ട് ഒരു ഔട്ട്‌ലൈന് തന്നെ കൊടുത്തു കാണാറുണ്ട്. ചിലര് മാലാഖമാരുടെയും ഉണ്ണീശോയുടെയും കട്ട്ഔട്ടുകള് കൊണ്ട് ഫ്രണ്ട് യാര്‍ഡില് പുല്‍ക്കൂടുകള് അലങ്കരിക്കുമ്പോള്, മറ്റു ചിലര് സാന്റാ ക്ലോസിനെയും റെയിന് ഡീയറിനെയും, ചുവന്ന മൂക്കുള്ള റുഡോള്‍ഫിനെയും, മഞ്ഞു മനുഷ്യനെയും കൊണ്ട് അലങ്കാരങ്ങള് നടത്തുന്നു.\nപൈന് മരച്ചില്ലകള് കൊണ്ടും ഉണങ്ങിയ പുഷ്പങ്ങള് കൊണ്ടും ചില്ലകള്‍കൊണ്ടും ഉണ്ടാക്കുന്ന മനോഹരമായ റീത്തുകള് വീടുകളുടെ വാതിലുകള് മനോഹരമാക്കുന്നു (നമുക്ക് റീത്തെന്നു പറഞ്ഞാല് വേറെ ആണ് അര്‍ഥം.) മിക്കപേരും ഈ തരത്തില് ക്രിസ്മസ് അലങ്കാരങ്ങള് കൊണ്ട് ആറാട്ട് നടത്തുമ്പോള് ഒരു കുഞ്ഞു ലൈറ്റു പോലും ഇടാതെ തന്നെ ക്രിസ്മസ് ആഘോഷിക്കുന്നവരും ധാരാളം. എന്നിരുന്നാലും കുട്ടികള് ഉള്ളവര് ലൈറ്റുകള് ഇടാന് കൂടുതല് താല്പര്യം പ്രകടിപ്പിക്കുന്നു. കുഞ്ഞുങ്ങളല്ലേ എല്ലാം?!!\nഅമേരിക്കയില് വന്ന ആദ്യകാലങ്ങളിലെല്ലാം എനിക്ക് ഇവിടുത്തെ ക്രിസ്മസ് ആചാരങ്ങളും അലങ്കാരങ്ങളും വലിയ കൗതുകം ഉണ്ടാക്കിയിരുന്നു. കൃത്രിമമായി നിര്‍മിച്ച ക്രിസ്മസ് ട്രീ, കടകളിലെയും വീടുകളിലെയും ഡെക്കറേഷനുകള്, സമ്മാനങ്ങള് വാങ്ങുവാന് ഓടി നടക്കുന്ന ആള്‍ക്കാരുടെ തിരക്കുകള്. തണുപ്പിലും മഞ്ഞിലും നിന്ന് മെറി ക്രിസ്മസ് പറയുന്ന സാല്‍വേഷന് ആര്‍മിക്കാരന്, എല്ലാം എല്ലാം എന്നെ അത്ഭുതപ്പെടുത്തി.\nനാട്ടിലേക്കാള് ആഘോഷങ്ങളും പാര്‍ട്ടികളും കൂട്ടായ്മകളും എല്ലാം അമേരിക്കയില് തന്നെ. ഡാലസിലെ ഡൗണ്‍ടൗണില് ക്രിസ്മസ് വിളക്കുകള് കാണാന് പോകുന്നതും പള്ളിക്കാരുടെ കൂടെ കരോള് പാടാന് പോകുന്നതും എകുമെനിക്കല് ക്രിസ്മസ് ആഘോഷത്തിനു പാട്ടു പാടാന് കൂട്ടുകാരുമായി പോകുന്നതും എല്ലാം ഇഷ്ട്ടമായിരുന്നു.\nഎങ്കിലും ഇടയ്‌ക്കെല്ലാം പള്ളം എന്ന എന്റെ കൊച്ചുഗ്രാമവും, ഞാന് ഇട്ടിട്ടു പോന്ന എന്റെ പ്രിയപ്പെട്ടവരും, എന്റെ ഇടവകപ്പള്ളിയും മനസിലേക്ക് ഒരു ചെറുനൊമ്പരത്തോടെ എത്തി നോക്കിയിരുന്നു .\nഇന്നും ക്രിസ്മസ് ആഴ്ചകളില് എന്റെ മനസ് അവിടേയ്‌ക്കെല്ലാം ഓടി മറയുന്നു. ഡിസംബറിലെ ചെറുകുളിരുള്ള തണുപ്പില് വെളുപ്പിനെ പള്ളിയില് ക്രിസ്മസ് കുര്‍ബാനയ്ക്ക് പോകുന്നതും കുരുത്തോല കത്തിക്കുന്നതും അന്നുണ്ടായിരുന്ന ആര്‍ട്‌സ് ആന്‍ഡ് സ്‌പോര്‍ട്‌സ് ക്ലബ്ബുകാര് കാരോള് പാടാന് വരുന്നതും, തലേദിവസം അപ്പം കുഴയ്ക്കാന് കൊണ്ടു വരുന്ന മധുരക്കള്ളില് നിന്നും ഒരല്പം കട്ട് കുടിക്കുന്നതും, എല്ലാവരുമൊന്നിച്ച് കമ്പിത്തിരിയും മത്താപ്പും കത്തിക്കുന്നതും, എല്ലാം ഓര്‍മയില് മെല്ലെ മെല്ലെ തെളിഞ്ഞു വരുന്നു. വര്‍ഷങ്ങള് എത്ര വേഗം കടന്നു പോയിരിക്കുന്നു.\nഎന്റെ ചെറുപ്പകാലത്ത് ക്രിസ്മസിനു ഒന്നോ രണ്ടോ ആഴ്ച മുന്‍പ് അപ്പന് തിണ്ണയില് ഒരു സ്റ്റാര് ഇടും, ഞങ്ങള് കുട്ടികള് ക്രിസ്മസ് കാര്‍ഡുകള് ദൂരെയുള്ള ബന്ധുക്കള്‍ക്കും കുടുംബ സുഹൃത്തുക്കള്‍ക്കും അയയ്ക്കും. അന്ന് അമേരിക്കയിലുള്ള അമ്മയുടെ സഹോദരിമാരുടെ ഫോറിന് മണമുള്ള ക്രിസ്മസ് കാര്‍ഡുകള് വരുമ്പോള് അയല്‍പക്കത്തെ കൂട്ടുകാരെയെല്ലാം വലിയ ഗമയോടെ അത് കാണിക്കും.\nക്രിസ്മസിനു തലേദിവസം ആണ് ട്രീ കൊണ്ട് വരുന്നത്. ഞങ്ങളുടെ അകന്ന ബന്ധുക്കളായ വടക്കേ പറമ്പിക്കാരുടെ ബംഗ്ലാവില് അന്ന് ധാരാളം ചൂളമരങ്ങളും കോണിഫറസ്, പൈന്, ഫിര് എന്നീ മരങ്ങളും ഉണ്ട്. അപ്പന് എന്നെയും സഹോദരനെയും കൂട്ടി പോയി ചൂളമരമോ, ഫിര് മരത്തിന്റെ വലിയ ശാഖകളോ വെട്ടിക്കൊണ്ടു വരും. വരുന്ന വഴി കടക്കാരന് തങ്കച്ചന്റെ കടയില് നിന്നും കുറച്ചു ബലൂണുകളും, അലുക്കല് പോലത്തെ തോരണങ്ങളും, കുറെ പടക്കങ്ങളും വാങ്ങും. ഇവ കൂടാതെ പഴയതും ആ വര്‍ഷം കിട്ടിയതുമായ ക്രിസ്മസ് കാര്‍ഡുകള് എല്ലാം നൂലില് കെട്ടി, ക്രിസ്മസ് ട്രീ അലങ്കരിക്കും. ട്രീ മുറ്റത്തിന്റെ നടുക്കാണ് നാട്ടുന്നത്...\nക്രിസ്മസിനു എന്ന് പറഞ്ഞ് ആരും സമ്മാനങ്ങള് തന്നതായോ പുതുവസ്ത്രങ്ങളോ ഒന്നും വാങ്ങിയതായോ എനിക്കോര്‍മയില്ല. വലിയപ്പച്ചന് ആരുടെ എങ്കിലും കൈയില് രണ്ടു താറാവിനെയോ, പഴുക്കാറായ ഒരു ഏത്തക്കുലയോ, ആട്ടിയ വെളിച്ചെണ്ണയോ കൊടുത്തു വിടും.\nആട്ടിറച്ചി, പന്നിയിറച്ചി, ഇവ അപ്പന് തലേ ദിവസം ആളെ വിട്ടു വാങ്ങിപ്പിക്കും. പതിവ് പോലെ ഗോപിച്ചേട്ടന് കള്ളുകുടവും, ഒന്നോ രണ്ടോ കുപ്പി മധുരക്കള്ളുമായി വരും.\nപലഹാരങ്ങള് ഉണ്ടാക്കാനുള്ള പച്ചരി ആഴ്ചകള്‍ക്ക് മുന്‍പ് വറത്തു പൊടിച്ചു വെച്ചിരിക്കും. വട്ടേപ്പം, ചുരുട്ട്, അച്ചപ്പം, കൊഴലപ്പം തുടങ്ങി സുറിയാനി ക്രിസ്ത്യാനികളുടെ തനതായ പലഹാരങ്ങള് എല്ലാം ക്രിസ്മസ് സമയത്ത് കാണും. വിരുന്നുകാരുടെയും വീട്ടുകാരുടെയും ഒരു ബഹളമാണ്\nഅന്ന് ഓര്‍ത്തഡോക്‌സുകാര്‍ക്ക് വെളുപ്പിനെ രണ്ടു മണിക്കും മറ്റുമാണ് പള്ളിയില് ക്രിസ്മസ് ശുശ്രൂഷ. തലേവര്‍ഷം ഓശാനക്ക് കിട്ടിയ കുരുത്തോലയുമായാണ് പള്ളിയില് പോകേണ്ടത്. പള്ളിമുറ്റത്തു കരിയില കൂട്ടി, കത്തിച്ചിട്ടിരിക്കുന്നതിലേക്ക് ഈ പഴയ കുരുത്തോലകള് നാം വലിച്ചെറിയും. ഉറക്കം തൂങ്ങിയാണ് കുട്ടികള് കുര്‍ബാനയില് പങ്കെടുക്കുന്നത്. അഞ്ചു മണിയോടെ വലിയ കതിനാവെടി മുഴങ്ങുമ്പോള് എല്ലാവരും ഉറക്കമുണരും.\nക്രിസ്മസിന് ഒരാഴ്ച മുമ്പായി, അമ്മയ്ക്ക് ചില ഷോപ്പിംഗുകള് ഉണ്ട്. അത് കളരിക്കല് ബസാറില് നിന്നോ ബെസ്റ്റ് ബേക്കറിയില് നിന്നോ മറ്റോ ആവും. അന്ന് മാര്‍ജിന് ഫ്രീ മാര്‍ക്കറ്റുകള് കേരളത്തിലില്ലല്ലോ! കേക്ക് ഉണ്ടാക്കാനുള്ള ഉണക്ക മുന്തിരിങ്ങ, ഈന്തപ്പഴം , കശുവണ്ടിപ്പരിപ്പ്, പഞ്ചസാരപ്പാനിയില് വിളയിച്ച ചെറിപ്പഴം, വാനില എസന്‍സ് സാമഗ്രികളാണ് ബേക്കറിയില് നിന്നും വാങ്ങുക. ഉണക്കപ്പഴങ്ങള് കുതിര്‍ക്കുന്നതിനു ബ്രാണ്ടിയാണ് ഉത്തമം, ആ പേരില് ഒരു പുത്തന് ബ്രാണ്ടിക്കുപ്പി അമ്മ പറഞ്ഞു എന്ന പേരില് അപ്പന് വാങ്ങുകയും ചെയ്യാം.\nഉണക്കപഴങ്ങള് അരിഞ്ഞു കൊടുക്കുന്നത് എന്റെ ജോലിയാണ്. ഞാന് അത് ഭംഗിയായി നിര്‍വഹിക്കും. പക്ഷെ അരിയുന്നു എന്ന പേരില് പകുതി പഴങ്ങളും എന്റെ വായിലേക്ക് പോകുന്നത് കാണുമ്പോള് അമ്മ ചാടിക്കും. ബ്രാണ്ടിയില് കുതിര്‍ത്തു വെയ്ക്കുന്ന പഴങ്ങള് ഒരുവിധം ഫെര്‍മെന്റ് ചെയ്ത് ഒരാഴ്ച ആകുമ്പോഴാണ് കേയ്ക്കുണ്ടാകാന് പാകമാകുക. അതിനിടയില് മൂടി തുറന്നു നോക്കാന് പോലും ആരെയും അനുവദിക്കില്ല.\nഅമ്മയ്ക്ക് അവധിയുള്ള ശനിയാഴ്ചകളിലാണ് കേയ്ക്കുണ്ടാക്കുന്ന ആ മഹാദിവസം. പ്രഭാതഭക്ഷണത്തിനു ശേഷം, അമ്മയുടെ പ്രധാന കാര്‍മികത്വത്തില് ഞാനും വീട്ടില് നില്ക്കുന്ന ജോലിക്കാരി ബേബിയും അമ്മയുടെ സഹായികളായി കൂടും. അന്ന്, മിക്‌സിയോ ഫുഡ് പ്രോസസുറുകളോ ഒന്നും വീടുകളിലില്ല.\nഉരുളിയും തടി കൊണ്ടുള്ള മത്തും ആണ് പ്രധാന ഉപകരണങ്ങള്. മുട്ട പൊട്ടിച്ചു കൈ വെള്ളയില് ഒഴിച്ച് വെള്ളയും ഉണ്ണിയും തിരിക്കുക, വെള്ള അടിച്ചു പതപ്പിക്കുക. കശുവണ്ടി ഞുറുക്കുക, ഓറഞ്ച് തൊലി അരയുക, ഗ്രാമ്പൂ, കറുവാപ്പട്ട ഇവ പൊടിക്കുക എല്ലാം ഞങ്ങളുടെ പണികളിള് പെടും. പഞ്ചസാര കരിച്ചു ചേര്‍ക്കുന്നത് അമ്മ തന്നെ ചെയ്യും, അതിന്റെ പാവ്, നിറം ഇവയെല്ലാം ആണ് ഫ്രൂട്ട് കേയ്ക്കിന് അതിന്റെ നിറം കൊടുക്കുന്നത്.\nപ്രധാന സംഗതികളെല്ലാം അടുപ്പിച്ചു കഴിയുമ്പോള് അമ്മ നാഴിയില് അളന്നു കുറിച്ച് കണക്കു കൂട്ടി മൈദാമാവ് ഉരുളിയിലേക്ക് പകരും. പിന്നെ മുട്ടയുടെ ഉണ്ണിയും, വെണ്ണയും, പൊടിപ്പഞ്ചസാരയും ചേര്‍ത്ത് ഞാനും ബേബിചേച്ചിയും മാറി മാറി തേരോട് തേര്. എത്രയും കൂടതല് ഈ കൂട്ട് തേയ്ക്കുന്നോ അത്രയും കേമം ആവും കെയ്ക്ക് എന്നാണ് അമ്മയുടെ അഭിപ്രായം. കേയ്ക്കിന് മയവും കൂടും. ഇടയ്ക്കു വന്നു അമ്മ അതില് വാനില എസെന്‍സു ചേര്‍ക്കും. അങ്ങനെ തേച്ചു വെച്ചിരിക്കുന്ന ഈ കൂട്ടിലേക്ക് ...സമാസമത്തില് അമ്മ ബാക്കി ചേരുവകളും വേണ്ടുംപടി ചേര്‍ക്കും.\nഎല്ലാം യോജിപ്പിച്ച് കഴിഞ്ഞ്‌ബേക്കിംഗ് പൗഡര് ചേര്‍ക്കുന്നതിന് മുന്‍പേ ഒരു കുഞ്ഞു സ്പൂണില് കൂട്ട് എടുത്തു എനിക്ക് നീട്ടും. ഞാന് അതില് പകുതി തോണ്ടിയെടുത്തു ആര്‍ത്തി പിടിച്ചു വായിലിട്ട്, ഒരല്പം ബേബിക്കും കൊടുക്കും . അമ്മ ആകാംക്ഷയോടെ എന്നെ നോക്കും.\nകേയ്ക്കിനും കൂട്ടിനും എന്തൊക്കെ പോരായ്മ ഉണ്ട്, ഇനി എന്തൊക്കെ വേണം എന്നെല്ലാം തീരുമാനിക്കേണ്ട, പ്രധാന ആള് ഞാന് ആണെന്നാണ് ആ നോട്ടത്തിന്റെ അര്‍ഥം . എന്നും അമ്മയുടെ രുചി നോട്ടക്കാരി ഞാന് തന്നെയായിരുന്നു. ആദ്യം തരുന്ന സ്പൂണിനു ഞാന് അഭിപ്രായം പറയാതെ മിണ്ടാതെ ഇരിക്കും, എന്നിട്ട് കുറച്ചു കൂടി അതില് നിന്നും വടിച്ചു കോരി വായിലാക്കുമ്പോഴേക്കും അമ്മ ഇടപെടും..\n'കൊച്ചെ പറഞ്ഞെ, ഗ്രാമ്പൂന്റേം കറുവയുടെം രുചിയൊക്കെ ഒണ്ടോ?..മധുരം ഒണ്ടോ?...'\nഅമ്മ ഒറ്റ ശ്വാസത്തില് കുറെ ചോദ്യങ്ങള് ചോദിക്കും.\nഞാന് ഒരു കള്ളച്ചിരിയോടെ അമ്മയെ കെട്ടിപ്പിടിക്കും. 'എല്ലാം പാകത്തിനോണ്ടമ്മേ. പിന്നെ, സാറാമ്മ സാറിന്റെ കേയ്ക്ക് എന്നേലും മോശമാവുമോ? (അമ്മേടെ ഓഫിസില് എല്ലാരും വിളിക്കുന്നത് സാറാമ്മ സാറെന്നാണ്)\nഞാന് വീണ്ടും ആ കെയ്ക്കും കൂട്ട് ഒരു സ്പൂണ് കൂടി എടുക്കാന് പോകുമ്പോള് അമ്മ ഓടിക്കും. എന്നാലും അവസാനം ആ ഉരുളി വടിച്ചു നക്കാന് തരുന്ന കാര്യം ഓര്‍ക്കുമ്പോള് ഞാന് അമ്മയോട് പിണങ്ങാതെ അവിടെ ചുറ്റിപറ്റി നില്ക്കും. കെയ്ക്കു മൂന്നാം തവണയും ഉണ്ടാക്കി, ഉരുളി കിട്ടി വരുമ്പോള് നാല് മണിയോളം ആകും. അതെ, ഇന്നും ഫ്രൂട്ട് കേക്കുണ്ടാക്കാന് സമയം എടുക്കും\nഅമ്മ അമേരിക്കയില് നിന്നും നാട്ടിലേക്ക് സ്ഥിര താമസത്തിന് പോകുന്ന ആ വര്‍ഷം 99 ലെ ക്രിസ്മസ് ഞങ്ങളുടെ കൂടെയായിരുന്നു. ഞങ്ങള് ഒരുമിച്ചു പോയി, കെയ്ക്കുണ്ടാകാനുള്ള സാധനങ്ങള് വാങ്ങി. അമ്മയുടെ മേല്‍നോട്ടത്തില് ഞാന് തനിയെ ആദ്യമായി ക്രിസ്മസ് കേ യ്ക്കു ഉണ്ടാക്കിയപ്പോള് ആ മുഖത്തെ സന്തോഷം എന്തായിരുന്നു?!.\nഞാനുണ്ടാക്കിയ കേക്ക് അപ്പന് രുചിക്കാന് കൊടുത്ത് അപ്പന്റെ മുഖത്തേക്ക് ആകാംക്ഷയോടെ നോക്കി നിക്കുന്ന അമ്മ.\n'എടീ...അതെ, അവളെന്റെ മോളാ,..നീയെന്നാ എന്റെ കൊച്ചിനെ കുറിച്ച് വിചാരിച്ചെ.......!!!! '\nഅപ്പന് അമ്മയെ ചൊടിപ്പിക്കനായി ഡയലോഗ് അടിക്കും സ്വതവേ മിതഭാഷിയായ അമ്മയും അന്നെന്നെ വളരെ പ്രശംസിച്ചു.\nഇന്ന് ഞാന് ക്രിസ്മസു കേയ്ക്കുണ്ടാക്കുമ്പോള് എന്റെ ഇരട്ട സഹായികള് കൂടെ കൂടും. അന്ന് ഞാന് ചെയ്തതു പോലെ, കണ്ണ് തെറ്റിയാല് കേക്കിന്റെ കൂട്ട് വായിലിടാന് അവരും മത്സരിക്കും. കൂട്ടുകള് മിക്‌സ് ചെയ്യുന്ന ഫുഡ് പ്രോസസര് വടിച്ച് നക്കാന് അവരും കാത്തിരിക്കും. അപ്പോള് ഷാജി അവരെ 'സാല്‍മനിവ പോയിസന് എന്ന് പറഞ്ഞു വിരട്ടും. കേക്ക് ഓവനില് നിന്നും ഇറക്കുമ്പോള് രുചി നോട്ടക്കാരുടെ അഭിപ്പ്രായങ്ങള്‍ക്കായി ഞാനും നോക്കിയിരിക്കും. 'ഓ. ഈ മീനാക്ഷിഅമ്മേടെ കേക്ക് അടിപൊളിയാ കേട്ടോ എന്ന് പറഞ്ഞ് അവന്മാര് എന്നെ കളിയാക്കും.\nഅപ്പനും അമ്മയും ഇതെല്ലം കണ്ട് എവിടയോ ഇരുന്നു പുഞ്ചിരിക്കുന്നുണ്ടാകും അല്ലെ?.....എന്റെ കെയ്ക്ക് എങ്ങനെയുണ്ടെന്ന് ഒന്ന് പറഞ്ഞെ അമ്മേ? പഞ്ചാര കരിച്ച് ചേര്‍ത്തത് ഒത്തോ ആവോ?!! ഇതിനു അമ്മയെനിക്കെത്ര മാര്‍ക്ക് തരുമോ എന്തോ.\nIt isapleasant surprise to read you here. .. Happy to know that you are doing really good in your creative writing..... ...... ( I could not recognize you all these days...... we were in the same college and my sister was your classmate) All the good wishes...\nYour writing took me some where in my past,Your cake has to be as beautiful as you,Shaji you know what I mean.By the by I forgot to wish you guys "A very Happy Christmas&a new year".\nശുദ്ധമായ മലയാളഭാഷയിൽ വായനക്കാർക്ക് ഇമ്പം പകരത്തക്ക വിധം പഴയതിനെ കൂട്ടി യോജിപ്പിച്ച് പുത്തനായ ആശയങ്ങൾ ചേർത്തെഴുതുവാൻ മീനുവിന് പ്രത്യേകമായ കഴിവുണ്ട്. ഓർമ്മകൾ പുതുക്കി തന്നതിന് നന്ദി. അഭിനന്ദനങ്ങൾ.\nപഴയകാല ക്രിസ്തുമസിനെ ഓർമ്മിപ്പിച്ചപ്പോൾ മീനുവിന്റെ മനസിലുള്ള ചിന്തകൾക്കും അപ്പുറമുള്ള ക്രിസ്തുമസ് രാത്രികളാണ് എന്റെ ഓർമ്മകളിൽ വന്നെത്തുന്നത്! കോട്ടയം കളരിക്കൽ ബസാറും റസാരിയോസും ബെസ്റ്റോട്ടലും എന്റെയും ചെറുപ്പകാലത്തുണ്ടായിരുന്നു. കാഞ്ഞിരപ്പള്ളിയിൽ നിന്നും സ്വരാജ് ബസ്സിൽ കയറി മധുര പലഹാരങ്ങൾ ബെസ്റ്റോട്ടലിൽ നിന്നും മേടിക്കാൻ വരുന്നതും ഓർമ്മിക്കുന്നു.\nക്രിസ്തുമസിന് പ്രധാനമായും കള്ളപ്പവും പന്നിയിറച്ചിയും പനം കള്ളുമായിരുന്നു വിഭവങ്ങൾ. തെങ്ങും കള്ളിന്റെ വില എട്ടണയും പനം കള്ളിന്റെ വില നാലണയും ഓർക്കുന്നു. 'കള്ളപ്പം' ഉണ്ടാക്കാൻ പനം കള്ളും ഉപയോഗിച്ചിരുന്നു. ചെത്തുന്ന പനയിൽനിന്നും ചെത്തുകാരൻ പാളയ്ക്കകത്തുനിന്നു 'മധുരക്കള്ളു' പകർന്നുതന്നാൽ സ്ത്രീകൾ സന്തോഷിച്ചിരുന്നു. കുപ്പിസഹിതം അവർ അകത്താക്കുമായിരുന്നു.\nഒരു മൈൽ അകലെയുള്ള കള്ളുഷാപ്പിൽ നിന്ന് കുപ്പിയിൽ കള്ളു മേടിച്ചുകൊണ്ടു വരുന്നതും വീട്ടിൽ എത്തുന്നവരെ അന്ന് എട്ടു വയസുകാരനായ ഞാൻ നടക്കുന്ന വഴി പല സിപ്പുകളിലായി കള്ളു ഉള്ളിലാക്കുന്നതും ഓർമ്മിക്കുന്നു. പകുതി കള്ളുമായി വരുന്ന കുപ്പി കണ്ടാൽ അമ്മച്ചിയിൽ നിന്നും ചെറു വടികൾ കൊണ്ടുള്ള അടിയും കിട്ടുമായിരുന്നു.\nഞങ്ങൾ സഹോദരങ്ങളും അപ്പനുമൊത്ത് വർണ്ണക്കടലാസുകൾ കൊണ്ട് തെങ്ങോലയിലെ ഈർക്കിലികൾ കൂട്ടി ക്രിസ്തുമസ് നക്ഷതങ്ങൾ ഉണ്ടാക്കിയിരുന്നു. കലാവിരുതോടെ വീടിന്റെ മുമ്പിൽ നക്ഷത്രങ്ങൾ കെട്ടിത്തൂക്കിയിരുന്നു. പള്ളിയിൽ ക്രിസ്തുമസ് കാലങ്ങളിൽ നിറമുളള കടലാസുകൾ കൊണ്ട് തുകർണ്ണം ഉണ്ടാക്കാനും സഹായിക്കണമായിരുന്നു. വൈദ്യുതി അന്നുണ്ടായിരുന്നില്ല. വൈവിദ്ധ്യ നിറങ്ങൾ അടങ്ങിയ കടലാസുകൂടുകളിൽ മെഴുകുതിരികൾ കത്തിച്ച് വീടിനു ചുറ്റും അലംകൃതങ്ങളാക്കിയിരുന്നതും ഓർമ്മിക്കുന്നു.\nക്രിസ്തുമസ് ആഘോഷിക്കാൻ അമ്മായിമാരും സമപ്രായക്കാരായ അവരുടെ മക്കളുമുണ്ടാവും. കൂടാതെ അയൽവക്കത്തുള്ള കൂട്ടുകാരും. പിന്നെ കുട്ടിയും കോലും കളിയും, ഗോലി കളി , കുടുകുടു കളി , കിളി ളി, അടി, പിടുത്തം, ഓട്ടം, ചിലപ്പോൾ തെറി വിളി, പെൺകുട്ടികൾ അക്കു കളി, എന്നിങ്ങനെയുള്ള വകുപ്പുകളും ക്രിസ്തുമസ് ആഘോഷത്തോടൊപ്പമുണ്ടായിരുന്നു.


ഐപിഎല്: ഇതാണ് കളി... അടിച്ചാല് തിരിച്ചടി ഉറപ്പ്, എത്രയെത്ര ത്രില്ലറുകള് - myKhel Malayalam\n» ഐപിഎല്: ഇതാണ് കളി... അടിച്ചാല് തിരിച്ചടി ഉറപ്പ്, എത്രയെത്ര ത്രില്ലറുകള്\nഐപിഎല്: ഇതാണ് കളി... അടിച്ചാല് തിരിച്ചടി ഉറപ്പ്, എത്രയെത്ര ത്രില്ലറുകള്\nPublished: Wednesday, April 11, 2018, 16:00 [IST]\nമുംബൈ: ഐപിഎല്ലില് ചൊവ്വാഴ്ച രാത്രി നടന്ന ചെന്നൈ സൂപ്പര്‍കിങ്‌സ്- കൊല്‍ക്കത്ത നൈറ്റ്‌റൈഡേഴ്‌സ് ത്രില്ലറിന്റെ ആവേശം ക്രിക്കറ്റ് പ്രേമികളെ വിട്ടുപോയിട്ടില്ല. 200നും മുകളിലുള്ള വിജയലക്ഷ്യം അവസാന ഓവറില് ഒരു പന്ത് ബാക്കിനില്‍ക്കെയായിരുന്നു ചെന്നൈ മറികടന്നത്. എന്നാല് ഐപിഎല്ലില് ഇതുപോലെയുള്ള ക്ലാസിക്കുകള്‍ക്കു പഞ്ഞമുണ്ടായിട്ടില്ല.\nകഴിഞ്ഞ 10 സീസണുകളിലെ ചരിത്രം പരിശോധിച്ചാല് ഇതുപോലെ കാണികളെ മുള്‍മുനമുനയില് നിര്‍ത്തിയ റണ്‍ചേസുകള് കണ്ടിട്ടുണ്ട്. ഇവയിലെ ഏറ്റവും മികച്ച അഞ്ചു റണ്‍ചേസുകള് ഏതൊക്കെയാണെന്നു നോക്കാം.\nരാജസ്ഥാന് -ഡെക്കാന് (2008)\n2008ലെ പ്രഥമ സീസണിലെ ഐപിഎല്ലില് ഹൈദരാബാദില് നടന്ന രാജസ്ഥാന് റോയല്‍സ്- ഡെക്കാന് ചാര്‍ജേഴ്‌സ് പോരാട്ടം കാണികളെ ഹരം കൊള്ളിക്കുന്നതായിരുന്നു. ആദ്യം ബാറ്റ് ചെയ്ത ഡെക്കാന് അഞ്ചു വിക്കറ്റിന് 214 റണ്‍സെന്ന കൂറ്റന് സ്‌കോര് പടുത്തുയര്‍ത്തി. ആന്‍ഡ്രു സൈമണ്ട്‌സിന്റെ (53 പന്തില് 117*) ഇന്നിങ്‌സാണ് ഡെക്കാനെ 200 കടത്തിയത്.\nമറുപടി ബാറ്റിങില് അതേ നാണയത്തില് തിരിച്ച രാജസ്ഥാന് ഒരു പന്തും മൂന്നു വിക്കറ്റും ബാക്കിനില്‍ക്കെ ലക്ഷ്യത്തിലെത്തുകയായിരുന്നു. ഗ്രേയം സ്മിത്ത് (71), യൂസഫ് പത്താന് (61), ക്യാപ്റ്റന് ഷെയ്ന് വോണ് (9 പന്തില് 22*) തിളങ്ങി അവസാന ഓവറില് 17 റണ്‍സാണ് രാജസ്ഥാന് ജയിക്കാന് വേണ്ടിയിരുന്നത്. തുടര്‍ച്ചയായി മൂന്നു പന്തുകള് കണ്ടു സിക്‌സറും ഒരു ബൗണ്ടറിയും പറത്തിയ വോണ് ടീമിന് അവിസ്മരണീയ വിജയം സമ്മാനിക്കുകയായിരുന്നു.\nഡല്‍ഹി -ഗുജറാത്ത് (2017)\nകഴിഞ്ഞ വര്‍ഷം ഡല്‍ഹി ഡെയര്‍ഡെവിള്‍സും ഗുജറാത്ത് ലയണ്‍സും തമ്മിലുള്ള പോരാട്ടത്തിലും റണ്‍മഴ കണ്ടു. ആദ്യം ബാറ്റ് ചെയ്ത ഗുജറാത്ത് ഏഴു വിക്കറ്റിന് 208 റണ്‍സ് നേടി. ക്യാപ്റ്റന് സുരേഷ് റെയ്‌ന (77), ദിനേഷ് കാര്‍ത്തിക് (65), ആരോണ് ഫിഞ്ച് (27) എന്നിവരാണ് ടീമിനെ വന് സ്‌കോറിലെത്തിച്ചത്.\nമറുപടിയില് ഡല്‍ഹിയും വിട്ടുകൊടുത്തില്ല. റിഷഭ് പന്ത് (43 പന്തില് 97) മുന്നില് നിന്നു പടനയിച്ചപ്പോള് മലയാളി താരം സഞ്ജു സാംസണ് (61) മികച്ച പിന്തുണയേകി. 31 പന്തില് സഞ്ജു ഏഴു സിക്‌സറുകള് പറത്തിയിരുന്നു. 15 പന്തുകള് ബാക്കിനില്‍ക്കെ വെറും മൂന്നു വിക്കറ്റിനാണ് ഡല്‍ഹി വിജയത്തിലേക്കു കുതിച്ചെത്തിയത്.\nപഞ്ചാബ്- ഹൈദരാബാദ് (2014)\n2014ലെ സണ്‍റൈസേഴ്‌സ്-ഹൈദരാബാദ് പോരാട്ടവും 200നു മുകളില് റണ് ചേസിനു സാക്ഷിയായി. ആദ്യം ബാറ്റ് ചെയ്ത ഹൈദരാബാദ് അഞ്ചു വിക്കറ്റിന് 205 റണ്‍സാണ് നേടിയത്. നമന് ഓജ (79*), ശിഖര് ധവാന് (45), ഡേവിഡ് വാര്‍ണര് (44) എന്നിവരാണ് െൈഹദരാബാദിനെ ശക്തമായ സ്‌കോറിലെത്തിച്ചത്.\nവൃധിമാന് സാഹ (54), മനന് വോറ (47) എന്നിവര് വെടിക്കെട്ടിന് തിരികൊളുത്തിയപ്പോള് പഞ്ചാബ് വെറും 18.4 ഓവറില് നാലു വിക്കറ്റ് മാത്രം നഷ്ടത്തില് വിജയം കൈപ്പിടിയിലൊതുക്കി. ഗ്ലെന് മാക്‌സ്‌വെല് (43), ജോര്‍ജ് ബെയ്‌ലി (35*), ഡേവിഡ് മില്ലര് (24*) എന്നിവരും പഞ്ചാബിന്റെ ജയം വേഗത്തിലാക്കി.\nവെടിക്കെട്ട് താരം വീരേന്ദര് സെവാഗിനെ ആദ്യ ഓവറില് തന്നെ നഷ്ടമായ ശേഷമായിരുന്നു പഞ്ചാബിന്റെ ഗംഭീര തിരിച്ചുവരവ്.\nചെന്നൈ- ബാംഗ്ലൂര് (2012)\n2012ലെ സീസണില് റോയല് ചാലഞ്ചോഴ്‌സ് ബാംഗ്ലൂരിനെതിരേ 206 റണ്‍സ് ചെന്നൈ സൂപ്പര്‍കിങ്‌സ് വിജയകരമായി പിന്തുടര്‍ന്നു വിജയിച്ചിട്ടുണ്ട്. ക്രിസ് ഗെയ്ല് (35 പന്തില് 68), ക്യാപ്റ്റന് വിരാട് കോലി (46 പന്തില് 57), മയാങ്ക് അഗര്‍വാള് (26 പന്തില് 45) എന്നിവര് മാത്രമേ ബാംഗ്ലൂര് നിരയില് രണ്ടക്കം കടന്നുള്ളൂ. എന്നിട്ടും എട്ടു വിക്കറ്റിന് 205 നേടാന് ആര്‍സിബിക്കു സാധിച്ചു.\nമറുപടിയില് അഞ്ചു വിക്കറ്റിന് ഇന്നിങ്‌സിലെ അവസാന പന്തിലാണ് ചെന്നൈ ജയം വരുതിയിലാക്കിയത്. ഫഫ് ഡുപ്ലെസി (71) ടീമിന്റെ ടോപ്‌സ്‌കോററായപ്പോള് ക്യാപ്റ്റന് എംഎസ് ധോണി (41), ആല്‍ബി മോര്‍ക്കല് (7 പന്തില് 28), ഡ്വയ്ന് ബ്രാവോ (15 പന്തില് 25) എന്നിവര് ചേര്‍ന്ന് ചെന്നൈക്ക് മിന്നുന്ന വിജയം സമ്മാനിച്ചു. അവസാന പന്ത് ബൗണ്ടറിയിലേക്ക് പായിച്ച് രവീന്ദ്ര ജഡേജയാണ് ചെന്നൈയെ ആവേശത്തിലാറാടിച്ചത്.\nപഞ്ചാബ് - ചെന്നൈ (2014)\n2014ലെ ചെന്നൈ സൂപ്പര്‍കിങ്‌സ് - കിങ്‌സ് ഇലവന് പഞ്ചാബ് മല്‍സരവും മികച്ച റണ്‍ചേസ് കൊണ്ട് ശ്രദ്ധിക്കപ്പെട്ടിട്ടുണ്ട്. ആദ്യം ബാറ്റ് ചെയ്ത ചെന്നൈ 206 റണ്‍സിന്റെ വിജയലക്ഷ്യമാണ് പഞ്ചാബിന് നല്‍കിയത്.\nഗ്ലെന് മാക്‌സ്‌വെല്ലിന്റെയും (43 പന്തില് 95) ഡേവിഡ് മില്ലറുടെയും (37 പന്തില് 54) വെടിക്കെട്ട് ഇന്നിങ്‌സില് 18.5 ഓവറില് നാലു വിക്കറ്റ് മാത്രം നഷ്ടത്തില് പഞ്ചാബിനെ ലക്ഷ്യത്തിലെത്തിച്ചു.\nനേരത്ത ബ്രെന്‍ഡന് മക്കുല്ലം (67), ഡ്വയ്ന് സ്മിത്ത് (66) എന്നിവരുടെ തകര്‍പ്പന് ഇന്നിങ്‌സുകളാണ് ചെന്നൈ ബാറ്റിങിന് കരുത്തേകിയത്. സുരേഷ് റെയ്‌ന (19 പന്തില് 24), ധോണി (11 പന്തില് 26) എന്നിവരുടെ വെടിക്കെട്ടും ചെന്നൈയെ 200 കടക്കാന് സഹായിച്ചു.\nStory first published: Wednesday, April 11, 2018, 16:00 [IST]


സ്വപ്നങ്ങളില് എന്നെ വിളിച്ചുണര്‍ത്തിയ\nജന്മം നല്‍കുന്നത്തിനു മുമ്പ്\nനിന്നെ ഞാന് കൊന്നു കളഞ്ഞല്ലോ..!\nനിന്നെ കുറിച്ചുള്ള എന്റെ ഏത് ചിന്തയും\nരക്തം പറ്റിയ മൂര്‍ച്ചയുള്ളകത്തിയെ\nഗണിത പുസ്തകത്തിലെ അക്കങ്ങള്\nഒന്നും എനിക്ക് കാണാന് കഴിയുന്നില്ല.\nഉറക്കത്തെ വേദന തട്ടിയെടുക്കുന്നു.\nമനസ്സിന്റെ രൂപം എന്താണ്?\nചിന്തകള് കനം വെക്കുകയാണ്.\nഎന്റെ ഒടുക്കം മടക്കം\nഎല്ലാം നിന്നിലേക്ക് തന്നെയാണ്.\nനിന്നെ പറ്റി ചോദിക്കുന്നവരാണ് എനിക്കു ചുറ്റും.\nഎന്റെ വേദന അറിയാതെ\nഅവര് ചോദിച്ചു കൊണ്ടേയിരിക്കും.\nഇപ്പ്പ്പോള് ഞാന് അവരോട്\nഞാനവനെ മടക്കി അയച്ചിരിക്കയാണ്\nമറന്നു പോവും മുമ്പ്‌നീ വരണം\nനിനക്ക് ഞാന് കാത്തുവെച്ചിട്ടുണ്ട്\nPosted by richumolu at 10:48 AM 11 comments: Links to this post\nPosted by richumolu at 11:16 AM 8 comments: Links to this post\nPosted by richumolu at 10:32 AM 15 comments: Links to this post\nഅവനെ കുറിച്ചുള്ള എന്റെ ഏതുതരം ചിന്തയും മലമുകളില്\nപെയ്യുന്ന മഴ പോലെയാണ`.അരികത്തുള്ളതിനെ സ്വാന്തനിപ്പിക്കുകയും\nഅകലത്തുള്ളവയെ ആകര്‍ഷിക്കുകയും ചെയ്യുന്ന മഴയുടെ സംഗീതം പോലെ ......\nകൈ കോര്‍ത്തു നടക്കണം നമുക്ക്.\nനിന്റെ മിഴികള് എന്റെ മനസ്സിന്റെ മിന്നലാട്ടങ്ങളാണ്.\nസ്പര്‍ശനത്തിന്റെ ഓര്‍മകള് ആത്മഹര്‍ശങ്ങളും.\nഹേയ്...നീ ഒന്നോര്‍ക്കുകഎന്റെ പ്രണയത്തിന്റെ\nമെത്ത നിറയെ മഞ്ഞുപൂക്കളാണ`.\nഒരു വസന്തം മുഴുവന് നിനക്കു വേണ്ടികാത്തുവെച്ചിട്ടുണ്ട്.\nഇത്രയും ആനന്ദം നിന്നെ പ്രലോഭിപ്പിക്കുന്നുവെങ്കില്,\nനീ വരിക .....\nഈ മഞ്ഞ് ഉരുകും മുമ്പ്.\nഈ പൂക്കളെല്ലാം വിടരും മുമ്പ്.\nPosted by richumolu at 10:04 AM3comments: Links to this post\nPosted by richumolu at 11:22 AM 8 comments: Links to this post


മുസ്ലീം പിന്നോക്കാവസ്ഥയുടെ വേരുകള് ആണ്ടുകിടക്കുന്നത് ഇസ്ലാമിക കാര്‍ക്കശ്യത്തില് - സജീവ് ആല | esSENSE Magazine\nHistory / Response / Science\nJune 10, 2021 June 10, 2021 - by Sajeev Ala - LeaveaComment\n‘വിദ്യയെ ഉപാസിക്കുന്ന ഏത് വിഭാഗവും അവര് ജീവിക്കുന്ന സമൂഹമാകെ വെളിച്ചം പരത്തും. കേരളത്തിലെ ക്രൈസ്തവര് ഈ നാടിനോട് ഈ മണ്ണിനോട് അമ്മമലയാളത്തോടെ പൂര്‍ണമായും ലയിച്ചു ചേര്‍ന്നവരാണ്. പെണ്ണ് പഠിക്കണം എന്ന് ശാഠ്യം പിടിച്ച മലയാള ക്രൈസ്തവരാണ് ഫെമിനിസത്തിന്റെ യഥാര്‍ത്ഥ പ്രാണേതാക്കള്. ഭൂരിപക്ഷ സമൂഹവുമായി സംഘട്ടനത്തിന് പോകാതെ അവരുമായി കൈകോര്‍ത്ത് പരസ്പരം പങ്കുവെച്ച് ജീവിച്ചുവന്ന കേരളത്തിലെ ക്രിസ്ത്യാനികള്‍ക്ക് അവര് ന്യൂനപക്ഷമാണെന്ന ആശങ്കയോ അരക്ഷിതാവസ്ഥയോ ഇല്ല. വേഷത്തിലും ഭാഷയിലും എല്ലാം അവര് മലയാള സംസ്‌ക്കാരത്തോട് ജൈവികമായി ലയിച്ചു ചേര്‍ക്കപ്പെട്ടവരാണ്. അതുകൊണ്ടുതന്നെ ന്യൂനപക്ഷം എന്ന ക്‌ളാസിഫിക്കേഷനില് ക്രിസ്ത്യാനികള് ഉള്‍പ്പെടുന്നെന്ന തോന്നല് നസ്രാണികള്‍ക്ക് പോലുമില്ല.’ – സജീവആല എഴുതുന്നു\nമുസ്ലീം പിന്നോക്കാവസ്ഥയുടെ വേരുകള് ആണ്ടുകിടക്കുന്നത് ഇസ്ലാമിക കാര്‍ക്കശ്യത്തില്\n‘പള്ളിയോട് ചേര്‍ന്ന് പള്ളിക്കൂടം ആരംഭിക്കാത്ത പാരിഷുകളുടെ അംഗീകാരം റദ്ദാക്കും’ – ബിഷപ്പ് ബെര്‍നാദിന് ബാസിനെലി 1856ല് പുറപ്പെടുവിച്ച ഈ സര്‍ക്കുലറാണ് കേരളത്തില് വിദ്യാഭ്യാസ വിപ്ലവത്തിന് വഴി തെളിച്ചത്. ചാവറ കുര്യാക്കോസ് അച്ചനാണ് ഇങ്ങനെയൊരു ഉത്തരവിറക്കാന് ബിഷപ്പിനെ പ്രേരിപ്പിച്ചത്. കത്തോലിക്കാ സഭയുടെ കീഴിലുള്ള എല്ലാ പള്ളികളും പള്ളിക്കൂടങ്ങള് ആരംഭിച്ചു തുടങ്ങിയത് ഈ സര്‍ക്കുലറോടെയാണ്.\nദളിത് ജനതയെ ആദ്യമായി സ്‌ക്കൂളിലേക്ക് പിടിച്ചു കയറ്റിയ ഇന്ത്യക്കാരന് ചാവറയച്ചനാണ്. അന്നത്തെ ശ്രേഷ്ഠഭാഷയായ സംസ്‌കൃതം അധ:കൃതവിഭാഗത്തിലെ കുഞ്ഞുങ്ങളെ പഠിപ്പിക്കാന് ആരംഭിച്ചതും ഇതേ പുരോഹിതനാണ്. പെണ്‍കുട്ടികള്‍ക്കായി ആദ്യമായി കോണ്‍വെന്റ് സ്‌ക്കൂള് തുടങ്ങിയ ചാവറ അച്ചന്, കൊട്ടിഘോഷിക്കപ്പെടുന്ന ഏത് നവോത്ഥാന നായകരേക്കാളും വലിയ വിപ്ലവനായകനാണ്.\nരണ്ടര നൂറ്റാണ്ട് മുന്നേ വിദ്യാലയങ്ങളെ പറ്റി സംസാരിച്ച ഒരേയൊരു ഇന്ത്യന് സമൂഹം കേരളത്തിലെ ക്രൈസ്തവരാണ്. ആദ്യത്തെ വര്‍ത്തമാന പത്രവും ഭാഷാ നിഘണ്ടുവും പ്രിന്റിംഗ് പ്രസും ആദ്യത്തെ കോളേജും എല്ലാം ക്രൈസ്തവതയുടെ സംഭാവനയാണ്. ആധുനിക മലയാള ഭാഷയുടെ പിതാവ് എന്ന വിശേഷണത്തിന് ഏറ്റവും അര്‍ഹന് ഗുണ്ടര്‍ട്ട് സായിപ്പാണ്. സഭാ കാര്യങ്ങളേക്കാള് കൂടുതല് ശ്രദ്ധ സാമൂഹിക പ്രവര്‍ത്തനങ്ങള്‍ക്ക് നല്കുന്നുവെന്ന ആരോപണം ഡോ. ഹെര്‍മന് ഗുണ്ടര്‍ട്ടിനെതിരേ അക്കാലത്ത് തന്നെ ഉയര്‍ന്നിട്ടുണ്ട്.\nവിദ്യയെ ഉപാസിക്കുന്ന ഏത് വിഭാഗവും അവര് ജീവിക്കുന്ന സമൂഹമാകെ വെളിച്ചം പരത്തും. കേരളത്തിലെ ക്രൈസ്തവര് ഈ നാടിനോട് ഈ മണ്ണിനോട് അമ്മമലയാളത്തോടെ പൂര്‍ണമായും ലയിച്ചു ചേര്‍ന്നവരാണ്. പെണ്ണ് പഠിക്കണം എന്ന് ശാഠ്യം പിടിച്ച മലയാള ക്രൈസ്തവരാണ് ഫെമിനിസത്തിന്റെ യഥാര്‍ത്ഥ പ്രാണേതാക്കള്. ഭൂരിപക്ഷ സമൂഹവുമായി സംഘട്ടനത്തിന് പോകാതെ അവരുമായി കൈകോര്‍ത്ത് പരസ്പരം പങ്കുവെച്ച് ജീവിച്ചുവന്ന കേരളത്തിലെ ക്രിസ്ത്യാനികള്‍ക്ക് അവര് ന്യൂനപക്ഷമാണെന്ന ആശങ്കയോ അരക്ഷിതാവസ്ഥയോ ഇല്ല. വേഷത്തിലും ഭാഷയിലും എല്ലാം അവര് മലയാള സംസ്‌ക്കാരത്തോട് ജൈവികമായി ലയിച്ചു ചേര്‍ക്കപ്പെട്ടവരാണ്. അതുകൊണ്ടുതന്നെ ന്യൂനപക്ഷം എന്ന ക്‌ളാസിഫിക്കേഷനില് ക്രിസ്ത്യാനികള് ഉള്‍പ്പെടുന്നെന്ന തോന്നല് നസ്രാണികള്‍ക്ക് പോലുമില്ല.\nപക്ഷെ ഇസ്ലാമിന്റെ കാര്യം നേര്‍വിപരീതത്തിലാണ്. 800 വര്‍ഷം ഇന്ത്യ അടക്കിഭരിച്ചിട്ടും ജ്ഞാന-വിജ്ഞാന മേഖലകളില് സമൂഹത്തെ മുന്നോട്ട് കൊണ്ടുപോകാന് ഇസ്ലാം ദയനീയമായി പരാജയപ്പെട്ടു. എല്ലാ അറിവും ഏതോ പ്രാകൃത കിത്താബിലുണ്ടെന്ന വിശ്വാസം അടിച്ചേല്‍പ്പിച്ച് തലമുറകളെ അന്ധകാരത്തില് തന്നെ തളച്ചിട്ടു. ചങ്ങലക്കിട്ട് ഭോഗിക്കേണ്ട ഒരു ജീവിയുടെ പരിഗണന മാത്രം സ്ത്രീക്ക് ഇസ്ലാം നല്കിയപ്പോള് കേരളത്തിലെ ക്രിസ്ത്യന് പെണ്‍കുട്ടികള് തൊഴിലധിഷ്ഠിത കോഴ്‌സുകള് പഠിച്ച് രാജ്യത്തിന് വിദേശനാണ്യം നേടിത്തരുന്ന നിലയിലേക്ക് ഉയര്‍ന്നുവന്നു. ഇന്ത്യയിലെ പല സംസ്ഥാനങ്ങളിലും പട്ടികവിഭാഗങ്ങളേക്കാള് സാമൂഹികമായും വിദ്യാഭ്യാസപരമായും പിന്നിലാണ് മുസ്ലീങ്ങള്.\nസ്ത്രീകള് പുരുഷന്റെ അടിമയാണെന്നും പെണ്‍ശരീരം കറുത്ത ചാക്കില് മൂടേണ്ട ഒരു അശ്ലീല വസ്തുവാണെന്നുമാണ് ഇന്നും മദ്രസകളില് പഠിപ്പിക്കുന്നത്. ഭരണഘടനാ വിരുദ്ധമായ ഈ മതസിലബസ് പോലും പരിഷ്‌ക്കരിക്കാനുള്ള ശ്രമം സമുദായത്തില് നിന്ന് ഉണ്ടാകുന്നതേയില്ല. മലാല യുസഫിനെ അംഗീകരിക്കാതെ മദനിയെ വാഴ്ത്തുന്ന ഏത് സമൂഹവും പിന്നോട്ട് തള്ളപ്പെടും. മുസ്ലീം പിന്നോക്കാവസ്ഥയുടെ വേരുകള് ആണ്ടുകിടക്കുന്നത് ഇസ്ലാമിക കാര്‍ക്കശ്യത്തിലാണ്. ആറാം നൂറ്റാണ്ടിലേക്ക് മുസ്ലീം സമൂഹത്തെ വലിച്ചിഴച്ച് കൊണ്ടുപോകാന് ശ്രമിക്കുന്ന മതത്തെ സച്ചാര് കമ്മീഷനും പാലോളി കമ്മിറ്റിയും മനപൂര്‍വ്വം കണ്ടില്ലെന്ന് നടിച്ചു.\nതൊട്ടാല് പൊള്ളുന്ന യാഥാര്‍ഥ്യങ്ങള് വിളിച്ചു പറയാന് ഔദ്യോഗിക കമ്മീഷനുകള് ഒരിക്കലും തയ്യാറാവില്ല. സ്വയം മുന്നേറിയ കേരളത്തിലെ ക്രൈസ്തവ സമുദായത്തിന് ന്യൂനപക്ഷ സ്‌ക്കോളര്‍ഷിപ്പ് ആവശ്യമില്ല. പാവപ്പെട്ട മുസ്ലീം കുടുംബങ്ങളിലെ പെണ്‍കുട്ടികള്‍ക്കായി ഈ സ്‌ക്കോളര്‍ഷിപ്പ് വിട്ടുനില്‍ക്കാന് ക്രൈസ്തവ സമൂഹം സ്വയം മുന്നോട്ടുവരണം.\nവിട്ടുകൊടുക്കുന്നവര് കൂടുതല് വിശാലതയിലേക്ക് ഉയര്‍ത്തപ്പെടും.\nPrevious Article മതാത്മീയതയുടെ നേതൃത്വം വഹിക്കുന്ന അധികാരികൾക്ക് ഇത്രയും പൈശാചികമായ കുറ്റകൃത്യങ്ങൾ ചെയ്യാൻ കഴിയുമോ; അർമീനിയൻ വംശഹത്യയും ബനൂ ഖുറൈള പ്രമാണവിധിയും; ഫൈസൽ സി. കെ. എഴുതുന്നു\nNext Article ‘വേടന് ദളിത് ആയതിനാല് റേപ്പിന് ഇരയായ പെണ്‍കുട്ടിയുടെ വേദന തേഞ്ഞുമാഞ്ഞുപോവില്ല’; മനുജാ മൈത്രി എഴുതുന്നു


Dr.Jinesh P.S on The great Indian kitchen film | പോത്തുപോലെ വളർന്നാലും ദാഹിക്കുമ്പോൾ വെള്ളം കൊടുക്കാനും ഷഡ്ഡി നനച്ചു കൊടുക്കാനും സ്ത്രീ വേണം; 'ദ ഗ്രറ്റ് ഇന്ത്യൻ കിച്ചൻ' അറപ്പുളവാക്കുന്ന പുരുഷ മേധാവിത്വത്തെയാണ് വരച്ചു കാട്ടുന്നത്: ഡോ ജിനേഷ് പി എസ് എഴുതുന്നു - MarunadanMalayalee.com\nJanuary 16, 202106:44 PM IST Permalink\nഡോ ജിനേഷ് പി എസ്\nമാറ്റങ്ങൾ തുടങ്ങേണ്ടത് സ്വന്തം വീട്ടിൽ നിന്നാണ്, അടുക്കളയിൽ നിന്നാണ്. സ്വന്തം എച്ചിൽ പാത്രം വൃത്തിയാക്കേണ്ടത് അവൻ തന്നെയാണ് എന്നവൻ പഠിക്കേണ്ടതുണ്ട്. സ്വന്തം ഭക്ഷണം പാകം ചെയ്യേണ്ടത് അവൻ തന്നെയാണെന്ന് അവൻ മനസ്സിലാക്കേണ്ടതുണ്ട്. ദാഹിക്കുമ്പോൾ വെള്ളമെടുത്ത് കുടിക്കേണ്ടതും അവൻ തന്നെയാണ് എന്ന് അവൻ അറിയേണ്ടതുണ്ട്. അവന്റെ വസ്ത്രം അലക്കേണ്ടത് അവൻ തന്നെയാണെന്നും ഷഡ്ഡി കഴുകേണ്ടത് അവൻ തന്നെയാണെന്നും അവൻ മനസ്സിലാക്കിയേ പറ്റൂ.\nഇവിടെ നിന്നാണ് തുടങ്ങേണ്ടത്...ഇതൊക്കെ സ്വന്തം വീട്ടിലെ അടുക്കളയിൽ നിന്നും മുറ്റത്തു നിന്നും തുടങ്ങേണ്ടതാണ്, ചെറുപ്പത്തിൽ തന്നെ. പക്ഷേ, പലപ്പോഴും നടക്കാറില്ല. പോത്തുപോലെ വളർന്നാലും ദാഹിക്കുമ്പോൾ വെള്ളം കൊടുക്കാനും ഷഡ്ഡി നനച്ചു കൊടുക്കാനും മറ്റുള്ളവർ തയ്യാറാകുന്നതുകൊണ്ട് അവൻ അത് പഠിക്കില്ല. അവിടം മുതൽ മാറ്റം വരണം.\nറിമാ കല്ലിങ്കൽ അന്നു പറഞ്ഞ 'പൊരിച്ച മീന്റെ' പ്രസക്തി എന്നുമുണ്ട്. മാറ്റം എളുപ്പമല്ല. പക്ഷേ, അസംഭവ്യവുമല്ല. 'ദ ഗ്രേറ്റ് ഇന്ത്യൻ കിച്ചൻ' കാണണം. അറപ്പുളവാക്കുന്ന പുരുഷ മേധാവിത്വമാണതിൽ വരച്ചു കാട്ടുന്നത്. പലരുടെയും ഉള്ളിലെ 'പുരുഷ ചിന്ത' പച്ചയായി വരച്ചുകാണിച്ചിരിക്കുന്നു. തല കുനിച്ചു കൊണ്ട് മാറ്റങ്ങൾക്ക് വേണ്ടി ചിന്തിക്കാൻ ഒരവസരം ആണിത്. ആരും പെർഫെക്റ്റ് അല്ല. പക്ഷേ പെർഫെക്ട് ആകാൻ ആർക്കും ശ്രമിക്കാൻ പറ്റും. കഴിഞ്ഞകാലം തിരുത്താൻ പറ്റില്ല. പക്ഷേ ഭാവിയിൽ മാറ്റങ്ങൾ വരുത്താൻ പറ്റും. ആത്മാർത്ഥമായി ശ്രമിക്കണമെന്ന് മാത്രം. ചിന്താ രീതിയിൽ സമൂലമായ മാറ്റം ഉണ്ടാകണമെന്ന് മാത്രം. നവോത്ഥാനം ഉണ്ടാകേണ്ടത് അമ്പലങ്ങളിലും പള്ളികളിലും മോസ്‌കുകളിലും മാത്രമല്ല. അവ ആരംഭിക്കേണ്ടത് സ്വന്തം വീട്ട് മുറ്റത്തു നിന്നാണ്, അടുക്കളയിൽ നിന്നാണ്.\n(പണ്ട് ഇത്തരത്തിലുള്ള നിരവധി ഊളത്തരങ്ങൾ ചിന്താഗതിയിൽ ഉണ്ടായിരുന്ന ഒരു വ്യക്തിയാണ് ഞാനും. തെറ്റ് മനസ്സിലാക്കുമ്പോൾ മാറ്റങ്ങൾ വരുത്താൻ ശ്രമിച്ചു കൊണ്ടിരിക്കുന്ന സാധാരണ മനുഷ്യനാണ്. അതുകൊണ്ടുതന്നെ തല കുനിച്ചു കൊണ്ട് തിരുത്തലുകൾ വരുത്താൻ ശ്രമിച്ചു കൊണ്ടേയിരിക്കുന്നു.)


ഗാന്ധിജിയുടെ ജന്മദിനത്തോട് അനുബന്ധിച്ച് ട്രെയിനുകളെ ത്രിവർണ നിറത്തിൽ മുക്കി വിദ്യാർത്ഥികൾ\nഗാന്ധിജിയുടെ ചിത്രങ്ങൾ ട്രെയിൻ കോച്ചുകളിൽ ചിത്രീകരിച്ചിട്ടുണ്ട്\nമഹാത്മാഗാന്ധിയുടെ പിതാവിന്റെ 150ആം ജന്മവാർഷികത്തിന്റെ ഓർമയ്ക്കായി കല്യാൺ റെയിൽവേ സ്കൂളിലെ വിദ്യാർത്ഥികൾ പ്രാദേശിക ട്രെയിനിൽ ത്രിവർണ പതാകയുടെ നിറം പൂശി. ഗാന്ധിജിയുടെ ചിത്രങ്ങൾ ട്രെയിൻ കോച്ചുകളിൽ ചിത്രീകരിച്ചിട്ടുണ്ട്. മഹാരാഷ്ട്രയിലെ സ്വാച്ച് ഭാരത് പദ്ധതിക്ക് ബോധവത്കരണത്തിന് കൂടിയാണ് ഇങ്ങനെ ഒരു നീക്കം.\nദേശീയ പതാകയുടെ നിറം മൂന്നു ഡീസൽ ലോക്കോമോട്ടീവുകളിലും ചെയ്തിട്ടുണ്ട്. ഗാന്ധിജിയുടെ 150-ാം ജന്മവാർഷികം രേഖപ്പെടുത്തുന്നതിനായിവിവിധ റെയിൽവേ വിഭാഗങ്ങൾ പരിപാടികൾ നടത്തുന്നു. ഇത് ദക്ഷിണ-കൊങ്കൺ റൂട്ടിലോടുന്ന ട്രെയിനുകളായിരിക്കും നിറം പൂശിയവ.


പഴകും തോറും വീഞ്ഞിന് വീര്യം കൂടും എന്ന് പറഞ്ഞത് പോലെയാണ് മമ്മൂട്ടി ചിത്രങ്ങള്; മമ്മൂട്ടിയുടെ മുമ്പില് 10 ഇയര് ചലഞ്ച് വേണോ? - BIGNEWSLIVE | Latest Malayalam News\nപഴകും തോറും വീഞ്ഞിന് വീര്യം കൂടും എന്ന് പറഞ്ഞത് പോലെയാണ് മമ്മൂട്ടി ചിത്രങ്ങള്; മമ്മൂട്ടിയുടെ മുമ്പില് 10 ഇയര് ചലഞ്ച് വേണോ?\nവടക്കന് വീരഗാഥ പുറത്തിറങ്ങിയിട്ട് മുപ്പത് വര്‍ഷങ്ങള് പിന്നിടുമ്പോള് ഒരു കാര്യത്തിന് മാറ്റമില്ല, മമ്മൂട്ടിയുടെ ഗെറ്റപ്പിന്. സാമൂഹിക മാധ്യമങ്ങളില് ഇത് സംബന്ധിച്ച ചര്‍ച്ചകള് ശ്രദ്ധേയമാണ്. പഴകും തോറും വീഞ്ഞിന് വീര്യം കൂടും എന്ന് പറയുന്നതുപോലെ അഭിനയത്തോടുള്ള അഭിനിവേശത്തിന് യാതൊരു കുറവുമില്ല. 67 വയസ്സിലും യൗവനം കാത്തുസൂക്ഷിക്കുന്ന നടന്. കുറച്ച് മാസങ്ങള്‍ക്ക് മുമ്പ് സാമൂഹിക മാധ്യമങ്ങള് ആഘോഷമാക്കിയ 10 ഇയര് ചാലഞ്ച് മമ്മൂട്ടിയുടെ മുന്നില് തോറ്റു പോയെന്ന് ആരാധകര് പറയുന്നു.\nഹരിഹരന് സംവിധാനം ചെയ്ത വടക്കന് വീരഗാഥയിലൂടെ മമ്മൂട്ടി പ്രേക്ഷകര്‍ക്ക് മുന്‍പില് ചതിയന് ചന്തുവായി അരങ്ങുവാണു. രണ്ട് പതിറ്റാണ്ടുകള്‍ക്കിപ്പുറം കേരളവര്‍മ പഴശ്ശിരാജായായി ഹരിഹരന് ചിത്രത്തില് വീണ്ടും. ഇപ്പോഴിതാ എം പദ്മകുമാര് സംവിധാനം ചെയ്യുന്ന മാമാങ്കത്തിലൂടെ ചരിത്രപുരുഷ കഥാപാത്രമായി മമ്മൂട്ടി വീണ്ടുമെത്തുന്നു. വള്ളുവനാടിന്റ ചരിത്രം പറയുന്ന മാമാങ്കത്തില് പന്ത്രണ്ട് വര്‍ഷത്തിലൊരിക്കല് തിരുനാവായ മണപ്പുറത്ത് വച്ച് നടന്നിരുന്ന മാമാങ്കാഘോഷത്തിന്റെ പശ്ചാത്തലത്തിലാണ് കഥ പറയുന്നത്.\nTags: Get upMammootty\n‘മമ്മൂക്കയെ വച്ചൊരു പടം എടുക്കണമെന്ന് ആത്മാര്‍ത്ഥമായി ആഗ്രഹിച്ചാല് ആ ആഗ്രഹം സാധ്യമാക്കാന് മമ്മൂക്ക കൂടെ നില്‍ക്കും’; രമേശ് പിഷാരടി\n‘ഷൈലോക്ക്’; മമ്മൂട്ടി -അജയ് വാസുദേവ് ടീം വീണ്ടും ഒന്നിക്കുന്നു\nഇരുപത്തിയഞ്ചാമത് വൈക്കം മുഹമ്മദ് ബഷീര് പുരസ്‌കാരം മമ്മൂട്ടിക്ക്\n‘പതിനെട്ടാംപടി മലയാള സിനിമകളിലെ മികച്ച ചിത്രങ്ങളില് ഒന്നാകും’; ചിത്രത്തെ പ്രശംസിച്ച് അനൂപ് മേനോന്\nമമ്മൂട്ടിയെ നായകനാക്കി കഴിഞ്ഞാല് പിന്നെ ആ സംവിധായകന് മനസമാധാനം ഉണ്ടാകില്ല, പല സമയങ്ങളിലും പല സ്ഥലത്ത് നിന്നും മമ്മൂട്ടി വിളിക്കും കഥാപാത്രത്തെ കുറിച്ച് സംസാരിക്കാന്; സത്യന് അന്തിക്കാട്\n'മോഡി തന്റെ ഉറ്റ സുഹൃത്ത്; ഒരു ഫോണ് കോളില് 50 ശതമാനം നികുതി കുറച്ചു; ഇനി ലക്ഷ്യം നികുതിയില്ലായ്മ': ട്രംപ്\nഅഭിനന്ദന് വര്‍ദ്ധമാനെ പരിഹസിച്ച് പരസ്യ ചിത്രവുമായി പാകിസ്താന് ടെലിവിഷന്; വീഡിയോ വൈറല്, ഒപ്പം വിവാദവും!\nആര്‍ക്കേലും ചായ വേണോ? പരീക്ഷാഹാളില് ടീച്ചറുടെ ചോദ്യം: ഞെട്ടിച്ച് ചായ വേണമെന്ന് വിദ്യാര്‍ഥി, സ്‌നേഹം നിറച്ച ഒരു കപ്പ് ചായയുടെ കഥ\nഐഐഎസ്‌സിയില് പരീക്ഷണത്തിനിടെ സ്‌ഫോടനം; ഗവേഷകന് മരിച്ചു, ഗുരുതരമായി പരിക്കേറ്റ വിദ്യാര്‍ഥികള് ചികിത്സയില്


ഒറ്റനമ്പരില് സംസ്ഥാനം മുഴുവന് ട്രോമ കെയര് ആംബുലന്‍സ് സര്‍വീസ് 9188100100 നമ്പരില് വിളിക്കാം | Kayamkulam Online\nഒറ്റനമ്പരില് സംസ്ഥാനം മുഴുവന് ട്രോമ കെയര് ആംബുലന്‍സ് സര്‍വീസ് 9188100100 നമ്പരില് വിളിക്കാം\nറോഡപകടങ്ങളില് ജീവന് പൊലിയുന്നവര്‍ക്കും പരിക്കേല്‍ക്കുന്നവര്‍ക്കും കൈത്താങ്ങാകാന് കേരള പോലീസുമായി സഹകരിച്ച് ഇന്ത്യന് മെഡിക്കല് അസ...\nറോഡപകടങ്ങളില് ജീവന് പൊലിയുന്നവര്‍ക്കും പരിക്കേല്‍ക്കുന്നവര്‍ക്കും കൈത്താങ്ങാകാന് കേരള പോലീസുമായി സഹകരിച്ച് ഇന്ത്യന് മെഡിക്കല് അസോസിയേഷന് നടപ്പാക്കിയ അത്യാധുനിക ട്രോമ കെയര് സേവനം സംസ്ഥാനത്ത് നിലവില് വന്നു. മുഖ്യമന്ത്രി പിണറായി ഔദ്യോഗികമായി ഉദ്ഘാടനം ചെയ്തു. കേരളത്തില് എവിടെ റോഡപകടമുണ്ടായാലും ട്രോമ പ്രവര്‍ത്തനം ലഭിക്കുന്നതിന് രൂപീകരിച്ച 9188 100 100 എന്ന നമ്പര് മുഖ്യമന്ത്രി ഡി.ജി.പി. ലോക്‌നാഥ് ബെഹ്‌റക്ക് നല്‍കിയാണ് പദ്ധതിക്ക് തുടക്കം കുറിച്ചത്. ഈ നമ്പറില് വിളിച്ചാല് ഉടന് ആംബുലന്‍സ് സൗകര്യം ലഭ്യമാകും. സംസ്ഥാനത്തെ ആയിരത്തോളം ആംബുലന്‍സുകളെയാണ് ആദ്യഘട്ടത്തില് ഓണ്‍ലൈന് ശൃംഖലയില് ഉള്‍പ്പെടുത്തിയിരിക്കുന്നത്. രമേശ് കുമാര് ഫൗണ്ടേഷനും പദ്ധതിയില് സഹകരിക്കുന്നുണ്ട്.\nഅപകടസ്ഥലത്തു നിന്നു മൊബൈല് നമ്പരിലേക്ക് വിളിച്ചാല് തിരുവനന്തപുരത്തെ പൊലീസ് കണ്‍ട്രോള് റൂമിലാണു കോള് എത്തുക. ഇവിടെ പ്രത്യേകമായി പരിശീലനം നല്‍കിയ ടീം വിളിച്ചയാളുടെ കൃത്യസ്ഥലം മനസിലാക്കി മാപ്പില് അടയാളപ്പെടുത്തും. തുടര്‍ന്ന് ഏറ്റവും അടുത്തുള്ള ആംബുലന്‍സിലെ ജീവനക്കാര്‍ക്ക് വിവരം കൈമാറും. ഇതിന് വേണ്ടി ആംബുലന്‍സ് ഡ്രൈവര്‍മാര്‍ക്ക് പൊലീസും, ഐ.എം.എ യും പരിശീലനം നല്‍കിയിട്ടുണ്ട്.\nKayamkulam Online: ഒറ്റനമ്പരില് സംസ്ഥാനം മുഴുവന് ട്രോമ കെയര് ആംബുലന്‍സ് സര്‍വീസ് 9188100100 നമ്പരില് വിളിക്കാം


വേറെ പെണ്‍പിള്ളേരെ കാണുമ്പോള് മനസ് പതറിപ്പോകുന്ന ചെക്കന്മാരുടെ കൂടെ ഡേറ്റ് ചെയ്യരുത്.. അനുഭവം ഗുരു.. ഹോട്ട് ഫോട്ടോകളുമായി പ്രിയ താരം നേഹ മാലിക് – KL 78 iRITTY\nവേറെ പെണ്‍പിള്ളേരെ കാണുമ്പോള് മനസ് പതറിപ്പോകുന്ന ചെക്കന്മാരുടെ കൂടെ ഡേറ്റ് ചെയ്യരുത്.. അനുഭവം ഗുരു.. ഹോട്ട് ഫോട്ടോകളുമായി പ്രിയ താരം നേഹ മാലിക്\nഒരു നടിയും ബ്ലോഗറും മോഡലുമാണ് നേഹ മാലിക്. സൗന്ദര്യവും അഭിനയവും കൊണ്ട് ഒരുപാട് ആരാധകരെ നേടാൻ നടിക്ക് കഴിഞ്ഞു. അഭിനയത്തിനൊപ്പം മികച്ച സുന്ദരിയാണ് നടി എന്ന് ഇൻഡസ്ട്രിയിലുള്ള എല്ലാവരും പറയുന്നു.\nമോഡലിംഗ് ജീവിതത്തിലൂടെ നടി കൂടുതൽ പ്രശസ്തയായി. മോഡലിംഗ് മേഖലയിലെ വിവിധ ഫോട്ടോഷൂട്ടുകളിലൂടെ നിരവധി ആരാധകരെ നേടിയ ശേഷമാണ് നടി സിനിമയിൽ അരങ്ങേറ്റം കുറിക്കുന്നത്. താരം അവതരിപ്പിച്ച വേഷങ്ങളും പ്രേക്ഷകർ ഇഷ്ടപ്പെടുന്നു.\nഓരോ സിനിമയോടും പ്രേക്ഷകർ നന്നായി പ്രതികരിക്കുന്നു. സോഷ്യൽ മീഡിയയിൽ സജീവമാണ് താരം. ഇൻസ്റ്റാഗ്രാമിൽ മാത്രം താരത്തിന് 27 ലക്ഷം ഫോളോവേഴ്‌സ് ഉണ്ട്. അതിനാൽ ഇൻസ്റ്റാഗ്രാമിൽ താരം അപ്‌ലോഡ് ചെയ്യുന്ന ഓരോ ഫോട്ടോയും തൽക്ഷണം സോഷ്യൽ മീഡിയയിൽ തരംഗമാവുകയും.\nഅത് വേഗത്തിൽ ആരാധകർ ഏറ്റെടുക്കുകയും ചെയ്യുന്നു. 2011 ൽ താരം ചലച്ചിത്രരംഗത്തേക്ക് പ്രവേശിച്ചു. രാകേഷ് സൈനി സംവിധാനം ചെയ്ത ബൻവാരി കാ ജലാണ് അദ്ദേഹത്തിന്റെ ആദ്യ ചിത്രം. നിരവധി ഫാഷൻ ഷോകളിൽ നടി പങ്കെടുത്തിട്ടുണ്ട്.\n2012 ലെ അറബ് ഫാഷൻ വീക്കിൽ ഏറ്റവും സുന്ദരിയായ മൂന്നാമത്തെ സ്ത്രീയായി അവർ തിരഞ്ഞെടുക്കപ്പെട്ടു. ഇപ്പോൾ വീണ്ടും താരത്തിന്റെ ഏറ്റവും പുതിയ ഫോട്ടോകൾ സോഷ്യൽ മീഡിയയിൽ വൈറലാകുകയാണ്. ഏത് വേഷത്തിലും വളരെ സുന്ദരിയായിട്ടാണ് നടി ഫോട്ടോയിൽ പ്രത്യക്ഷപ്പെടുന്നത്.\nഗ്ലാമറസ് ഫോട്ടോഷൂട്ടുകളിലൂടെയാണ് മിക്ക ആളുകളും നടിയെ അറിയുന്നത്. ഷലീന സുന്ദരിയായാണ് താരം ഫോട്ടോഷൂട്ടിൽ പങ്കെടുത്തത്. അടുത്തിടെ ഇൻസ്റ്റഗ്രാമിൽ ബോർഡ് ഷ്ംല ബോർഡ് വസ്ത്രത്തിൽ നടി തന്റെ ഫോട്ടോ അപ്‌ലോഡ് ചെയ്തു.\nവളരെ പെട്ടെന്ന് തന്നെ താരത്തിന്റെ ഫോട്ടോഷൂട്ട് ആരാധകർക്കിടയിൽ കാട്ടുതീ പോലെ പടർന്നു. മറ്റ് പെൺകുട്ടികളെ കാണുമ്പോൾ അസ്വസ്ഥനാകുന്ന ഒരാളുമായി നിങ്ങൾ ഡേറ്റിംഗ് നടത്തരുത് എന്നതാണ് നടി ഫോട്ടോകൾക്ക് നൽകിയ അടിക്കുറിപ്പ്.\nNEHA MALIKK INSTAGRAM PHOTOS\nസാധികയുടെ കിടിലന് ഫോട്ടോക്ക് സാധാചാര ആങ്ങളമാര് നല്‍കിയ കമന്റ് “”അമ്മായി ലുക്ക് തോനുന്നു””.. ഇതിനു താരം ക്ലാസ്സ് മറുപടി നല്‍കിയത് ഇങ്ങനെ ആയിരുന്നു..\nപൂമുഖ പടിയില് നിന്നേം കത്ത് : കിടിലന് ഫോട്ടോയില് തിളങ്ങി പ്രിയ മോഡല്.. വൈറല് ചിത്രങ്ങള് കാണാം


ഹരിതയ്ക്ക് പിന്തുണയുമായി എംഎസ്എഫിലെ ഒരു വിഭാഗം - Newscom - Malayalam News\nഹരിതയ്ക്ക് പിന്തുണയുമായി എംഎസ്എഫിലെ ഒരു വിഭാഗം\nഹരിതയ്ക്ക് പിന്തുണയുമായി എംഎസ്എഫിലെ ഒരു വിഭാഗം രംഗത്ത്. ഹരിത കമ്മിറ്റി പിരിച്ചുവിട്ട മുസ്ലീംലീഗ് നടപടി പുനഃപരിശോധിക്കണമെന്നാണ് ഇവരുടെ ആവശ്യം. ആവശ്യമുന്നയിച്ച് ഇവർ മുസ്ലീംലീഗ് ദേശീയ നേതൃത്വത്തിന് കത്തയച്ചു. സീനിയർ വൈസ് പ്രസിഡന്റ്, ജനറൽ സെക്രട്ടറി ഉൾപ്പടെയുള്ളവരാണ് കത്തയച്ചിരിക്കുന്നത്. വിഷയത്തിൽ സ്ഥിതി വഷളാക്കിയത് പിഎംഎ സലാമിന്റെ ഇടപെടലാണെന്നും ഇവർ ആരോപിക്കുന്നു.


'ഇര എന്നേ ഇനി അവരെ വിളിക്കാന് കഴിയുള്ളുവത്രേ, എനിക്ക് അതൊക്കെ തമാശയായിട്ടാണ് തോന്നുന്നത്'; പരിഹസവുമായി ഇന്നസെന്റ്\n'ഇതിനേക്കാള് വലിയ താരമൊന്നും ആകണ്ട'; അഹങ്കാരിയും ചങ്കൂറ്റമുള്ളവനെന്നും വിളിച്ച് അകറ്റി നിര്‍ത്തിയ പലരും ഇഷ്ടപ്പെടാന് തുടങ്ങിയെന്ന് പൃഥ്വിരാജ്\nWednesday 28th June 2017 2:49pm\n‘ഇര എന്നേ ഇനി അവരെ വിളിക്കാന് കഴിയുള്ളുവത്രേ, എനിക്ക് അതൊക്കെ തമാശയായിട്ടാണ് തോന്നുന്നത്’; പരിഹസവുമായി ഇന്നസെന്റ്\nWednesday 28th June 2017 1:54pm\nകൊച്ചി: നടി ആക്രമിക്കപ്പെട്ട കേസിലെ വിവാദങ്ങള് താര സംഘടനയായ ‘അമ്മ’യില് ചര്‍ച്ച ചെയ്യേണ്ടതില്ലെന്ന് പ്രസിഡന്റ് ഇന്നസെന്റ് എംപി. കുറ്റവാളികള് ആരായാലും ശിക്ഷിക്കപ്പെടണം. അതുമായി ബന്ധപ്പെട്ട് കേസ് ഇപ്പോള് മര്യാദയ്ക്കാണ് പോകുന്നത്. ഒരാളെ പിടിച്ച് അകത്തിട്ടിട്ടുണ്ട്. കോടതിയിലിരിക്കുന്ന വിഷയം അമ്മയില് ചര്‍ച്ച ചെയ്തിട്ട് കാര്യമില്ലെന്നും അദ്ദേഹം പറഞ്ഞു. മനോരമ ന്യൂസിനോടായിരുന്നു താരവും എം.പിയുമായ ഇന്നസെന്റിന്റെ പ്രതികരണം.\nനടിയെ ഇര എന്നു വിളിക്കുന്നതിനെ പരിഹസിക്കുകയും ചെയ്യുന്നുണ്ട് ഇന്നസെന്റ്. ‘ആ നടിയെ നമ്മള് എല്ലാവര്‍ക്കും അറിയാം. ആരാണ്, എന്താണെന്ന്… ഇര എന്നേ ഇനി അവരെ വിളിക്കാന് കഴിയുള്ളുവെന്നു.’ എന്നായിരുന്നു അദ്ദേഹത്തിന്റെ പരിഹാസം നിറഞ്ഞ പ്രതികരണം.\nAlso Read: ‘ചെയ്യില്ലാന്ന് പറഞ്ഞാല് ചെയ്യില്ല’; പഞ്ചായത്ത് പ്രസിഡന്റെ സാന്നിധ്യത്തിലും മുട്ടാപ്പോക്ക് ന്യായങ്ങള് പറഞ്ഞ് അറ്റസറ്റേഷന് തയ്യാറാകാതെ കൃഷി ഓഫീസര്; വീഡിയോ ഫെയ്‌സ്ബുക്കിലിട്ട് ഡി.വൈ.എഫ്.ഐ പ്രവര്‍ത്തകന്\nഈ ഒരു കേസില് ഇത് ഉണ്ടായി എന്ന് പറയുമ്പോള്, ഇപ്പോ ഇരാന്നെ പറയാന് പാടുള്ളൂ. പേര് പറയാന് പാടില്ലത്രെ, അല്ലേ. ഇനി ഇപ്പോ സിനിമയില് അഭിനയിക്കുമ്പോള്.. എനിക്ക് അതൊക്കെ തമാശയായിട്ടാണ് തോന്നുന്നത്. കാരണം നമ്മുടെ എല്ലാ ആളുകള്‍ക്കും അറിയാം ആരാണ്, എന്താണെന്ന്, ഇതൊക്കെ എല്ലാവര്‍ക്കും അറിയാവുന്നതാണ്. അപ്പോ, അതുപോലെ ആ നടിക്ക്, എന്തെങ്കിലും പ്രശ്‌നങ്ങളും കാര്യങ്ങളും ഒക്കെ ഉണ്ടായ അതെ സമയത്ത് തന്നെ അന്ന് മുഖ്യമന്ത്രിയെ വിളിച്ചു. അതുപോലെ തന്നെ നമ്മുടെ ഡിജിപി ബെഹ്‌റയെയും വിളിച്ചിരുന്നു.’ എന്നായിരുന്നു അദ്ദേഹം പറഞ്ഞത്.\nഅവാര്‍ഡ് നൈറ്റുമായി ബന്ധപ്പെട്ട് ലണ്ടനില് പോയി വന്നപ്പോഴാണ് ഇവിടുത്തെ കാര്യങ്ങള് അറിയുന്നതെന്നും കുറ്റം ചെയ്തവരുടെ കൂടെ നില്‍ക്കില്ല. അവര് ശിക്ഷിക്കപ്പെടണമെന്നും അദ്ദേഹം വ്യക്തമാക്കി. അതേസമയം, സത്യം പൊലീസ് ഉദ്യോഗസ്ഥര് പുറത്തുകൊണ്ടുവരുമെന്നും ഈ വിഷയം അമ്മയില് ചര്‍ച്ച ചെയ്യേണ്ട പ്രത്യേകിച്ച് കാര്യമില്ലെന്നും ഇന്നസെന്റ് പറഞ്ഞു.\nഇവിടെ ചര്‍ച്ച ചെയ്തിട്ട് യാതൊരു കാര്യവും അതില് ഇല്ല. സംഘടനയ്ക്ക് അകത്ത് പറയേണ്ടതാണെങ്കില് ആലോചിച്ചിട്ട് പറയും. സിനിമയില് ക്രിമിനലുകളൊന്നും ഉള്ളതായി അറിയില്ലെന്നു പറഞ്ഞ അദ്ദേഹം എന്നാല് നടിയുടെ പേര് പറഞ്ഞ് പരസ്യപ്രതികരണം നടത്തിയവര്‍ക്കെതിരെ പ്രതികരിക്കാന് അമ്മയുടെ തയ്യാറായില്ല.\nനേരത്തെ, ആക്രമിക്കപ്പെട്ട നടിയുടെ പേര് നടന് അജു വര്‍ഗ്ഗീസ് വെളിപ്പെടുത്തിയിരുന്നു. ഇതിനു പിന്നാലെ നടിക്കെതിരെ സലീം കുമാറും ദിലീപും പരാമര്‍ശങ്ങള് നടത്തിയതും വിവാദമായിരുന്നു. ഇത്തരം ആളുകളെ സംരക്ഷിക്കുന്നതാണ് അമ്മയുടെ പ്രസിഡന്റിന്റെ പ്രതികരണം എന്നാണ് വിലയിരുത്തപ്പെടുന്നത്.


അപകടത്തില് പെട്ട ബസ് പെട്രോള് പമ്പിലേക്ക് ഇടിച്ചു കയറി\n18 June, 2016 03:04:41 PM\nചെങ്ങന്നൂര് : ചെങ്ങന്നൂര് മുളക്കുഴയില് കെഎസ്‌ആര്‍ടിസി ബസും ലോറിയും കൂട്ടിയിടിച്ചു. നിയന്ത്രണം വിട്ട സമീപത്തെ പെട്രോള് പമ്പിലേക്ക് കെഎസ്‌ആര്‍ടിസി ബസ് ഇടിച്ചു കയറിയെങ്കിലും നിര്‍ത്തിയിട്ടിരുന്ന മറ്റൊരു ലോറിയിലിടിച്ചു നിന്നതിനാല് വന് ദുരന്തം ഒഴിവായി. പെട്രോള് പമ്പിലേക്ക് ഇടിച്ചുകയറും മുമ്പ് നിയന്ത്രണം വിട്ട ബസില്‍നിന്ന് ഡ്രൈവര് പുറത്തേക്ക് തെറിച്ചുപോയിരുന്നു.\nനെയ്യാറ്റിന്‍കരയില്‍നിന്ന് മൂന്നാറിലേക്ക് പോകുകയായിരുന്ന കെഎസ്‌ആര്‍ടിസി സൂപ്പര് ഫാസ്റ്റ് ബസാണ് രാവിലെ 7.30 ഓടെ അപകടത്തില്‍പ്പെട്ടത്. എതിരെവന്ന മിനിലോറിയില് ഇടിക്കുകയും നിയന്ത്രണം വിട്ട് പമ്പിലേക്ക് ഇടിച്ചു കയറുകയുമായിരുന്നു. പമ്പിന്റെ വാതിക്കല് നിര്‍ത്തിയിട്ടിരുന്ന ലോറിയില് ഇടിച്ചാണ് ബസ് നിന്നത്.\nപെട്രോള് ബങ്കറിനോട് ചേര്‍ന്നാണ് ബസ് നിന്നത്. ലോറിയില് ഇടിച്ച് ബസിന്റെ ദിശ മാറ്റിയതുകൊണ്ട് വലിയ അപകടമാണ് ഒഴിവായത്. അപകടത്തില് ഇരുപതോളം പേര്‍ക്ക് പരുക്കേറ്റു. ഇതില് രണ്ടുപേരുടെ നില ഗുരുതരമാണ്. മിനി ലോറി ഡ്രൈവര്‍ക്കും ബസ് ഡ്രൈവര്‍ക്കുമാണ് ഗുരുതര പരുക്ക്.


Shahrukh Khan's Daughter Suhana Khan's dance video viral - Malayalam Filmibeat\n20 min ago അവാര്‍ഡ് ചടങ്ങുകളിലും വലിയ പരിപാടികളിലും പങ്കെടുക്കുന്നതിന്റെ കാരണം പറഞ്ഞ് ഷാരൂഖ് ഖാന്\n| Updated: Wednesday, June 12, 2019, 17:30 [IST]\nഷാരുഖ് ഖാന് ബോളിവുഡിന്റെ കിംഗ് ഖാന് എന്നറിയപ്പെടുമ്പോള് പിതാവിന്റെ പബ്ലിസിറ്റി മക്കള്‍ക്കും ലഭിക്കുന്നത് സാധാരണമാണ്. എന്നാല് ഇന്ത്യയിലെ മറ്റൊരു താരപുത്രിയ്ക്കും ലഭിക്കാത്ത പിന്തുണയാണ് ഷാരുഖിന്റെ മകള് സുഹാനയ്ക്ക് കിട്ടുന്നത്. പൊതുവേദികളിലും പാര്‍ട്ടികളിലുമെല്ലാം തിളങ്ങി നില്‍ക്കുന്ന സുഹാനയ്ക്ക് സോഷ്യല് മീഡിയയിലും വലിയ പിന്തുണയാണ്.\nഇപ്പോഴിതാ സുഹാനയുടെ കിടിലന് ഡാന്‍സ് സ്‌റ്റെപ്പുകളാണ് വൈറലാവുന്നത്. ഹോളിവുഡ് താരം വില് സ്മിത്തിന്റെ ടെലിവിഷന് ഷോ ദ് ഫ്രഷ് പ്രിന്‍സ് ഓഫ് ബെല്-എയറിന്റെ' തീം മ്യൂസിക്കിനാണ് സുഹാന ചുവട് വെച്ചിരിക്കുന്നത്. സുഹാനയുടെ ആരാധകരാണ് ഈ വീഡിയോ തംരഗമാക്കി മാറ്റിയിരിക്കുന്നത്. നൃത്തത്തിനിടെ വീഡിയോ എടുക്കുന്നത് കണ്ട് അത് തടയാനും താരപുത്രി എത്തുന്നുണ്ട്.\nഎവിടെ പോയാലും ക്യാമറ കണ്ണുകള് പിന്തുടരാറുള്ള സുഹാനയുടെ ബോളിവുഡിലേക്കുള്ള അരങ്ങേറ്റം എപ്പോഴാണെന്ന് ചോദിച്ച് കൊണ്ടിരിക്കുകയാണ് ആരാധകര്. പഠനം പൂര്‍ത്തിയാക്കിയതിന് ശേഷമായിരിക്കും മക്കളെ സിനിമയിലേക്ക് പ്രവേശിപ്പിക്കുന്നതിനെ കുറിച്ച് ആലോചിക്കുകയുള്ളുവെന്ന് ഷാരുഖ് ഖാന് നേരത്തെ വ്യക്തമാക്കിയിരുന്നു. നിലവില് യുകെ യില് നിന്നും പഠിച്ച് കൊണ്ടിരിക്കുകയാണ് സുഹാന.\nShahrukh Khan's Daughter Suhana Khan's dance video viral


സന്ധിവേദനകള് മാറ്റാന് ജ്യൂസുകള് — Vikaspedia\nപല കാരണങ്ങള് കൊണ്ടും സന്ധിവേദനകള് ഉണ്ടാകാം. രക്തത്തില് യൂറിക് ആസിഡ് അടിഞ്ഞു കൂടുമ്പോഴാണ് ഇത്തരം സന്ധിവാതങ്ങള് ശരീരത്തില് പിടിപ്പെടുന്നത്. അധിക യൂറിക് ആസിഡ് ശരീരത്തിന്റെ വിവിധ ഭാഗങ്ങളില് തണുപ്പ് ഉണ്ടാക്കുന്നു. കണങ്കാല്, കാല്‍മുട്ട്, കണങ്കൈ, കൈമുട്ട് എന്നിവിടങ്ങളിലാണ് ഇവ തണുപ്പ് ഉണ്ടാക്കുന്നത്. ഇത് പെട്ടെന്ന് വേദനയ്ക്കും, ബലഹീനതയും, ചൂട്, സന്ധികളില് ചുവപ്പ് നിറം എന്നിവയ്‌ക്കൊക്കെ കാരണമാക്കുന്നു. ഇത്തരം കഠിനമായ വേദനയ്ക്ക് വീട്ടു വൈദ്യങ്ങള് ധാരാളം ഉണ്ട്. അതുപോലെ ചില ജ്യൂസുകള് കുടിച്ചും സന്ധിവാതങ്ങള് അകറ്റാം. സന്ധിവേദനമാറ്റുന്ന ജ്യൂസുകള് എങ്ങനെ ഉണ്ടാക്കുമെന്ന് നോക്കാം..\nകൈതച്ചക്കയും അല്‍പം മഞ്ഞള്‍പ്പൊടിയും ഇഞ്ചിയും ചെറിപ്പഴ ജ്യൂസും, തേനും ചേര്‍ത്ത് ജ്യൂസ് ഉണ്ടാക്കാം. ഇത് നിങ്ങളുടെ എല്ലാ വേദനകളും മാറ്റി തരും.\nരണ്ട് ക്യാരറ്റും, രണ്ട് പച്ച ആപ്പിളും, രണ്ട് സെലറിയും എടുത്ത് ജ്യൂസ് ഉണ്ടാക്കി കഴിക്കാം.\nമൂന്ന് പച്ച ആപ്പിളും, ചെറിയ കുക്കുമ്പറും ചെറിയ കൈപ്പക്കയും ചെറിയ ചെറുനാരങ്ങയും ചേര്‍ത്ത് ജ്യൂസ് ഉണ്ടാക്കി കുടിക്കുക.\nരണ്ട് ക്യാരറ്റും ചെറിയ കുക്കുമ്പറും ചെറിയ ബീറ്റ്‌റൂട്ടും ചെറിയ കഷ്ണം ചെറുനാരങ്ങയും എടുത്ത് ജ്യൂസ് ഉണ്ടാക്കാം.\nചെറിയ ബീറ്റ്‌റൂട്ടും, ചെറിയ കൈതച്ചക്കയും കുക്കുമ്പറും ചെറുനാരങ്ങയും ചേര്‍ത്ത് ജ്യൂസ് ഉണ്ടാക്കി കഴിക്കാം.\nനാല് സെലറിയും ചെറിയ കൈതച്ചക്കയും ഇഞ്ചിയും ചേര്‍ത്ത് ജ്യൂസ് ഉണ്ടാക്കാം.


മൂന്നുവർഷം വരെ ഉറങ്ങുന്ന ഒച്ചും, ആറുമാസം ഉറങ്ങാതെ പറക്കുന്ന പക്ഷിയും ! | Amazing sleeping habits | Animals | Birds | Padhippura, Wonder World | Manorama Online\nമൂന്നുവർഷം വരെ ഉറങ്ങുന്ന ഒച്ചും, ആറുമാസം ഉറങ്ങാതെ പറക്കുന്ന പക്ഷിയും !\nശ്രീരംഗം ജയകുമാർ March 07, 2021 08:22 AM IST\nഡോൾഫിനുകൾ പാതി ഉറക്കം നടത്തുന്നവരാണ്\nമത്സ്യങ്ങൾ കണ്ണടയ്ക്കാതെ ഉറങ്ങുന്നവയാണ്.\nഒരു മനുഷ്യായുസ്സിന്റെ മൂന്നിലൊന്ന് കാലയളവ് നമ്മൾ ഉറങ്ങാൻ ഉപയോഗിക്കുന്നു. ഉറക്കത്തിന്റെ രസതന്ത്രത്തെ കുറിച്ച് കൂട്ടുകാർ എപ്പോഴെങ്കിലും ആലോചിച്ചിട്ടുണ്ടോ? നമ്മുടെ മസ്തിഷ്കത്തിലെ വിവിധ രാസപദാർഥങ്ങൾ, ഉറക്കത്തെ നിയന്ത്രിക്കുന്നതായി പഠനങ്ങൾ കാണിക്കുന്നു. മെലാടോണിൻ, അഡിനോസിൻ എന്നിവ അവയിൽ പ്രധാനമാണ്.\nഊർജ ഉപഭോഗത്തിന്റെ ഉപോൽപന്നമായി നമ്മുടെ ശരീരത്തിൽ ഉൽപാദിപ്പിക്കപ്പെടുന്ന അഡിനോസിൻ പകൽ നമ്മുടെ ശരീരത്തിൽ അടിഞ്ഞുകൂടുന്നു. ഇത് നാഡീകോശങ്ങളിലെ അഡിനോസിൻ ഉദ്ദീപനസ്വീകാരികളുമായി (adenosine receptors) കൂടിച്ചേരുന്നത് നാഡീകോശങ്ങളുടെ പ്രവർത്തനം മന്ദഗതിയിലാക്കും. നാഡീകോശങ്ങൾ മന്ദഗതിയിലാകുന്നത് ഉറക്കം വരുന്നതിനു കാരണമാകും. പിന്നീട് ഉറങ്ങുമ്പോൾ നാഡിയിൽ ഉദ്ദീപനസ്വീകാരികളുമായി കൂടിച്ചേർന്ന അഡിനോസിൻ നീക്കം ചെയ്യപ്പെടും.\nബ്രൗൺ വവ്വാലുകൾ ദിവസം 20 മണിക്കൂർവരെ ഉറങ്ങുമ്പോൾ ഇത്തിൾ പന്നിയും (Giant Armadillo), പെരുമ്പാമ്പും, 18 മണിക്കൂറും മൂങ്ങാ കുരങ്ങൻ (Owl monkey) 17 മണിക്കൂറും ഉറങ്ങും\nകടലിലെ ഏറ്റവും ബുദ്ധിയുള്ള ജീവിയായി കരുതപ്പെടുന്ന ഡോൾഫിനുകൾ പാതി ഉറക്കം നടത്തുന്നവരാണ്. ഒരു സമയം മസ്തിഷ്കത്തിൽ ഒരു പാതി ഉറങ്ങുകയും മറ്റേ പാതി ഉണർന്നിരിക്കുകയും ചെയ്യും. പിന്നീട് നേരെ തിരിച്ച് ആകും.\nസ്രാവുകൾ ഒഴിച്ചുള്ള മത്സ്യങ്ങൾക്ക് കൺപോളകളില്ല എന്നതാണ് കാരണം.\nശരീര വലുപ്പത്തിനനുസരിച്ചു ഭാരിച്ച അളവിൽ ഭക്ഷണം ആവശ്യമുള്ള ആനകൾ ദിവസം 18 മണിക്കൂർ തിന്നാൻ ചെലവഴിക്കുമ്പോൾ 3–4 മണിക്കൂർ മാത്രമാണ് ഉറങ്ങുന്നത്.\nവെള്ളവയറൻ ശരപ്പക്ഷി (Alpine swift) എന്ന ദേശാടനക്കിളി ആറുമാസത്തോളം ഉറങ്ങാതെ പറക്കുന്നവയാണ്. പറക്കുന്നതോടൊപ്പം ഉറങ്ങാനുള്ള അദ്ഭുതസിദ്ധി വല്ലതും അവയ്ക്ക് ഉണ്ടോ എന്നത് ഇനിയും വ്യക്തമല്ല.\nബുൾ ഫ്രോഗ്സ് എന്നറിയപ്പെടുന്ന തവളകൾക്ക് മാസങ്ങളോളം ഉറങ്ങാതെ ജീവിക്കാനാകും.\nനീളക്കാരായ ജിറാഫുകൾ ഉറങ്ങാനായി കിടക്കാറില്ല. മറ്റു ജീവികൾ ആക്രമിക്കാനെത്തിയാൽ ചാടിയെഴുന്നേൽക്കാൻ കഴിയില്ല എന്നതിനാലാണിത്. ഇരുന്ന് ഉറങ്ങാനും നിന്നു മയങ്ങാനും ഇവയ്ക്കു സാധിക്കും.\nഉറക്കത്തിന്റെ കാര്യത്തിൽ മുൻപന്തിയിൽ നിൽക്കുന്ന ന്യൂസീലൻഡ്കാർ ശരാശരി ഏഴേ മുക്കാൽ മണിക്കൂർ ഉറങ്ങുമ്പോൾ ഇന്ത്യക്കാർ ആറേ മുക്കാൽ മണിക്കൂറാണ് ഉറങ്ങുന്നത്.\nമൂന്നുവർഷം വരെ ശിശിര നിദ്ര എന്ന പ്രത്യേകതരം ഉറക്കത്തിൽ കഴിയാനാകുന്ന ഒച്ചുകളുണ്ട്.\nഉറക്കത്തിന്റെ താളം– സർക്കേഡിയൻ റിഥം\nഉറങ്ങുന്നതും, ഉണരുന്നതും ഉൾപ്പെടെയുള്ള ദൈനംദിന പ്രവർത്തനങ്ങളെ നിയന്ത്രിക്കും വിധം നമ്മളിൽ പ്രവർത്തിച്ചു കൊണ്ടിരിക്കുന്ന ഒരു ജൈവഘടികാരം ആണ് സർക്കേഡിയൻ റിഥം (Circadian rhythm). ഇതിനു പിന്നിലുള്ള രാസപ്രവർത്തനത്തെ കുറിച്ചുള്ള പഠനത്തിനാണ് 2017ൽ ജെഫറി സി.ഹാൾ, മൈക്കൽ റോസ്ബാഷ്, മൈക്കൽ യങ് എന്നിവർക്കു വൈദ്യശാസ്ത്ര നൊബേൽ പുരസ്കാരം ലഭിച്ചത്.\nഉറക്കം കുറയ്ക്കും കഫീൻ\nകാപ്പി കുടിക്കുമ്പോൾ കൂടുതൽ ഉന്മേഷം തോന്നിയിട്ടുണ്ടോ? അതിനു പിന്നിലും നമ്മുടെ നാഡീകോശങ്ങളിൽ നടക്കുന്ന ഒരു പ്രക്രിയ ഉണ്ട്. കാപ്പിയിലടങ്ങിയിരിക്കുന്ന കഫീൻ എന്ന രാസപദാർഥം അഡിനോസിനു സമാനമായ രാസഘടന ഉള്ളതാണ്. അതിനാൽ നാഡീകോശങ്ങളിലെ അഡിനോസിൻ ഉദ്ദീപനസ്വീകാരികളുമായി കൂടിച്ചേരാൻ കഫീനു കഴിയും. അഡിനോസിനു പകരം കഫീൻ കൂടിച്ചേരുമ്പോൾ നാഡീകോശങ്ങൾക്കു മന്ദത അനുഭവപ്പെടുന്നില്ല; ഉറക്കം വരുന്നില്ല.\nഉറക്കം വരുത്തും മെലാടോണിൻ\nമസ്തിഷ്കത്തിലെ പീനിയൽ ഗ്രന്ഥി പുറത്തുവിടുന്ന ഹോർമോൺ ആണ് മെലാടോണിൻ. പ്രകാശം ഈ ഹോർമോണിന്റെ പ്രവർത്തനത്തെ സ്വാധീനിക്കും. കണ്ണിലെ റെറ്റിനയിൽ പ്രകാശം പതിക്കുന്നതിനനുസരിച്ച് പീനിയൽ ഗ്രന്ഥിയുടെ പ്രവർത്തനത്തെ നിയന്ത്രിക്കുന്ന തലച്ചോറിന്റെ മറ്റൊരു ഭാഗമാണ് സൂപ്പർ കയസ്മാറ്റിക് ന്യൂക്ലിയസ്(Superchiasmatic nucleus). റെറ്റിനയിൽ പ്രകാശം പതിക്കുമ്പോൾ സൂപ്പർ കയസ്മാറ്റിക് ന്യൂക്ലിയസ് പീനിയൽ ഗ്രന്ഥിയിലേക്കു സന്ദേശമയക്കുകയും മെലാടോണിൻ ഉൽപാദനം നിലയ്ക്കുകയും ചെയ്യുന്നു. ഇരുട്ടിൽ റെറ്റിനയിൽ പ്രകാശം പതിക്കാത്തതിനാൽ മെലാടോണിൻ ഉത്പാദനം നടക്കുന്നു; ഉറക്കം വരാൻ കാരണമാകുന്നു.\nനാലു ഘട്ടങ്ങളോടു കൂടിയതാണ് ഉറക്കം. നേരിയ നേത്ര ചലനങ്ങളോട് കൂടിയതാണ് ഒന്നും, രണ്ടും, മൂന്നും ഘട്ടങ്ങൾ, തുടർന്ന് ദ്രുത ചലനത്തോട് കൂടിയ നാലാംഘട്ടം ഉണ്ട്. നാല് ഘട്ടങ്ങളുള്ള ഒരു ചക്രം 90 മുതൽ 110 മിനിറ്റ് വരെ നീണ്ടു നിൽക്കും. ഇത്തരത്തിലുള്ള നാലഞ്ചു ചക്രം വരെ ഒരു രാത്രി ഉണ്ടാവാം.\nതീവ്രമായ ഉറക്കം മൂന്നാംഘട്ടത്തിൽ ആണ് ഉണ്ടാവുക. പിച്ചും പേയും പറയുന്നതും, ഉറക്കത്തിൽ എഴുന്നേറ്റു നടക്കുന്നതുമൊക്കെ ഈ ഘട്ടത്തിലാണ്.\nEnglish Summary : Amazing sleeping habits of animals and birds


തോറ്റ് പിന്മാറാന് മമ്മൂട്ടിയ്ക്ക് നേരമായിട്ടില്ല! മികച്ച ആക്ഷന് രംഗങ്ങളുമായി മാസ്റ്റര്‍പീസ്! | Mammootty's Masterpiece making video viral - Malayalam Filmibeat\n» തോറ്റ് പിന്മാറാന് മമ്മൂട്ടിയ്ക്ക് നേരമായിട്ടില്ല! മികച്ച ആക്ഷന് രംഗങ്ങളുമായി മാസ്റ്റര്‍പീസ്!\nതോറ്റ് പിന്മാറാന് മമ്മൂട്ടിയ്ക്ക് നേരമായിട്ടില്ല! മികച്ച ആക്ഷന് രംഗങ്ങളുമായി മാസ്റ്റര്‍പീസ്!\nUpdated: Saturday, December 2, 2017, 11:44 [IST]\nവീണ്ടും മമ്മൂട്ടി കോളേഡ് പ്രൊഫസറുടെ വേഷത്തില് അഭിനയിക്കുന്ന സിനിമയാണ് മാസ്റ്റര്‍പീസ്. ചിത്രീകരണം പൂര്‍ത്തിയാക്കിയ സിനിമ ക്രിസ്മസിന് മുന്നോടിയായിട്ടാണ് തിയറ്ററുകളിലേക്ക് എത്തുന്നത്. മമ്മൂട്ടി ആരാധകര് ഏറെ പ്രതീക്ഷയോടെ കാത്തിരിക്കുന്ന സിനിമയില് നിന്നും അതിന്റെ മേക്കിംഗ് വീഡിയോ പുറത്ത് വിട്ടിരിക്കുകയാണ്.\nമരിക്കുവാണെങ്കില് ഇങ്ങനെ വേണം മരിക്കാന്, പുതിയ പരീക്ഷണങ്ങളുമായി ഈ മ യൗ ഓഡിയന്‍സ് റിവ്യൂ വായിക്കാം!\nമമ്മൂട്ടിയുടെ ആക്ഷന് രംഗങ്ങള് ഉള്‍പ്പടെയുള്ള രംഗങ്ങളാണ് വീഡിയോയിലൂടെ കാണിച്ചിരിക്കുന്നത്. രാജാധിരാജ എന്ന സിനിമയ്ക്ക് ശേഷം മമ്മൂട്ടി അജയ് വാസുദേവ് കൂട്ടുകെട്ടിലെത്തുന്ന സിനിമയ്ക്ക് വേണ്ടി തിരക്കഥയൊരുക്കുന്നത് ഉദയകൃഷ്ണയാണ്. മലയാളത്തിലെ അടുത്ത സൂപ്പര് ഹിറ്റ് സിനിമയാവുമോ എന്ന് കാത്തിരുന്ന് കാണാം..\nമാസ് എന്റര്‍ടെയിന്‍മെന്റായി നിര്‍മ്മിക്കുന്ന മമ്മൂട്ടിയുടെ മാസ്റ്റര്‍പീസില് നിന്നും മേക്കിംഗ് വീഡിയോ പുറത്ത് വിട്ടിരിക്കുകയാണ്. വീഡിയോ ഇതിനകം ആരാധകര് ഏറ്റെടുത്തിരിക്കുകയാണ്. മമ്മൂട്ടിയുടെ മികച്ച ആക്ഷന് രംഗങ്ങള് സിനിമയില് നിന്നും പ്രതീക്ഷിക്കാമെന്ന് വീഡിയോ കണ്ടവര്‍ക്ക് മനസിലായിട്ടുണ്ടാവും.\nമാസ് എന്റര്‍ടെയിനറായി നിര്‍മ്മിക്കുന്ന സിനിമയില് കിടിലന് ആക്ഷന് രംഗങ്ങളുള്‍പ്പെടുത്തിയ മേക്കിംഗ് വീഡിയോയാണ് ഇപ്പോള് പുറത്ത് വിട്ടിരിക്കുന്നത്. മമ്മൂട്ടിയുടെ മാസ് രംഗങ്ങള് ഉള്‍പ്പെടുത്തിയ വീഡിയോ നല്ലൊരു പാട്ടിനൊപ്പമാണ് പുറത്ത് വന്നിരിക്കുന്നത്.\nമറ്റൊരു സൂപ്പര് ഹിറ്റ്\nഅവസാനം റിലീസ് ചെയ്ത മമ്മൂട്ടി ചിത്രം പ്രതീക്ഷിച്ച വിജയം നേടിയില്ലെങ്കിലും മാസ്റ്റര്‍പീസ് ആ കുറവ് ഇല്ലാതാക്കാനുള്ള വരവാണെന്ന് കരുതാം. ചിത്രത്തില് ഇംഗ്ലീഷ് പ്രൊഫസറായ എഡ്വേര്‍ഡ് ലിവിംഗ്സ്റ്റണ് അഥവ എഡ്ഡി എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്.\nസ്ഥിരമായി വിദ്യാര്‍ത്ഥികള് തമ്മില് അടിയും വെടിയുമായി പ്രശ്‌നങ്ങള് മാത്രം നടക്കുന്ന കോളേജില് അവരെ നന്നാക്കാന് എത്തുന്ന പ്രൊഫസറാണ് എഡ്ഡി. അതേ കോളേജിലെ പൂര്‍വ്വ വിദ്യാര്‍ത്ഥി കൂടിയാണ് എഡ്ഡി.\nസിനിമയില് കഴിഞ്ഞ ദിവസം റിലീസ് ചെയ്ത ടീസര് ഹിറ്റായിരുന്നു. യൂട്യൂബില് ട്രെന്‍ഡിംഗില് ഒന്നാം സ്ഥാനം നേടിയായിരുന്നു മാസ്റ്റര്‍പീസിലെ ടീസര് വൈറലായത്. ക്രിസ്തുമസ് റിലീസായിട്ടാണ് സിനിമ തിയറ്ററുകളിലേക്കെത്തുന്നത്.\nRead more about: malayalam film malayalam cinema movie news malayalam movie malayalam masterpiece ajay vasudev udhayakrishna mammootty മലയാളം സിനിമ അജയ് വാസുദേവ് ഉദയകൃഷ്ണ മാസ്റ്റര്‍പീസ് മമ്മൂട്ടി\nMasterpiece, the upcoming mass entertainer which features Mammootty in the lead role, is all set to hit the theatres soon.


തിരുവാർപ്പിൽ എട്ടംഗ കുടുംബം കോവിഡ് ചികിത്സയിൽ ; അനാഥമായ അഞ്ചു പശുക്കളുടെ സംരക്ഷണം ഏറ്റെടുത്ത് സർക്കാർ ⋆ Third Eye News Live\nതിരുവാർപ്പിൽ എട്ടംഗ കുടുംബം കോവിഡ് ചികിത്സയിൽ ; അനാഥമായ അഞ്ചു പശുക്കളുടെ സംരക്ഷണം ഏറ്റെടുത്ത് സർക്കാർ\nകോട്ടയം : ഒരു കുടുംബത്തിൽ എല്ലാവരും കോവിഡ് ബാധിതരായതോടെ അനാഥമായ പശുക്കൾക്ക് സംരക്ഷണം നൽകി സർക്കാർ. തിരുവാർപ്പിൽ കോവിഡ് ബാധിച്ച കുടുംബത്തിന്റെ അഞ്ചു പശുക്കളെയാണ് ജില്ലാ കളകർ എം. അഞ്ജനയുടെ ഇടപടലിനെത്തുടർന്ന് ക്ഷീര വികസന വകുപ്പ് താത്കാലിക സംരക്ഷണ കേന്ദ്രത്തിലേക്ക് മാറ്റിയത്.\nബുധനാഴ്ച്ച രാവിലെ വീട്ടിലെ എട്ടാമത്തെയാളും വൈറസ് ബാധിച്ച് ചികിത്സാ കേന്ദ്രത്തിലായതോടെ പശുക്കൾക്ക് തീറ്റ നൽകാനും പാൽ കറക്കാനും ആരുമില്ലാത്ത സ്ഥിതിയാവുകയായിരുന്നു. അകിടിൽ പാൽ കെട്ടി നിൽക്കുന്നത് പശുക്കളുടെ ആരോഗ്യത്തെ ബാധിക്കുന്ന സാഹചര്യം കൂടി കണക്കിലെടുത്ത് ഗൃഹനാഥൻ കളക്ട്രേറ്റ് കൺട്രോൾ റൂമിൽ ബന്ധപ്പെട്ട് സഹായം തേടുകയായിരുന്നു.\nപശുക്കളെ സംരക്ഷിക്കുന്നതിനും പാൽ കറക്കുന്നതിനും അടിയന്തിര നടപടിയെടുക്കാൻ ക്ഷീരവികസന വകുപ്പ് ഡെപ്യൂട്ടി ഡയറക്ടർക്ക് കളക്ടർ നിർദ്ദേശം നൽകി. ഗ്രാമപഞ്ചായത്തിന്റെയും തിരുവാർപ്പ് ക്ഷീരോദ്പാദക സഹകരണ സംഘത്തിന്റെയും സഹകരണത്തോടെ പശുക്കളെ സുരക്ഷിത കേന്ദ്രങ്ങളിലേക്ക് മാറ്റുന്നതിന് വകുപ്പ് നടപടികൾ സ്വീകരിച്ചു.\nഗ്രാമപഞ്ചായത്ത് അംഗം പി. എം. മണി, ക്ഷീരസംഘം പ്രസിഡന്റ് എം. എ കുഞ്ഞുമോൻ, സെക്രട്ടറി സജിത എന്നിവരുടെ നേതൃത്വത്തിൽ മറ്റൊരു പുരയിടത്തിൽ താത്കാലിക ഷെഡ് ഒരുക്കി. ഇവിടെ എത്തിച്ച പശുക്കൾക്ക് തീറ്റ ലഭ്യമാക്കുന്നതിനും പാൽ കറന്ന് എത്തിക്കുന്നതിനും സംഘം ക്രമീകരണം ഏർപ്പെടുത്തി.\nരോഗമുക്തരായി ഉടമസ്ഥരെത്തി പശുക്കളെ വീട്ടിലേക്ക് കൊണ്ടുപോയാലും ഷെഡ് നിലനിർത്തുമെന്ന് പഞ്ചായത്ത് അധികൃതർ പറഞ്ഞു. മറ്റ് വീടുകളിൽ സമാന സാഹചര്യമുണ്ടായാൽ പശുക്കളെ ഇവിടേക്ക് മാറ്റാനാകും.\nകോവിഡ് ബാധിച്ച് എല്ലാവരും ചികിത്സയിലാകുന്ന വീടുകളിലെ കന്നുകാലികളുടെ സംരക്ഷണം ഉറപ്പാക്കുന്നതിന് തദ്ദേശ ഭരണ സ്ഥാപനങ്ങളുടെ സഹകരണത്തോടെ നടപടി സ്വീകരിക്കാൻ ജില്ലാ ദുരന്ത നിവാരണ അതോറിറ്റി ക്ഷീര വികസന വകുപ്പിനെ ചുമതലപ്പെടുത്തിയിരുന്നു. ഇതനുസരിച്ച് ആവശ്യമായ ക്രമീകരണങ്ങൾ ഏർപ്പെടുത്താൻ എല്ലാ ക്ഷീരസംഘങ്ങൾക്കും നിർദ്ദേശം നൽകിയിട്ടുണ്ടെന്ന് വകുപ്പ് ഡെപ്യൂട്ടി ഡയറക്ടർ കെ.ജി. ശ്രീലത പറഞ്ഞു.\nPrevious articleആശങ്കയിൽ കോട്ടയം; ജില്ലയില് 217 പേര്‍ക്കു കൂടി കോവിഡ്: 210 പേർക്കും സമ്പർക്കത്തിലൂടെ കൊവിഡ്\nNext articleഎം. രാജപ്പൻ വർമ്മ നിര്യാതനായി


തൃശൂര് ഈസ്റ്റ് പൊലീസാണ് കേസെടുത്തത്.\n23 Oct, 2019 at 12:44 PM\nനടി മഞ്ജു വാര്യരുടെ പരാതിയില് സംവിധായകന് ശ്രീകുമാര് മേനോനെതിരെ കേസ്. തൃശൂര് ഈസ്റ്റ് പൊലീസാണ് കേസെടുത്തത്. സ്ത്രീത്വത്തെ അപമാനിക്കല്, ഭീഷണിപ്പെടുത്തല് ഉള്‍പ്പെടെയുള്ള വകുപ്പുകള് ചേര്‍ത്താണ് കേസ്. തൃശൂര് ജില്ലാ ക്രൈംബ്രാഞ്ച് ഡിവൈഎസ്പിക്കാണ് അന്വേഷണ ചുമതല.\nശ്രീകുമാര് മേനോന് വേണ്ടി നിരവധി പരസ്യ ചിത്രങ്ങളില് അഭിനയിച്ചിട്ടുണ്ട്. അദ്ദേഹത്തിന്റെ സ്വകാര്യ പരസ്യ കമ്പനി തന്റെ മേല്‍നോട്ടത്തിലുള്ള ഒരു ഫൌണ്ടേഷന്റെ പ്രവര്‍ത്തനത്തിന് മേല്‍നോട്ടം വഹിച്ചിരുന്നു. ഇതിന്റെ ഭാഗമായി ഔദ്യോഗിക കാര്യങ്ങള്‍ക്ക് വേണ്ടി ചെക്കും ലെറ്റര് പാഡും ഒപ്പിട്ടു നല്‍കിയെന്നും ഇത് ദുരുപയോഗം ചെയ്യുമെന്ന് ഭയമുണ്ടെന്നും മഞ്ജു വ്യക്തമാക്കി.\nമഞ്ജുവിന്‍റെ പരാതിയില് അന്വേഷണം നടത്തുമെന്ന് ഡി.ജി.പി വ്യക്തമാക്കിയിരുന്നു. പിന്നാലെയാണ് കേസെടുത്തത്.


മത്സരം തുടങ്ങുംമുമ്പേ പാലക്കാട് ഉറപ്പിച്ചു, കിരീടം | Palakkad local news\nരണ്ടുവർഷത്തെ ഇടവേള കഴിഞ്ഞ് പാലക്കാട് തിരിച്ചുവന്നു.... സംസ്ഥാന സ്കൂൾ കായിക കിരീടവുമായി.\n600 മീറ്റര് സബ് ജൂനിയര്, മൊയ്‌റാങ്‌തേം സനാജാവോബ് മെയ്തി, കല്ലടി എച്ച്.എസ്. കുമരംപുത്തൂര്,പാലക്കാട്(സ്വര്‍ണം)\nപാലക്കാട്: രണ്ടുവർഷത്തെ ഇടവേള കഴിഞ്ഞ് പാലക്കാട് തിരിച്ചുവന്നു.... സംസ്ഥാന സ്കൂൾ കായിക കിരീടവുമായി. 2016-ൽ ഇഞ്ചോടിഞ്ച് പൊരുതിയാണ് (എട്ടു പോയന്റിന്റെ വ്യത്യാസം) എറണാകുളത്തെ പിന്തള്ളി പാലക്കാട് കിരീടം നേടിയതെങ്കിൽ ഇത്തവണ വ്യക്തമായ മേധാവിത്വമാണ് നെല്ലറയുടെ നാട്ടുകാർ പുലർത്തിയത്. 44 പോയന്റാണ് രണ്ടാംസ്ഥാനക്കാരേക്കാൾ കൂടുതൽ നേടിയത്.\nകണ്ണൂരിലേക്ക് ചാമ്പ്യൻഷിപ്പിനായി തിരിക്കുന്നതിനുമുമ്പേ കിരീടം ഉറപ്പുള്ള ആത്മവിശ്വാസമായിരുന്നു പാലക്കാട്ടുകാർക്ക്. ഇത്ര നിശ്ചയദാർഢ്യത്തോടെ സംസ്ഥാന കായികമേളക്കെത്തിയ മറ്റൊരു ടീമില്ലെന്നുതന്നെ പറയാം.\nഇത്തവണ ഏറ്റവും മികച്ച ടീം പാലക്കാടിന്റേതുതന്നെയാണെന്ന് കണ്ണൂരിലേക്ക് പുറപ്പെടുംമുമ്പ് പറളി സ്കൂളിന്റെ പരിശീലകൻ പി.ജി. മനോജ് പറഞ്ഞത് തികഞ്ഞ ആത്മവിശ്വാസത്തിലായിരുന്നു. അത് കോതമംഗലം സെന്റ് ജോർജ് ടീം ഇല്ലെന്നതുകൊണ്ടല്ല, താരങ്ങളുടെ ദേശീയനിലവാരത്തിനപ്പുറമുള്ള പ്രകടനം ഉറപ്പുള്ളതുകൊണ്ടുമായിരുന്നു. കല്ലടി സ്കൂൾ ടീമിനൊപ്പം തോളോടുതോൾചേർന്ന് ജില്ലയിലെ 15-ലേറെ സ്കൂളുകളിലെ കുട്ടികൾ പോരാടുമെന്ന ഉറപ്പുകൊണ്ടായിരുന്നു. ഈ ഒത്തൊരുമതന്നെയാണ് പാലക്കാടിന് മൂന്നാം കിരീടം കൊണ്ടുവന്നത്.\n2012-ൽ തിരുവനന്തപുരത്ത് നടന്ന സംസ്ഥാന കായികമേളയിലാണ് പാലക്കാട് ആദ്യകിരീടം ചൂടുന്നത്. തുടർച്ചയായ എട്ടുവർഷത്തെ എറണാകുളത്തിന്റെ പടയോട്ടമവസാനിപ്പിച്ച് 272 പോയന്റോടെയാണ് അന്ന് പാലക്കാടുകാർ വെന്നിക്കൊടി പാറിച്ചത്. 15 പോയന്റ് വ്യത്യാസത്തിലായിരുന്നു ജയം. എന്നാൽ തുടർന്നുള്ള മൂന്നുവർഷം എറണാകുളത്തിന് പിന്നിൽ രണ്ടാമതായി. 2016-ൽ അവസാനമത്സരംവരെ നീണ്ട അനിശ്ചിതത്വത്തിനൊടുവിലാണ് പാലക്കാട് കിരീടം തിരിച്ചുപിടിച്ചത്. എന്നാൽ തുടർന്നുള്ള രണ്ടുവർഷവും വേണ്ടത്ര തിളങ്ങാനായില്ല. ഈ കോട്ടം തീർത്ത കുതിപ്പായിരുന്നു ഇത്തവണ. ചാമ്പ്യൻ സ്കൂൾ പട്ടത്തിനായുള്ള പോരാട്ടത്തിൽ മാർ ബേസിലിനോട് നാല് പോയന്റിന്റെ വ്യത്യാസത്തിലാണ് കുമരംപുത്തൂർ കല്ലടി സ്കൂൾ രണ്ടാമതായത്. എന്നാൽ ഈ കുറവ് ദേശീയമത്സരത്തിൽ മറികടക്കുമെന്ന ഉറപ്പിലാണ് സ്കൂൾ മാനേജർ കെ.സി.കെ. സെയ്താലി.\nസ്കൂൾ പട്ടികയിൽ നാലാമതെത്തിയ പാലക്കാട് ബി.ഇ.എം. സ്കൂളാണ് യഥാർഥത്തിൽ കായികകേരളത്തെ അന്പരപ്പിച്ചത്. അഞ്ച് സ്വർണവും ഒന്നുവീതം വെള്ളിയും വെങ്കലവും നേടിയ ബി.ഇ.എം. 29 പോയന്റാണ് പാലക്കാടിന്റെ പട്ടികയിൽ കൂട്ടിച്ചേർത്തത്. മുൻ അന്തർദേശീയ താരം സി. ഹരിദാസിന്റെ ഒളിമ്പിക് അക്കാദമിയിൽ പരിശീലിക്കുന്ന ഇവരെല്ലാംതന്നെ ദേശീയതലത്തിലും അതിനപ്പുറവും മെഡൽ നേടാൻ മികവുള്ളവരാണ്. പറളി, മാത്തൂർ സി.എഫ്.ഡി.വി.എച്ച്.എസ്.എസ്. എന്നിവരും തരക്കേടില്ലാത്ത പ്രകടനം കാഴ്ചവെച്ചു. ജെ. റിജോയിലൂടെ ജൂനിയർ ആൺകുട്ടികളുടെ 1500, 3000 മീറ്റർ ഓട്ടമത്സരങ്ങളിലെ സ്വർണനേട്ടത്തോടെ പട്ടഞ്ചേരി ജി.എച്ച്.എസും സംസ്ഥാനമേളയിൽ വരവറിയിച്ചു.